Shifaan ge maruge massala ge shareeaiy miadhu nufeshi\nމުހައްމަދު ޝައިފަން ----\nވެސްޓްޕާކް ކައިރީގައި ތޫނު އެއްޗެހިން ހަމަލާދީ މއ، ފެއަރީކޯނާ އަލީ ޝިފާން މަރާލި މައްސަލަގައި ކުށް ސާބިތުވެ، ހައިކޯޓުން މަރަން ހުކުމްކުރި މާލޭ މުނިސިޕަލްޓީގެ ހާއްސަ ދަފްތަރު، މުހައްމަދު ޝައިފަން ސުޕްރީމް ކޯޓުގައި އިލްތިމާސްކުރި މައްސަލާގެ މިއަދު ފުރަތަމަ އަޑުއެހުން ކެންސަލްކޮށްފި އެވެ.\nމި މައްސަލާގައި މިއަދު ތާވަލުކުރި ފުރަތަމަ އަޑުއެހުން ކެންސަލްކުރީ ޝައިފަންގެ ދިފާއީ ވަކީލް މާލޭގައި ނޫޅުއްވާތީ، އަޑުއެހުން ފަސްކޮށްދިނުމަށް ކޯޓުގައި އެދިފައިވާތީ އެވެ.\nއޭޕްރީލް 2012 ގައި ޝިފާނަށް ހަމަލާދީ މަރާލި މައްސަލައިގައި ހަ މީހެއްގެ މައްޗަށް ކްރިމިނަލް ކޯޓުގައި ދައުވާކުރި ނަމަވެސް އެއިން އެއްވެސް މީހެއްގެ މައްޗަށް ކުށް ސާބިތުނުވާ ކަމަށް އެ ކޯޓުން ހުކުމް ކުރުމުން އޭގެ ތެރެއިން ތިން މީހެއްގެ މައްސަލަ ދައުލަތުން ވަނީ ހައި ކޯޓުގައި އިސްތިއުނާފްކޮށްފަ އެވެ. އިސްތިއުނާފުކުރީ ޝައިފަންގެ އިތުރުން މ. ދިންމަނަ އަބްދުﷲ ތިލްމީޒު އާއި މ. ސިލްވަނެސްޓް މުހައްމަދު މިޝާން އަބްދުލް ހާދީގެ މައްސަލަ އެވެ.\nއެ މައްސަލާގެ ހުކުމް ހައިކޯޓުން ކޮށްފައިވާއިރު އެ ކޯޓުން ނިންމީ، ޝިފާން މަރާލިކަމުގެ ކުށް ޝައިފާންގެ މައްޗަށް ސާބިތުވާ ކަމަށެވެ. އަދި އޭނާގެ މައްޗަށް މަރުގެ ހުކުމް އިއްވާ ކަމަށެވެ. ކްރިމިނަލް ކޯޓުން ޝައިފަންގެ މައްޗަށް އިއްވާފައިވާ ހުކުމް ބާތިލުކުރީ ހުރިހާ ފަނޑިޔާރުންގެ އިއްތިފާގުންނެވެ. ޝައިފަންގެ މައްޗަށް އިއްވި މަރުގެ ހުކުމަކީ ހައިކޯޓުން އިއްވި ފުރަތަމަ މަރުގެ ހުކުމެވެ.\nމި މައްސަލަ ބައްލަވާނީ ސުޕްރީމް ކޯޓުގެ ފަސް ފަނޑިޔާރުން ކަމަށްވާ އުއްތަމަ ފަނޑިޔާރު އަބްދުﷲ ސައީދާއި ފަނޑިޔާރު އަބްދުﷲ އަރީފާއި ފަނޑިޔާރު އަލީ ހަމީދު މުހައްމަދާއި ފަނޑިޔާރު އާދަމް މުހައްމަދު އަބްދުﷲ އަދި ފަނޑިޔާރު ޑރ. އަހުމަދު އަބްދުﷲ ދީދީ އެވެ.


Bidheysee masakkaitheringe haggugai Twitter gai bodu campaign | Mihaaru\nޚަބަރު / ބިދޭސީން\nރާއްޖޭގެ ބިދޭސީ މަސައްކަތްތެރިންގެ ހައްގުގައި "ޓްވިޓާ މުޒާހަރާއެއް"\nްރާއްޖޭގައި އުޅޭ ބިދޭސީންގެ އެތައް ހާސް ބަޔަކު އިކޮނޮމިކް މިނިސްޓްރީގައި ރަޖިސްޓްރީވާން އެއްވެފައި.\n21 ޖުލައި 2020 - 12:51\nރާއްޖޭގައި އުޅޭ ބިދޭސީ މަސައްކަތްތެރިންނަށް މުސާރަ ނުދޭ މައްސަލަ ބޮޑުވެފައި ވާތީ އެކަމާ ދެކޮޅަށް ޓްވިޓާގައި ބޮޑު ހަރަކާތެއް ހިންގައިފި އެވެ.\nއެކި ކަންކަމާ ގުޅުވައިގެން ސޯޝަލް މީޑިއާގައި ބޮޑެތި ހަރަކާތްތައް ހިންގާ އަދި ބައެއް ފަހަރު އެ މީހުންގެ ޝުއޫރު ފާޅުކުރުމުގެ ގޮތުން ސައިބަ ހަމަލާތައް ވެސް ދޭ އެނޮނިމަސް އާއި ދިވެހި ގްރޫޕެއް ގުޅިގެން އިއްޔެ އެކި ގައުމުތަކުގައި އެއް ވަގުތަކާ ދިމާކޮށް ރާއްޖޭގެ ބިދޭސީ މަސައްކަތްތެރިންގެ ހައްގުގައި އަޑު އުފުލީ "ޕޭއަޕް" ހޭޝްޓެގްގަ އެވެ. މި ހަރަކާތް ކުރިއަށް ގެންދިޔައީ ރާއްޖޭ ގަޑިން ރޭ 8:00 ގަ އެވެ.\nމި ކެމްޕޭނަށް ގޮވާލައި ޓްވީޓްކޮށްފައިވާ ޕޯސްޓްގައި ބުނެފައިވަނީ ރާއްޖޭގައި ބިދޭސީ މަސައްކަތްތެރިންގެ އެތައް ބަޔަކަށް މުސާރަ ނުލިބި ގިނަ ދުވަސްތަކެއް ވެފައިވާ ކަމަށެވެ. ބައެއް މީހުން ތިބީ އަތްމަތި ހުސްވެ ހައިހޫނުކަމުގައި ކަމަށާއި އެ މީހުންގެ އާއިލާތަކަށް އަޅާލެވޭނެ ގޮތެއް ވެސް ނެތް ކަމަށެވެ.\n"މިއީ ލާއިންސާނީ އަނިޔާވެ އަމަލެއް. އެ މީހުންނަށްޓަކައި އަަހަރެމެން އަޑު އުފުލައިދޭން ހިނގާ،" ދިވެހި ގްރޫޕެއް ކަމަށްވާ ރޭޕްސްކޭޕް އެމްވީ ވެސް ބައިވެރިވެގެން ހިންގި ކެމްޕޭނުގެ ޕޯސްޓަރުގައި ބުނެފައިވެ އެވެ.\n"ޕޭއަޕް" ހޭޝްޓެގްގައި ގިނަ އަދަދެއްގެ މީހުން ބިދޭސީންގެ ހައްގުގައި ވަނީ އަޑު އުފުލައިފަ އެވެ. އެގޮތުން ރާއްޖެ އާއި ރާއްޖޭން ބޭރު މީހުން ވެސް މި ކެމްޕޭނުގައި ބައިވެރިވެފައިވެ އެވެ.\n— Anonymous (@YourAnonNews) July 20, 2020\n"ރާއްޖޭގައި އުޅޭ ބަންގްލާދޭޝް މަސައްކަތްތެރިންގެ އިންސާނީ އަސާސީ ހައްގުތަކުން ވެސް ވަނީ މަހުރޫމުވެފައި. މި އަނިޔާވެރިކަމާ ދެކޮޅަށް އަޑު އުފުލުމުގައި އެހީވޭ،" ފޮލޯވަރުންގެ އަދަދު 7.4 މިލިއަނަށް ވުރެ ގިނަ އެނޮނިމަސްގެ އެކައުންޓުން ކުރި ޓްވީޓާ އެކު އަޑު އުފުލި މީހަކު ބުނެފައިވެ އެވެ.\nމިފަދަ އެތައް ބައިވަރު ޓްވީޓްތަކެއް ވަނީ މި ހޭޝްޓެގްގައި ކޮށްފަ އެވެ.\nއެކި ސަބަބުތަކާ ހެދި ރާއްޖޭގެ ގަވައިދުތަކުގެ ބޭރުން ރާއްޖޭގައި މަސައްކަތްކުރަން ޖެހިފައިވާ ބިދޭސީން ލައްވާ މަަސައްކަތް ކުރުވުމަށް ފަހު މުސާރަ ނުދިނުމުގެ މައްސަލަތައް ހޫނުވެގެން އައީ ރައްޔިތުންގެ މަޖިލީހުގެ މިލަންދޫ ދާއިރާގެ އެމްޑީޕީ މެންބަރު އަލީ ރިޒާގެ ކުންފުންޏަކުން، ބިދޭސީން ލައްވައި އެތައް ދުވަހެއް ވަންދެން، މުސާރަ ނުދީ މަސައްކަތްކުރުވުމުން އުފެދުނު ހަމަނުޖެހުންތަކާ އެކުގަ އެވެ. އޭގެ ފަހުން ބިދޭސީ އެހެން ބައެއް ގްރޫޕްތަކުން ވެސް މުސާރައިގެ މައްސަލާގައި ހަޅުތާލަށް ނުކުމެ ހަމަނުޖެހުން ވެސް ހިންގާފައިވެ އެވެ.\nގަވާއިދާ ހިލާފަށް އުޅޭ ބިދޭސީން ބިދޭސީން އެނޮނިމަސް ހެކާ ގްރޫޕް މުޒާހަރާ ޓްވިޓާ ދަ ސޯޝަލް ނެޓްވޯކް\n11 ކޮމެންޓް, 43 ރިއެކްޝަންސް\nނެގުނު ކަތީބު ހަދަމުންދާ ގެ ވިއްކާލާފަ ނަމަވެސް ބަންގާޅީން ރަށައް ފޮނުވާލާ.\nކިތައް ބަންގާޅީންތޯ ޤަވާޢިދާ ޚިލާފަށް މި ޤައުމުގައި އުޅެނީ. އެމީހުންގެ އަމިއްލަ ޤައުމުގައި އެމީހުންނަކަށް އެ ފާޑަކަށް ނޫޅެވޭނެ. ދެން މިތާ ކޮންފާޑަކަށް އުޅޭކަށް؟\nހުރިހާ އެއްމެން ތިއުޅެނީ މުސާރައަކާ ހެދިނޫން ، މުސާރަނުލިބޭ މީހުންވެސް އެބައުޅޭ ، މިހާރު ތިބަންގާޅިން އެމިހުން ރަށުގައި އުޅޭ ވައްތަރަށް އުޅެން އެއުޅެނީ ކޮބާ ތެކުސްނުދައްކާ ޤަވާއިދަ ޚިލާފަށް ވިޔަފާރިކުރާ ބަންގާޅިންގެ ބައި ގަނޑު ، ތިބަންގާޅިން ތައް އެތެރެނުވޭގޮތަށް ބޭރުކޮސްފައި ދެން އެހެންޤައުމަކުން މީހުން އެތެރެކުރަންވީ ، ތީވަރަށް އުނދަގޫބޮދުބައެއް. މުޅިމިޤައުމު ހަލާކުކޮށްފި\nކިތަށް ރައްޔިތުންތޯ ބަންގާޅީންނަށް މުސާރަނުދީ ގެންގުޅެނީ...!\nބަންގާޅުން އަތުން ނަގަންޖެހޭ ޓެކްސް ނަގާފަ ..ބަންގާޅިންނަށް މުސާރަދީ...\nރައްޔިތުންނަށް އުނދަގޫނުކޮށް މިގޮތަށްކުރާ މުޒާހަރާތަކަށް އަހަރެން ވަރަށް ތާއީދު.\nރާއްޖޭން ތިކަމުގަ ބައިވެރި އެމެން ވަގުތުން ހައްޔަރު ކުރަން ޖެހޭ... ރާއްޖޭގެ ގައުމީ ސަލާމަތައް ނުރައްކާ ވާގޮތައް ގުރޫޕްހަދާގެން އުޅޭ އެމެން ހައްޔަކުރޭ\nކަލޭމެންނަކަށް އެނޮނިމަސްއެއް ނުވެސް ހުއްޓުވޭނެ. ހައްޔަރެއް ވެސް ނުކުރެވޭނެ. ހިއުމަން ޓްރެފިކިން ކުރިޔަށް ގެންގޮސްގެން އެކަމުގެ ތެރެއިން ގައުމު ބިނާކުރަން ނުވިސްނާ.\nއިދިކޮޅު މީހުންނަށް މިހާރު ރާއްޖޭގެ އަގު ބޭރު ދުނިޔޭގަ ވައްޓާލުން ރަނގަޅު؟ މިޖެހެނީ ހަމަ އެއްތާކު އެހެންވީމަ. މިވެސް ޓުއަރިޒަމް ބޮއިކޮޓް ކުރަން ގޮވުމެކޭ ހަމަ އެއްކަމެއް. ނިކުންނާނީ އެއް ނަތީޖާއެއް. ގައުމެއްގެ އިންޓާނަލް އިޝޫތަކަށް ބޭރު މީހުން ވައްދާވަރަކަށް އެގައުމެއްގެ މިނިވަންކަން ދާނީ ގެއްލެމުން.\nތިޔާއީ ބަންގާޅުން އަތުން ކަޓް ޖައްސާ ދިވެހިންނޭ ރާއްޖޭގައި ގަވާއިދާއި ޚިލާފަށް އުޅޭ ބަންގާޅީންނަށް މުސާރަ ދޭން ނުޖެހޭނެއޭ އެމެން ނަށް ދޭން ޖެހޭ މުސާރަ ޖެހޭނީ ސަރުކާރަށް ދައްކަން އެއީ ސަރުކާރަށް ދައްކަން ޖެހޭ ރޯޔަލްޓީ އެކޭ...


18 Mas Dhuvahun 35 Kilo Luikohly Bathaai Roshi Keun Huttaalaagen - Vaguthu\nހަށިގަނޑު ފަލަވެ، ބަރުދަން ބަރުވުމަކީ ކުރަން ބޭނުންވާ ގިނަ ކަންތައްތަކުން މަހުރޫމު ވުމުގެ އިތުރަށް އެތައް ބައެއްގެ މަލާމާތާއި ފުރައްސާރަ ވެސް ލިބޭ ކަމެކެވެ. ފަލަކޮށް ތިބޭ މީހުންނަށް ކުރާ މަލާމާތުގެ ސަބަބުން ބައެއް މީހުން އެކަހެރިވި ނަމަވެސް ބައެއް މީހުން ހިތްވަރާއި އެކު ހަށިގަނޑަށް ބަދަލު ގެނެއެވެ.\nތަފާތު ވައްތަރުގެ ހެދުން އަޅަން ބޭނުންވާ ނަންދިތާ މާތުރުއަކީ ވެސް ބަރުދަނުގައި 98 ކިލޯ ހުރި މީހެކެވެ. އެތައް ބައެއްގެ މަލާމާތާއި، މީހުންގެ ފަރާތުން އިވޭ ދެރަބަސްތަކުގެ އިތުރަށް އެންމެ ކުރަން ބޭނުންވާ ކަންތައް ކަމުގައިވާ ތަފާތު ވައްތަރުގެ ހެދުން އެޅުމުން ވެސް މަހުރޫމު ވިއެވެ.\nނަމަވެސް ނަންދިތާގެ މަންމައާއި ފިޒިކަލް ޓްރެއިނަރެއް ކަމުގައިވާ ނަންދިތާގެ ރަހުމަތްތެރިއެއްގެ ބުރަ މަސައްކަތުން ''އެކްސްއެކްސްއެލް'' އިން ''އެކްސްއެލް'' އިން ''ލާޖް'' އިން ''މީޑިއަމް'' އަށް ސައިޒް ބަދަލު ކޮށްލިއެވެ.\nނަންދިތާގެ ހަށިގަނޑުން 18 މަސްދުވަހުގެ ތެރޭގައި 35 ކިލޯ ލުއިކޮށްލީ ބަތާއި ރޮށިކެއުން ހުއްޓާލައިގެންނެވެ.\nނަންދިތާގެ ޑައިޓްގައި ހިމެނެނީ:\nހެނދުނުގެ ނާސްތާއަށް އޯޓްމީލް، ބިހުގެ ހުދުބައި، އަދ ޖޫހެވެ.\nމެންދުރުގެ ކެއުމުގައި ހިމެނެނީ ބީންސް، ލެންޓިސް އަދި ސެލަޑެކެވެ.\nރޭގަނޑުގެ ކެއުމުގައި ހިމެނެނީ ފެނުކެއްކި ކުކުޅު ކޮޅަކާއި، މުގާއި އަދި ސެލެޑެކެވެ.\nކެއުމުގައި މި ބާވަތްތައް ބޭނުން ކުރުމުގެ އިތުރަށް ނަންދިތާ ވަނީ ކަސްރަތު ކުރުމުގައި ވެސް ވަރަށް ބުރަކޮށް މަސައްކަތް ކޮށްފައެވެ.\nމިގޮތުން ކަސްރަތު ކުރުމުގައި އެންމެ ފުރަތަމަ ކުރެވުނީ ކާޑިއޯ އެކްސަޒައިޒްތަކެވެ. އެއަށްފަހު ސްކޮޓްސްއެވެ. އަދި އެންމެ ފަހުން ކަންގްސްގެ އެކްސަޒައިޒްތައް ފެށުނެވެ.\nމި ޑައިޓާއި ކަސްރަތުން ނަންދިތާގެ ބަރުދަން ލުއިކޮށްލީ އެންމެ 18 މަސްދުވަހުގެ ތެރޭގައެވެ.\nސިއްހީގޮތުން ފައިދާހުރި ނާސްތާއެއްގައި ހުންނަން ޖެހޭނެ ބާވަތްތައް\nބަރުދަން ލުއި ކުރުމަށް ކާންވީ ޗޮކްލެޓް!\nސެޕްޓެމްބަރު 22, 2021 15:32\nއެންމެ 18 މަސް ކިޔަސް ހާދަ ދުވަހެކޭ،


ބަހުސް މުބާރާތުގައި ބައިވެރިވުމުގެ ފުރުސަތު އިތުރުކުރުން\nމި އެކެޑަމީގެ ނަންބަރު (IUL)430-DBA-B/1/2018/11 އިޢުލާނާ ގުޅޭގޮތުން ދަންނަވަމެވެ.\nއެ އިޢުލާނުގައި ދަންނަވައިފައިވާ އަލްއުސްތާޛު އިބްރާހީމް ޝިހާބުގެ ވާދައިގެ ތައްޓަށް ބާއްވާ ވާހަކަދެއްކުމުގެ 33ވަނަ ޤައުމީ މުބާރާތުގެ އޮފީސް/ ކުންފުނި/ ކުލަބު/ ޖަމުޢިއްޔާ/ ޖަމާޢަތްތަކުގެ ބައިގައި ބޭއްވުމަށް ހަމަޖެހިފައިވާ ބަހުސްގައި ބައިވެރިވުމުގެ މުއްދަތު މިހާރުވަނީ އިތުރުކުރެވިފައެވެ. މި މުބާރާތުގައި ބައިވެރިވާން އެދޭ ފޯމު ހުށަހެޅުއްވުމުގެ އެންމެ ފަހު ވަގުތަކީ 2018 ޖޫން 24ވާ އާދީއްތަ ދުވަހުގެ 13:00 އެވެ.\nމި މުބާރާތުގެ ގަވާއިދާއި ބައިވެރިވާން އެދޭ ފޯމާއި މުބާރާތާ ގުޅުން ހުރި އެހެނިހެން ލިޔެކިޔުންތައް މި އެކެޑަމީންނާއި މި އެކެޑަމީގެ ވެބްސައިޓް www.dhivehiacademy.edu.mvން ލިބެން ހުންނާނެއެވެ. އަދި އިތުރު މަޢުލޫމާތު މި އެކެޑަމީގެ ނަންބަރު 3028002ން ލިބޭނެއެވެ.\nޕަބްލިޝްކުރި ތާރީޚު: 20 ޖޫން 2018\nސުންގަޑި: 24 ޖޫން 2018 1300


Yazeedh magaam gehley gothah tax bill faaskohfi\nޔަޒީދު މަގާމް ގެއްލޭ ގޮތަށް ޓެކްސް ބިލު ފާސްކޮށްފި\nކޮމިޝަނަ ޖެނެރަލް އޮފް ޓެކްޒޭޝަން ޔަޒީދު މުހައްމަދު އާއި ޑެޕިއުޓީ ކޮމިޝަނާ ޖެނެރަލް އޮފް ޓެކްޒޭޝަން ހަސަން ޒަރީރުގެ މަގާމު ގެއްލޭ ގޮތަށް ޓެކްސް ނެގުމާބެހޭ އިދާރީ ގާނޫނަށް އިސްލާހު ގެނައުމުގެ ބިލު ރައްޔިތުންގެ މަޖިލީހުން މިއަަދު ފާސްކޮށްފި އެވެ.\nޓެކްސް ނެގުމާ ބެހޭ އިދާރީ ގާނޫނަށް ސަރުކާރު ފަރާތުން ހުޅުދޫ ދާއިރާގެ މެންބަރު އިލްޔާސް ލަބީބު ހުށަހެޅި އިސްލާހު ފާސް ކުރަން ފެންނަ ކަމަށް 59 މެންބަރުން ވޯޓު ދެއްވި އެވެ. އަދި ވަކި ގޮތަކަށް ނުފެންނަ ކަމަށް ތިން މެންބަރަކު ވޯޓު ދެއްވި އެވެ. އެހެންކަމުން އެ ބިލު ފާސް ކުރަން ނިންމެވި އެވެ.\nޓެކްސް ނެގުމާ ބެހޭ އިދާރީ ގާނޫނަށް އިސްލާހު ހުށަހެޅުއްވި އިރު އެ ބިލު އޮތީ ޔަޒީދު ވަކި ކުރާ ގޮތަކަށް ނޫނެވެ. ރައްޔިތުންގެ މަޖިލީހުގެ ރައީސް މުހައްމަދު ނަޝީދު އޭރު ވިދާޅުވި ގޮތުގައި އެ އިސްލާހަކީ އިންކަމް ޓެކްސް ނެގުމުގެ ކުރިން ގާނޫނަށް ގެންނަން ޖެހޭ އިސްލާހުތަކެއް ގެނައުމުގެ ބޭނުމުގައި ހުށަހެޅި ބިލެއް ކަމަށެވެ.\nއެހެން ނަމަވެސް ކޮމިޓީގައި ބިލު ދިރާސާ ކުރުމަށް ފަހު ވަނީ ޔަޒީދުގެ މަގާމް ގެއްލޭ ގޮތަށް ބިލު ބަދަލުކޮށްފަ އެވެ. ކޮމިޓީން ބިލު ދިރާސާކޮށް އެކުލަވައިލި ރިޕޯޓުގައި ވަނީ ބިލު ގާނޫނަކަށްވެ އަމަލު ކުރަން ފަށާ ތާރީހުން ފެށިގެން އެއް މަސް ދުވަސް ތެރޭގައި ކޮމިޝަނާ ޖެނެރަލް އޮފް ޓެކްޒޭޝަން އާއި ޑެޕިއުޓީ ކޮމިޝަނާ ޖެނެރަލް އޮފް ޓެކްޒޭޝަންގެ މަގާމަށް އަލުން މީހަކު އައްޔަން ކުރަން ޖެހޭނެ ކަމަށެވެ. އަދި އެ މުއްދަތުގެ ތެރޭގައި މީރާގެ ބޯޑު އަލުން އެކުލަވައިލަން ޖެހެނޭ އެވެ.\nޔަޒީދުގެ މަގާމު ގެއްލޭ ގޮތަށް ޓެކްސްގެ ގާނޫނަށް އިސްލާހު ގެނައުމުގެ ބިލަށް ބަދަލުތަކެއް ކޮމިޓީން ގެނައި އިރު، ދާދި ފަހުން ޔަޒީދު ވަނީ އެމްއެމްޕީއާރްސީ ހިޔާނާތުގެ މައްސަލައާ ގުޅިގެން މަޖިލީހުގެ މާލިއްޔަތު ކޮމިޓީއަށް ހާޒިރުކޮށްފަ އެވެ. އެ ބައްދަލުވުމުގައި ކޮމިޓީގެ ބައެއް މަޖިލިސް މެންބަރުން ވަނީ އެމްއެމްޕީއާރްސީ ހިޔާނާތް ފޮރުވުމަށް ކުރީގެ ނައިބު ރައީސް އަހުމަދު އަދީބާއެކު މުއާމަލާތްތަކެއް ކޮށްފައިވާ ކަމުގެ ތުހުމަތުކޮށްފަ އެވެ. ނަމަވެސް ޔަޒީދު ވަނީ އެ ކަން ދޮގު ކުރައްވައިފަ އެވެ.


SunOnline: Furathama virtual WTM fair gai Raajje baiverivejje\nފުރަތަމަ ވާޗުއަލް ޑަބްލިއުޓީއެމްގައި ފެއާގައި ރާއްޖެ ބައިވެރިވެއްޖެ\nއަހުމަދު މިޒްޔާލް 11 Nov 2020, 12:53\nމީގެ ކުރިން ޑަބްލިއުޓީއެމް ލަންޑަންގައި ރާއްޖޭގެ ސްޓޭންޑް-- ފޮޓޯ/ ވިޒިޓް މޯލްޑިވްސް\nފަތުރުވެރިކަމުގެ ސިނާއަތުގެ އެންމެ ބޮޑު އެއް ފެއާ ކަމަށްވާ ވޯލްޑް ޓްރެވަލް މާކެޓް (ޑަބްލިއުޓީއެމް) ލަންޑަންގައި ރާއްޖެއިން ބައިވެރިވެއްޖެ އެވެ. ކޮވިޑް19 ޕެންޑެމިކްއާ ގުޅިގެން މިއަހަރު މިފެއާ ކުރިއަށްގެންދަނީ ވާޗުއަލްކޮށެވެ.\nމިމަހުގެ ނުވަވަނަ ދުވަހުން ފެށިގެން ތިން ދުވަހުގެ މުއްދަތަކަށް ކުރިއަށްގެންދާ މި ފެއާގައި މިއަހަރު އެންމެ ބޮޑު އިސްކަމެއްދެނީ ކޮވިޑް19ގެ ބަލިމަޑުކަމުން ފަތުރުވެރިކަމުގެ ސިނާއަތަށްދިމާވެފައިވާ ދަތިތަކުން އަރައިގަތުމަށް އެހީވުމަށެވެ.\nމިއަހަރުގެ ފެއާގައި ލައިވް ކޮންފަރެންސް ސެޝަންތަކާއި ފޯރަމްތައް ބާއްވާއިރު، މި ސިނާއަތުގައި އުޅޭ ފަރާތްތަކަށް ދިމާވަމުންދާ މައްސަލަތަކާ ގުޅޭގޮތުން މަޝްވަރާކުރާނެ އެވެ. އަދި ދަތުރުފަތުރުކުރުމާއި ފަތުރުވެރިކަމުގެ ދާއިރާއަށް ލިބިފައިވާ ގެއްލުމުން އަރައިގަތުމަށް މަގުޗާޓެއް އެކުލަވާލުމުގެ މަސައްކަތްވެސް ފެއާގައި ކުރިއަށްދާނެ އެވެ.\nމިއަހަރުގެ ފެއާގައި ވިޒިޓް މޯލްޑިވްސްއިން ރާއްޖެ މާކެޓު ކުރުމަށް ވާޗުއަލްކޮށް ބާއްވާ ވަން-ޓު-ވަން މީޓީންތަކާއި ސްޕީޑިން ނެޓްވޯކިން ސެޝަންތަކުގައި ބައިވެރިވާނެ އެވެ.\nމި ފެއާގައި ބައިވެރިވުމާ ގުޅޭގޮތުން އެމްއެމްޕީއާރުސީގެ މެނޭޖިން ޑިރެކްޓަރު ތައްޔިބު މުހައްމަދު ވިދާޅުވީ މިފެއާގައި ބައިވެރިވުމަކީ މުޅި ދުނިޔޭގައި ވެސް އޮތް އެންމެ ރައްކާތެރި މަންޒިލަކީ ރާއްޖޭގެ ގޮތުގައި ޕްރޮމޯޓުކުރަން ލިބޭ ރަނުގެ ފުރުސަތެއް ކަމަށެވެ. އަދި މިއީ ޕްރޮމޯޓުކުރުން އިތުރު ކުރަން ޖެހޭ ދުވަސްވަރެއް ކަމަށް ވެސް ވިދާޅުވި އެވެ.\n"މި އިވެންޓުގައި ބައިވެރިވެ، އަޅުގަނޑުމެން ބޭނުންވަނީ ފަތުރުވެރިންނަށް ޔަގީންކަން އަރުވަން ރާއްޖެއަކީ އެންމެ ރައްކާތެރި މަންޒިލްކަން. އަދި އަޅުގަނޑުމެންގެ އަމާޒަކީ މިފަދަ ދަނޑިވަޅެއްގައި ރާއްޖެ އިޝްތިހާރުކުރުން އިތުރުކޮށް، ރާއްޖެ ޒިޔާރަތްކުރާ ފަތުރުވެރިން އަދަދު އިތުރުކުރުން." ތައްޔިބު ވިދާޅުވި އެވެ.\nމިއަހަރުގެ ފެއާގައި ރާއްޖޭގެ ފަރާތުން ވިޒިޓް މޯލްޑިވްސްއާއެކު ދެން ބައިވެރިވަނީ ވިލާ ހޮޓެލްސް އެންޑް ރިސޯޓްސް، ކައިމޫ ރިސޯޓްސް އެންޑް ހޮޓެލްސް، ސަން ސިޔާމް ރިސޯޓްސް، ރެޑިސަންބްލޫ ރިސޯޓްސް މޯލްޑިވްސް އަދި ރޮބިންސަން ކްލަބް މޯލްޑިވްސް އެވެ.\nވިޒިޓް މޯލްޑިވްސްއިން ވަނީ ކޮވިޑް19އާ ގުޅިގެން ރާއްޖެ އިޝްތިހާރު ކުރަމުން އައި ގޮތްވެސް ބަދަލުކޮށް، އޮންލައިން އަދި ޑިޖިޓަލް ޕްލެޓްފޯމުތަކުގައި އިޝްތިހާރު ކުރުން އިތުރުކޮށްފަ އެވެ.\nޖުލައި 15ގައި ބޯޑަރު އަލުން ހުޅުވާލިފަހުން ދުނިޔޭގެ މަޝްހޫރު ސެލެބްރިޓީންނާއި އިންފްލުއެންސަރުންގެ މެދުގައި މަގުބޫލު މަންޒިލަކަށް ރާއްޖެ ވަނީ ވެފަ އެވެ. ބޯޑަރު ހުޅުވާލިފަހުން އިނގިރޭސިވިލާތުން ރާއްޖެއަށް އައި މިފަދަ މީހުންގެ ތެރޭގައި ޑެމީ ރޯސް، ކެޓީ ޕްރައިސް އަދި ނަތާލީ ލެފެވްރޭ ހިމެނެ އެވެ.\nމިއަހަރުގެ މާޗު މަހު ބޯޑަރު ބަންދުކުރުމާ ހަމައަށް އިނގިރޭސިވިލާތުން 32،818 ފަތުރުވެރިން ރާއްޖެއަށް އައިސްފައިވެ އެވެ. އަދި ބޯޑަރު އަލުން ހުޅުވާލިފަހުން މިދިޔަ މަހުގެ ނިޔަލަށް 3،737 ފަތުރުވެރިން އައިސްފައިވެ އެވެ. މިއާއެކު އެގައުމު ވެގެން ގޮސްފައިވަނީ ބޯޑަރު ހުޅުވާލިފަހުން ރާއްޖެއަށް ދެވަނައަށް އެންމެ ގިނައިން ފަތުރުވެރިން އައި ގައުމަށެވެ.


India Ge Yatheem Haanaa Ehggai Rape Kuri Kujjaa Maruvejje - Vaguthu\nރާއްޖޭގެ އަދަދު މިއަދު މައްޗަށް، ނަމަވެސް އިތުރު ބިރެއް ނެތް! - 48 މިނެޓް ކުރިން\nއިންޑިއާގެ ޔަތީމް ހާނާއެއްގައި އެތައް ފަހަރެއް މަތިން ރޭޕް ކުރުމުގެ ސަބަބުން ލިބުނު އަނިޔާތަކަށް ހައިދަރްއާބާދުގެ ހޮސްޕިޓަލެއްގައި ފަރުވާދެމުންދިޔަ އުމުރުން 14 އަހަރުގެ އަންހެން ކުއްޖާ މަރުވެއްޖެއެވެ.\nއެ ކުއްޖާ މަރުވީ އިއްޔެގެ ވަގޮތެއްގައި ނިލޫފާ ޗިލްޑްރެން ހޮސްޕިޓަލްގައި ފަރުވާދެމުން ދަނިކޮށެވެ. އެ ކުއްޖާ އެ ހޮސްޕިޓަލްގައި ފަރުވާދެމުންދާތާ ހަފްތާއެއް ވަރު ވެދާނެއެވެ.\nއެ ކުއްޖާއަކީ 2015 ވަނަ އަހަރު ފެށިގެން މަރުތީގެ ޔާތީމް ހާނާގައި އުޅެމުންދިޔަ ކުއްޖެކެވެ. އެ ކުއްޖާގެ މަންމަ އާއި ބައްޕަ ވަނީ މަރުވެފައެވެ.\nއެ ކުއްޖާ ރޭޕް ކުރަން ފެށީ މިދިޔަ އަހަރު ފެށިގެންނެވެ. އެގޮތުން އެއް ދުވަހެއްގައި އެ ޔަތީމް ހާނާ ހިންގަމުންދާ އަންހެނަކު ވަނީ، އެތަނަށް ތަކެތި ފޯރުކޮށްދެމުން އަންނަ މީހަކާއި ބައްދަލު ކުރުމަށް އޭނާގެ އޮފީހަށް ދިއުމަށް ބުނެފައެވެ.\nއަދި އެ ކުއްޖާ އޮފީހަށް ދިއުމުން އޭނާއަށް ޖޫހެއް ބޯންދިނުމަށްފަހު އެ ކުއްޖާ ރޭޕްކޮށްފައި ވަނީ އެތަނަށް އެހީވަމުން ދިޔަ މީހެއްކަމަށް ނަރެގްލާ ވެނުގޯޕަލް ރެޑީ އެވެ. އަދި އެކަންތައް ހިންގުމުން، އެ ވާހަކަތައް އޭނާ އެތަނުގައި ތިބޭ ބެލެނެވެރި ފަރާތްތަކަށް އެންގި ނަމަވެސް، އޭނާއަށް އިންޒާރު ދީފައި ވަނީ އެ ވާހަކަތައް ނުދެއްކުމަށެވެ.\nއަދި އޭގެ ފަހުން ރެޑީ އެތައް ފަހަރަކު އޭނާއަށް ޖިންސީ ގޯނާ ކޮށް ރޭޕްކޮށް ހަދައެވެ. އަދި ރެޑީ އެތަން ބަލަހައްޓާ މީހާއަށާއި، އޭނާގެ ބޭބެއަށް ފައިސާ ދެމުންދިޔަ ކަމަށްވެސް ބުނެފައި ވެެއެވެ.\nމިކަންތައް ފަޅާ އަރާފައި ވަނީ، ކޮވިޑް-19އާ ގުޅިގެން އިއުލާނުކޮށްފައިވާ ފުރަބަންދުގެ ސަބަބުން އެ ކުއްޖާ އާއިލާ މީހެއްގެ ގެއަށް ގެންދިޔަ ފަހުންނެވެ.\nއަދި އެތަނަށް ދިއުމުން، އެ ކުއްޖާ މާބޮޑަށް މަޑުން ހުންނަ ކަމަށާއި، އެ ކަންތަކާއި ހެދި އެ ކުއްޖާގެ ބޮޑުބޭބެ އޭނާއަށް އަނިޔާކޮށް ހަދާތީ އޭނާ ވަނީ އާއިލާ އެހެން ގެއަކަށް ބަދަލުވެފައެވެ.\nއެގޭގެ މީހުންނަށް އެ ކުއްޖާ ފެނުމުން އޭނާ ހިނގުމުގައި މައްސަލަތަކެއް ހުންނަ ކަމާއި، ހަށިގަނޑުގެ ވަރުދެރަވެފައިވާ ކަން އެނގުނެވެ. އެކަމާއި އެ ކުއްޖާއާ ސުވާލު ކުރުމުން ހުރިހާ އެއްޗެއް އޭނާ ވަނީ ކިޔާދީފައެވެ. އަދި ފުލުހުންނަށް އެ މައްސަލަ ހުށަހެޅި ޖުލައި 31 ވަނަ ދުވަހުއެވެ.\nއެ މައްސަލާގައި ރެޑީ އާއި އެ ޔަތީމު ހާނާ ބަަލަހައްޓާ މީހާ ވަނީ ހައްޔަރުކޮށްފައެވެ.\nއަދި އެ ކުއްޖާ ފަހުން ވަގުތީ ހިޔާއަކަށް ބަދަލު ކުރިއިރު، ފަހުން މެޑިކަލް ޗެކްއަޕް ހެދުމަށް ފޮނުވިއެވެ. ނަމަވެސް ފަހުން އޭނާ އަނބުރާގައިގެނެން ވެއްޓުމުން ހޮސްޕިޓަލަށް ގެންގޮސް ފަރުވާ ދެމުންދަނިކޮށް މަރުވީ އިއްޔެ އެވެ.\nއެ ކުއްޖާ މަރުވި ސަބަބު ކަމާއި ގުޅުން ހުރި އިދާރާތަކުން ދަނީ ބަލަމުންނެވެ.


RiLuWaan Hoadhumah FuLuhunnah Enme Bodah Baaru ELhuvvee Raees Abdulla Yaameen _ Hussan Waheed\nރިޟްވާން ހޯދުމަށް ފުލުހުންނަށް އެންމެ ބޮޑަށް ...\nގެއްލިފައިވާ މިނިވަން ނޫހުގެ ނޫސްވެރިޔާ އަހުމަދު ރިޟްވާން އަބްދުﷲ ހޯދުމަށް ފުލުހުންނަށް އެންމެ ބޮޑަށް ބާރުއެޅުއްވީ ރައީސް އަބްދުﷲ ޔާމީން ކަމަށް ކުރީގެ ކޮމިޝަނަރ އޮފް ޕޮލިސް ހުސައިން ވަހީދު ވިދާޅުވެއްޖެއެވެ.\nޔޫތު މިނިސްޓްރީގެ ސްޓޭޓް މިނިސްޓަރު ވަހީދު މީޑީޔާއަކަށް މަޢުލޫމާތު ދެއްވަމުން ވިދާޅުވީ، ރިޟުވާން ގެއްލުނު ކަމުގެ މައުލޫމާތު ފުލުހުންނަށް ލިބުނު ހިސާބުން އެ މައްސަލަ ތަހުގީގު ކުރުމަށް ޚާއްސަ ތަހުގީގު ޓީމްތަކެއް އެކުލަވައިލި ކަމަށެވެ.\nއަދި ތަހުގީގު ޓީމުގައި ހިމަނާފައިވާނީ ފުލުހުންގެ ތެރޭގައި ތިބި ތަހުގީގު ކުރުމުގެ ރޮގުން އެންމެ ގާބިލު ފުލުހުން ކަމަށާއި އެ ޓީމުން ރިޟުވާން ހޯދުމަށް ބޮޑެތި މަސައްކަތްތަކެއް ކުރިކަންވެސް އޭނާގެ ވާހަކައިގައި ފާހަގަކުރެއްވިއެވެ.\nރިޟުވާން ގެއްލުނު މައްސަލަ ތަހުގީގު ކުރަމުން ދިޔައީ ޚުދު އޭނާގެ އަމިއްލަ ބެލުމުގެ ދަށުންކަން ވިދާޅުވަމުން ވަހީދު އިތުރަށް ވިދާޅުވީ، އެ މައްސަލައިގެ އެންމެ އަޑިއަށް ވާސިލްވުމަށްޓަކައި މަސައްކަތް ކޮށްފައިވާނެ ކަމަށެވެ.\nހުސައިން ވަހީދު ވިދާޅުވީ، އެ މައްސަލައިގެ ތަހުގީގަށް ސަރުކާރުގެ ތެރެއިން ހޯދަން ބޭނުންވާ މައުލޫމާތުތައް ފުލުހުންނަށް ފޯރުކޮށްދިނުމުގައި ރައީސް ޔާމީން ފަސޭހަ ގޮތްތަކެއް ހަމަޖެއްސެވި ކަމަށެވެ. އަދި އެ މައްސަލައިގެ ތަހުގީގުގެ ސްޕީޑު ދަށްކޮށްލުމަށް ނުވަތަ އެ މައްސަލައިގެ ތަހުގީގުގައި ކުރަންޖެހޭ އެއްވެސް ކަމެއް ނުކޮށް ދޫކޮށްލުމަށް ރައީސް ޔާމީން އަންގަވާފައިނުވާ ކަމަށް ވެސް އޭނާ ވިދާޅުވިއެވެ.\nއަބަދުވެސް ރައީސް ޔާމީން އިރުޝާދު ދެއްވީ ބޮޑެތި މައްސަލަތައް ތަހުގީގު ކުރުމުގެ ސްޕީޑު އަވަސްކޮށް، މައްސަލަތަކުގެ އަސްލު ހޯދުމަށް ކަމަށްވެސް ވަހީދުގެ ވާހަކައިގައި ފާހަގަކުރެއްވިއެވެ.\nއެގޮތުން ރިޟްވާންގެ މައްސަލައިގެ ތަޙްޤީގު އެންމެ ބާރަށް ކުރިއަށް ދިޔަ ދުވަސްވަރު ބައެއް ރޭ ރޭ، އެ ތަޙްޤީގުތައް ނިމެންދެން ރައީސް ޔާމީން އަވަހާރަފުޅުވެސް ނުލައްޕަވާ އެކަމެް ނިމެންދެން ހުންނަވާކަން ވެސް ވަހީދު ވަނީ ފާހަގަކުރައްވާފައެވެ.\nރިޟުވާން ގެއްލުނު މައްސަލައާ ގުޅޭގޮތުން އެކި ފަރާތްތަކުން މީޑިއާގައި ދައްކަމުން ދަނީ ހަގީގަތެއް ނެތް ވާހަކަތަކެއް ކަމަށާއި އެ މައްސަލަ ސިޔާސީ ނުކުރުމަށް އެދޭ ކަމަށް ހުސައިން ވަހީދު ވިދާޅުވިއެވެ.\nމިނިވަން ނޫހުގެ ނޫސްވެރިޔާ އަހުމަދު ރިޟްވާން އަބްދުﷲ ވީނުވީއެއް ނޭނގި ގެއްލިފައިވަނީ 2014 އަހަރުގެ ސެޕްޓެމްބަރު މަހުގެ ހަތް ވަނަ ދުވަހުގެ ރެއެވެ.


ޕޯޓަލް މެދުވެރިކޮށް ޝަކުވާއާއި ޚިޔާލު ހިއްސާކުރެވޭގޮތަށް ހަމަޖައްސައިފި - Male' City Council\nޕޯޓަލް މެދުވެރިކޮށް ޝަކުވާއާއި ޚިޔާލު ހިއްސާކުރެވޭގޮތަށް ހަމަޖައްސައިފި\nމާލޭ ސިޓީގެ ރައްޔިތުންގެ ކަންބޮޑުވުންތަކާއި ބިނާކުރަނިވި ޚިޔާލުތަށް، ޕޯޓަލް މެދުވެރިކޮށް މާލޭ ސިޓީ ކައުންސިލަށް ހުށަހެޅޭގޮތަށް މާލޭ ސިޓީ ކައުންސިލުން ހަމަޖައްސައިފިއެވެ. މާލޭ ސިޓީ ކައުންސިލުން މިގޮތަށް ހަމަޖައްސައި ޕޯޓަލް ހުޅުވާލީ މިއަދުއެވެ.\nސިޓީ ކައުންސިލަށް ޝަކުވާއާއި ޚިޔާލުހުށަހެޅޭ ގޮތަށް ޕޯޓަލް ހުޅުވާލުމުން ރައްޔިތުންގެ ފަރާތުން ޝަކުވާއެއް ހުށަހަޅަންވެއްޖެނަމަ ނުވަތަ ޚިޔާލެއް ހުށަހަޅަން ބޭނުންވެއްޖެނަމަ ޕޯޓަލް މެދުވެރިކޮށް ހުށަހެޅޭނެއެވެ. މި ޕޯޓަލް ހުޅުވާލައިފައިވަނީ މާލޭ ސިޓީކައުންސިލްގެ ވެބްސައިޓް https://malecity.gov.mv/en/ ގައެވެ.\nޕޯޓަލްގައި ފުރިހަމަކުރަންޖެހޭ މައުލޫމާތުތަކުގެތެރޭގައި ފުރިހަމަ ނަމާއި، އީމެއިލް އެޑްރެސް ނުވަތަ ފޯންނަމްބަރާއި، އަވަށާއި، އެޑްރެސް ހިމެނެއެވެ. އެއަށްފަހު ބޭނުންވާ ޚިޔާލު ނުވަތަ ޝަކުވާ ހުށަހަޅުއްވާނީއެވެ. އަދި ހުށަހަޅުއްވާ ކަންތައްތަކާގުޅިގެން ލިޔެކިއުމެއް ނުވަތަ ފޮޓޯއެއް ފޮނުއްވަން ބޭނުންވާނަމަ އެކަންވެސް ޕޯޓަލް މެދިވެރިކޮއް ކުރެވޭގޮތަށް ވަނީ ހަމަޖެހިފައެވެ.\nސިޓީ ކައުންސިލްގެ ކަންކަމާގުޅޭގޮތުން ޝަކުވާ ނުވަތަ ޚިޔާލް ހުށަހެޅުމަށް މި ގެނެވުނު ބަދަލަކީ ވީހާވެސް ލުއިފަސޭހަގޮތަކުން ޚިދުމަތްތައް ލިބިގަތުމަށް މަގުފަހިކުރުމުގެ ގޮތުން ގެނެވުނު ބަދަލެކެވެ. އަލަށް ހުޅުވި ޕޯޓަލްގައި ދެބަހުން މޫޢާމަލާތްކުރެވޭގޮތަށް ހުންނާނެއެވެ.\nކުރިން އޮތްގޮތަށް ޚިތާލު ނުވަތަ ޝަކުވާ ހުށަހަޅާފަރާތްތަކަށް އެ ފުރުޞަތުވެސް ވަނީ ހުޅުވިފައެވެ.


30 match ah fahu Bayern amilla dhandugai balivejje - vNews.mv\nބަޔާން އާއި ފްރެންކްފާޓް ބައްދަލުކުރި މެޗުގެ ތެރެއިން- ފޮޓޯ:- ގެޓީ އިމޭޖަސް\n30 މެޗަށްފަހު ބަޔާން އަމިއްލަ ދަނޑުގައި ބަލިވެއްޖެ\nއައްފާން މުހައްމަދު 04 October 2021, 15:23\nބުންޑަސްލީގާގައި އަމިއްލަ ދަނޑުގައި އެންމެފަހުން ކުޅުނު 30 މެޗުންވެސް ބަލިނުވެ ބަޔާން އިން ދަމަހައްޓަމުން އައި ރެކޯޑަށް އެއިންޓްރެކްޓް ފްރެންކްފަޓް އިން ނިމުން ގެނެސްފިއެވެ.\nއަމިއްލަ ދަނޑުގައި ކުޅުނު މިމެޗުން 1-2 ގެ ނަތީޖާއަކުން ބަޔާން ބަލިވިއިރު މިއީ މިސީޒަނުގެ ލީގުގައި ބަޔާން ބަލިވި ފުރަތަމަ މެޗެވެ.\nމެޗުން ބަޔާން ބަލިވިނަމަވެސް އެޓީމުން ވަނީ މެޗުގައި މޮޅު ކުޅުމެއް ދައްކާ ގިނަ ހަމަލާތަކެއް އުފައްދާފައެވެ. އެގޮތުން މުޅި މެޗުގެ 73 އިންސައްތަ ޕޮޒެޝަން ބަޔާން އިން ޑޮމިނޭޓުކުރިއިރު މެޗުގައި 20 ހަމަލާއެއް އުފައްދާފައިވެއެވެ. އަދި 10 ހަމަލާއެއް ވަނީ ގޯލާއި އަމާޒުވާ ގޮތަށް ފޮނުވާލާފައެވެ.\nއެއާ ހިލާފަށް ފްރެންކްފާޓަށް މެޗުގައި އުފެއްދިފައި ވަނީ5ހަމަލާއެކެވެ. އަދީ އޭގެއިން ގޯލާއި އަމާޒުވާގޮތަށް ފޮނުވާލާފައިވަނީ އެންމެ3ހަމަލާއެކެވެ.\nމިމެޗުގައި ފުރަތަމަ ލަނޑުޖަހާ ލީޑުނެގީވެސް ބަޔާން އިންނެވެ. ފުރަތަމަ ހާފުގެ 29 ވަނަ މިނެޓުގައި މިލަނޑު އެޓީމަށް ކާމިޔާބު ކޮށްދިނީ ލިއޯން ގޮރެޓްޒްކާ އެވެ.\nއެހެންނަމަވެސް ހާފު ނިމުމުގެ ކުރިން ފްރެންކްފާޓުން ވަނީ މެޗުގެ ނަތީޖާ ހަމަހަމަ ކޮށްފައެވެ. ހާފުގެ 32 ވަނަ މިނެޓުގައި ފިލިޕް ކޮސްޓިޗް ނަގައިދިން ކޯނަރަކުން މި ލަނޑު އެ ޓީމަށް ކާމިޔާބުކޮށްދިނީ ކެޕްޓަން މާޓިން ހިންޓަރެގާއެވެ. މި މެޗުގައި ފްރެންކްފަޓުން ލީޑު ނަގާފައިވަނީ މެޗު ނިމެން ހަތް މިނެޓަށް ވެފައި ވަނިކޮށެވެ. އޭރީއާ ތެރެއިން ފޮނުވާލި ބާރު ހަމަލާއަކުން މި ލަނޑު އެ ޓީމަށް ކާމިޔާބުކޮށްދިނީ މެޗުގައި މޮޅު ކުޅުމެއް ދެއްކި ކޮސްޓިޗެވެ.\nމި ނަތީޖާއާއެކުވެސް ތާވަލުގެ އެއްވަނައިގައި އޮތީ ބަޔާނެވެ. އެއްވަނައިގައި އޮތް ބަޔާނާއި ދެވަނައިގައި އޮތް ބަޔާ ލެވަކޫސެނަށް ހަތް މެޗުން 16 ޕޮއިންޓް ލިބިފައިވާއިރު، ބަޔާނަށް ކުރި ލިބެނީ ލަނޑުގެ ތަފާތުންނެވެ. މީގެ އިތުރުން ބަޔާން ބަލިކުރި ފްރެންކްފަޓް އޮތީ ތާވަލުގެ 13 ވަނައިގައި ހަތް މެޗުން އަށް ޕޮއިންޓާއެކުއެވެ.\nމެޗުން ބަޔާން ބަލިވިއިރު އެންމެ ފަހުން އަމިއްލަ ދަނޑުގައި ލީގު މެޗަކުން ބަޔާން ބަލިވެފައިވަނީ 2019 ވަނަ އަހަރުގެ ނޮވެމްބަރު މަހުގެ ތެރޭގައެވެ. އަދި މިއީ 2000 ވަނަ އަހަރަށްފަހު ބަޔާން އަތުން ފްރެންކްފަޓް ހޯދި ފުރަތަމަ މޮޅެވެ.\nބަޔާންމިއުނިކް ބުންޑަސްލީގު ކުޅިވަރު


Kuree sarukaarah vuren mi sarukaaru Corrupt kan ingijje: Umar\nކުރީ ސަރުކާރަށް ވުރެން މިސަރުކާރު ކޮރަޕްޓްކަން އެނގިއްޖެ: އުމަރު\nކުރީގެ ހޯމް މިނިސްޓަރ އުމަރް ނަސީރް./ފޮޓޯ- ވީނިއުސް\nޓީ.އެމް.އޭ ގެ މައްސަލަ ސަރުކާރުން ނިންމި ގޮތާ، ގުޅުންހުރި ކުންފުނި ތަކައް ދެމުންދާ ފައިސާގެ ބޮޑެތި ބަދަލު ތަކުން އިނގިގެންދިޔައީ، މިހާރުގެ އެމް.ޑީ.ޕީ ގެ ސަރުކާރަކީ ކުރީގެ ރައީސް އަބްދުﷲ ޔާމީންގެ ސަރުކާރަށްވުރެވެސް ކޮރަޕްޓް ސަރުކާރެއްކަމަށް ކުރީގެ ހޯމް މިނިސްޓަރު އުމަރު ނަސީރް ވިދާޅުވެއްޖެ އެވެ.\nއުމަރު ނަސީރު ކުރެއްވި ފޭސްބުކް ޕޯސްޓެއްގައި ވިދާޅުވެފައިވަނީ، ކޮންމެ ބަޔަކުވެސް ވެރިކަމަށް އައުމަށްފަހު ދުނިޔަވީ އެދުންތަކަށް ލެބި، މިސްރާބު ގެއްލި، ވީ ވަޢުދު ތަކުގެ މަތިން ހަދާން ނެތިގެންދާ ކަމަށެވެ.\nއަދި މިހިގާ ކަންކަމުގެ ހިތި ނަތީޖާ 2023 ގައި ވޯޓު ފޮށިން ފެނިގެން ދާނެކަމަށް ވެސް އުމަރު ވިދާޅުވިއެވެ.\nއުމަރު ވިދާޅުވީ، ސިޔާސީ ލީޑަރުންތައް އިންތިޚާބު ކޮށްގެން ލިބޭނީ އެކައްޗެއްކަމަށާއި، ވާނީ އެއްގޮތެއް ކަމަށެވެ. އަދި ނިކުންނާނީ އެއް ނަތީޖާއެއްކަމަށާއި، މިރާއްޖެ ދާންވީ މުޅިން އާ މިސްރާބަކަށް ކަމަށް އުމަރު ވިދާޅުވިއެވެ.


Umaruge bayaanah class eh nagaidheefi\nއުމަރުގެ ބަޔާނަށް ކުލާހެއް ނަގައިދީފި\nއިންތިހާބަށް ކުރިމަތިލުމަށް ސޮއި ހޯދަ ފޯމްތަކާއެކު އުމަރު --\nއަންނަ ސެޕްޓެމްބަރު މަހު ބާއްވާ ރިޔާސީ އިންތިހާބުގައި ވާދަ ނުކުރައްވާނެ ކަމަށް ކުރީގެ ހޯމް މިނިސްޓަރު އުމަރު ނަސީރު އިއްޔެ ވަނީ ވިދާޅުވެފަ އެވެ.\nރިޔާސީ އިންތިހާބުގައި ވާދަ ނުކުރައްވަން އޭނާ ނިންމެވީ މިވަގުތު ރާއްޖޭގެ ސިޔާސީ މަޝްރަހު އޮތް ގޮތުން ގައުމުގައި ހުރި މައްސަލަތަކައް ހައްލު ހޯދައިދެއްވިދާނެ ކަމަށް ގަބޫލުފުޅު ނުކުރެއްވޭތީ ކަމަށް ނެރުއްވި ބަޔާނެއް މެދުވެރިކޮށް ވިދާޅުވި އެވެ.\nއިއްޔެ އެންމެ ބޮޑަށް ވައިގައި ހިފީ އުމަރުގެ މި ބަޔާނެ އެވެ. އެއީ އުމަރު ރިޔާސީ އިންތިހާބުގައި ވާދަ ނުކުރައްވަން ނިންމެވުމާއި ގުޅިގެން އެކަންޏެއް ވެސް ނޫނެވެ. މި ބަޔާނުގައި ބޭނުން ކޮށްފައިވާ އިބާރާތްތަކުގައި ގިނަ އިމްލާ ކުށްތަކެއް ވެސް ހުރެގެނެވެ.\nއުމަރު ނެރުއްވި ބަޔާނުގައި ހުރި އިމްލާ ކުށްތައް ރަނގަޅުކޮށްފައި އާންމުންގެ މީހަކު އާން\nއާންމުންގެ މީހަކު ވަނީ ބަޔާނުގައި ހުރި ކުށްތައް އިސްލާހު ކޮށްދީ ސޯޝަލް މީޑިއާގައި ބަޔާން އަލުން އާންމުކޮށްފަ އެވެ. ސޯޝަލް މީޑިއާގައި ވަރަށް ހަލުވި މިނެއްގައި މި ބަޔާން ދައުރުވި އެވެ.\nގިނަ ބައެއްގެ ފާޑުކިޔުންތައް އުމަރުގެ ބަޔާނަށް އަމާޒުވެގެން ދިޔަ އެވެ. ބައެއް ފަރާތްތަކުން ވަނީ މީގެ ކުރިން އުމަރު ނެރުއްވާފައިވާ ބައެއް ބަޔާންތަކުގައި ވެސް މިފަދަ ކުށްތައް ހުރިކަން ފާހަގަކޮށް ފާޑުކިޔާފަ އެވެ.\nރިޔާސީ އިންތިހާބު 2018 އުމަރު ނަސީރު\n100 ޕަސެންޓް ޔަގީން، 2023 އަށް އުމަރު ނުކުންނަވާނެ!\nކާމިޔާބީއަށްފަހު އިބޫ އެނބުރި ކަސްރަތައް\nއިންތިހާބަށްފަހު އެންމެ ރީތީ ނަމޫނާއެއް ހިންނަވަރުން\nޕީޕީއެމްގެ ފިޔާތޮށި ބުރުގާއާ އިދިކޮޅު މާފަތި!


Joorimanaa thah dhekkumah aamunge ehee ah edhi, idhikolhun fund fotteh hulhuvaifi\nޖޫރިމަނާތައް ދެއްކުމަށް އާންމުންގެ އެހީއަށް އެދި، އިދިކޮޅުން ފަންޑު ފޮއްޓެއް ހުޅުވައިފި\nޕްރޮގްރެސިވް-ކޮންގްރެސް ކޯލިޝަންގެ ފަރާތުން މާލޭ ސިޓީގައި ދާދިފަހުން ބޭއްވި ސައިކަލް ބުރުގައި އާންމު ސިއްހަތު ރައްކާތެރިކުރުމުގެ މިންގަނޑުތަކާ ޚިލާފްވެފައިވާތީ ކޮށްފައިވާ ޖޫރިމަނާތައް ދެއްކުމުގައި އާންމުން އެހީތެރިވުމުގެ ފުރުސަތު ހުޅުވާލައިފިއެވެ.\nއެގޮތުން އެޕާޓީތަކުގެ މައި އޮފީހުގައި މިއަދު ހަވީރު އޮތް ރަސްމިއްޔާތެއްގައި ވަނީ "ހައްގު ފަންޑުފޮށި" ނަމުގައި ޖޫރިމަނާތައް ދެއްކުމަށް އެހީވުމަށް ފަންޑްފޮއްޓެއް ހުޅުވައިފައެވެ. މި ފަންޑުފޮށި އިފްތިތާހުކޮށްދެއްވީ ކުރީގެ ރައީސް އަދި ޕްެރޮގްރެސިވް-ކޮންގްރެސް ކޯލިޝަންގެ ޚާއްސަ އެޑްވައިޒަރ ޑރ.މުހައްމަދު ވަހީދު ހަސަން މަނިކެވެ.\nފާހަގަކޮށްލެވޭ ގޮތުގައި މި ސައިކަލް ބުރާއި ގުޅިގެން އިލެކްޝަންސް ކޮމިޝަނުން ވަނީ ޕީޕީއެމް އަދި ޕީއެންސީ 75،000 ރުފިޔާއިން ޖޫރިމަނާކޮށްފައެވެ. އަދި އެޗްޕީއޭގެ ގައިޑްލައިންތަކާ ޚިލާފްވުމުގެ ސަބަބުން އެޕާޓީތަކުގެ ލީޑަރޝިޕްގެ ބޭފުޅުންތަކެއް ވަނީ ފުލުހަށް ހާޒިރުކޮށް 1000 ރުފިޔާއިން ޖޫރިމަނާވެސް ކޮށްފައެވެ.\nމި ފަންޑަށް ފައިސާ ހަދިޔާކުރުމަށްޓަކައި ޕީޕީއެމް-ޕީއެންސީގެ އޮފީހުގައި ބެހެއްޓިފައިވާ ފަންޑު ފޮއްޓަށްވެސް ފައިސާ ލެވޭނެއެވެ. އަދި ބޭންކް އޮފް ސިލޯނުގައި ހުޅުވާފައިވާ އެކައުންޓްއަކަށްވެސް ފައިސާ ޖަމާކުރެވިދާނެކަމަށް ވަނީ ބުނެފައެވެ.\nއަދި އަންނަ އާދިއްތަ ދުވަހުން ފެށިގެން ބޭންކް އޮފް މޯލްޑިވްސްގެ އެކައުންޓަށްވެސް ފައިސާ ޖަމާކުރެވޭނެއެވެ.\nތިޔައީ ކުށް ކުރުމަށް ހިތްވަރު ދިނުން. ފިޔަވަޅު އަޅަންޖެހޭނެ.


ކަރީނާގެ ދަރިފުޅު ނަލަ ހައްދައިގެން ބޭރަށް ނުނެރެނީ ކީއްވެ؟ - Voice of Meedhoo\nކަރީނާ ކަފޫރާއި ސައިފް އަލީ ހާންގެ އެއް އަހަރުގެ ފިރިހެން ދަރިފުޅު ތައިމޫރު އަލީ ހާން އަކީ ކިތަންމެ ކުޑަޔަސް މިހާރުވެސް ސްޓާރެކެވެ.\nތައިމޫރަކީ މީޑިއާގެ ފޭވަރިޓެކެވެ. އޭނާ ފެންނަހާތާކުން މީހުން ފޮޓޯ ނަގަނީ އެވެ. މީޑިއާ މީހުންނާ ޕަޕަރާޒީން އޭނާގެ ފޮޓޯ ނަގާލެއް ގިނަ ކަމުން ތައިމޫރަށް ރީތިި ހެދުމެއްވެސް ލެވޭކަށް ނެތެވެ.\nތައިމޫރު ރީތި ހެދުން އަޅުވައިގެން ނަލަހެއްދުމާއި ބެހޭ ގޮތުން ކަރީނާ ބުނީ ދަރިފުޅު ރީތި ހެދުން އެޅުންވުމަކީ ކަރީނާ ނުހަނު ބޭނުންވާ ކަމެއް ކަމަށެވެ. އަދި ނަލަ ހެއްދުމުގައި ވީހާވެސް އާދައިގެ ގޮތްތަކަށް އޭނާ ލޯބި ކުރާ ކަމަށެވެ. އެހެންނަމަވެސް ތައިމޫރު ނަލަ ހައްދާފައި ނުބަހައްޓަނީ ޕަޕަރާޒީންގެ ސަބަބުން ކަމަށް ކަރީނާ ބުންޏެވެ.\nތައިމޫރުގެ ފޮޓޯ ނެގުމަކީ މައްސަލައެއް ކަމަކަށް ކަރީނާ ނުބުނެ އެވެ. އެކަމަކު ކުރުތާ ފިޖާމާ ފަދަ ހެދުމެއް ލައްވާފައި ހުންނަ އިރު ތައިމޫރުގެ ފޮޓޯ ނަގާ ނަމަ ކަރީނާ މާ އުފާވާނެ އެވެ. ފެޝަންވެސް ބިނާވަނީ އެމީހަކަށް އެންމެ ހިތްފަސޭހަ ހެދުމެއްގެ މައްޗަށް ކަމަށް ކަރީނާ ބުންޏެވެ.\nއެއާޕޯޓުގައާއި ދަތުރުތަކުގައި އުޅޭއިރުގެ ވާހަކަ ދައްކަމުން ކަރީނާ ބުނީ އޭނާ ގެންގުޅެނީ އަބަދުވެސް ވަރަށް ‘ކޮންފިޑެންޓް’ ސްޓައިލެއް ކަމަށެވެ. އަބަދުވެސް ކަރީނާ ފެންނާނީ ވަރަށް އާދައިގެ ގޮތަކަށް ހެދުން އަޅައިގެން ކަމަށާއި، މާރަސްމީވެގެން ހެދުން އަޅާފައި ހުއްޓާ އެއާޕޯޓް ފަދަ ތަންތަނުން ނުފެންނާނެ ކަމަށެވެ.\nއާންމުކޮށް މީހުންނަށް ކަރީނާ ކަމުދަނީ ޖިންސާއި އާދައިގެ ފައިވާނުގައި ކަމަށް އޭނާ ގަބޫލު ކުރެ އެވެ. ދަތުރުމަތީގައި އުޅޭ އިރު ހެދުން އެޅޭނީވެސް އެކަހަލަ ގޮތަކަށް ކަމަށާއި، ރޭމްޕެއްގައި ހެދުން އަޅާހެން އެއާޕޯޓު ތެރެއިން ނުފެންނާނެ ކަމަށްވެސް ކަރީނާ ބުންޏެވެ.\nކަރީނާގެ މި ސްޓައިލަކީ އޭނާގެ ދައްތަ ކަރިޝްމާ ކަޕޫރުގެ ސަބަބުން ދަސްވި ސްޓައިލެއް ކަން ފާހަގަކުރަމުން އޭނާ ވަނީ ކަރިޝްމާއަށް ޝުކުރުވެސް އަދާކޮށްފަ އެވެ.\nކަރިޝްމާއަކީ އަބަދުވެސް ހެދުން އެޅުމުގައި ވަރަށް ތަފާތު ރީތި ގޮތްތަކެއް ގެންގުޅޭ މީހެއް ކަމަށާއި، ސްޓައިލްގެ ގޮތުން އަޅާކިޔާނަމަ ކަރީނާއާއި ކަރިޝްމާ އަކީ ‘ޗޯކް އެންޑް ޗީޒް’ ކަމަށްވެސް ކަރީނާ ބުންޏެވެ.


REPORT: Chuttyah Fulidhoo'ah dhaan feshi dhathuru, anhenun maruve kuda dharifulhu gehlun! | ThePress\n17 October 2021, 07:04\n10 މީހުންނާއެކު ދޮށީ ދަރިފުޅު ސަލާމަތް ވި\nނާހިދާގެ ހަށިގަނޑު މާލެ ގެނައުމުގެ މަސައްކަތް ދަނީ ކުރަމުން\nގެއްލުނު4އަހަރުގެ ދަރިފުޅު އަދިވެސް ނުފެނޭ\nވ. ފުލިދުއަށް ދަތުރު ކުރަނިކޮށް ލޯންޗް ދިޔަވެ ހިނގި ހާދިސާގައި މަރުވި ނާހިދާ (ކ) އާއި ގެއްލިގެން ހޯދަމުން ދާ އޭނާގެ4އަހަރުގެ ދަރިފުޅު ---\nނާހިދާއާއި އޭނާގެ އާއިލާ ދަތުރު ކުރަމުން ދިޔައީ ޗުއްޓީއަށް ވ. ފުލިދުއަށެވެ. މޫސުން ގޯސް ނަމަވެސް ވ. އަތޮޅު ފެރީގައި ދަތުރަށް ފުރީ ނާހިދާއާއި އޭނާގެ ފިރިމީހާއާއި2ދަރިންވެސް ގޮވައިގެންނެވެ.\nމާލެއިން ފުރައިގެން ދަތުރު ދެބައި ވެ، ވ އަތޮޅު އޮޅުވެލި ރިސޯޓާ ހަމައިން ދިމާވި ހިތާމަވެރި ހާދިސާއަކީ އުމުރުން 33އ ގެ މަރިޔަމް ނާހިދާއާއި އުމުރުން 4އ ގެ ދަރިފުޅު ޖުޔަލް ޖިނާހުއާ ވަކިވާން ޖެހިދާނެ ވަގުތުކަން އެކަކަށްވެސް ނޭނގޭނެއެވެ. ތަގުދީރުގައި ނެތް ކަމެއް ނުވާނެ ކަން އެންމެންނަށްވެސް އެނގެއެވެ. އެހެނަސް ތަދުބީރު ކުރެހި ޕްލޭންގައި ކަންވެ ނިމިދާނީ އެހެންކަން އެނގޭނަމަ ޔަގީނުންވެސް އެ ދަތުރަށް ނާހިދާއާއި އާއިލާ ނޭރީހެވެ.\nމާލޭ މީހަކާއި ފުލިދޫ މީހަކަށް ލިބުނު، މ. ގްރީން ޕީޑް މަރިޔަމް ނާހިދާ (33 އ)، މީގެ އަހަރުތަކެއް ކުރިން ފެލިދޫ މީހަކާއެކު ޒަވާޖީ ހަޔާތެއް ފަށައިފާ ވާއިރު އެ ކައިވެންޏަށް މިހާރު ވަނީ2ކުދިން ލިބިފައެވެ. ނާހިދާގެ ފިރިމީހާ މަސައްކަތް ކުރަނީ ވ. ފުލިދޫ އިންޖީނުގޭގައެވެ. ނާހިދާއާއި ދަރިން ދިރިއުޅެނީ މާލޭގައެވެ. ލިބޭ ޗުއްޓީއެއްގައި މާލެ އައިސް ނާހިދާއާއި ދަރިން ގޮވައިގެން ރަށަށް ދިއުމަކީ ނާހިދާގެ ފިރިމީހާ އަބަދުވެސް ކުރާކަމެކެވެ.\nވ. އަތޮޅު ފެރީ، ފުލިދުއަށް ދަތުރު ކުރަނިކޮށް އޮޅުވެލި ރިސޯޓް ކައިރިން ހާދިސާ ހިނގި ތަނާއި ލޯންޗު ގެންގޮސް ވެއްދި ގުރައިދޫ ފެންނަ ކުރެހުމެއް\nލޯންޗަށް ޖެހި ބިޔަ ރާޅާއެކު ވީ ކިހިނެއް؟\nނާހިދާގެ ފިރިމީހާ އަކީ ފުލިދޫ އިންޖީނުގޭގާއި މަސައްކަތް ކުރަމުން އަމިއްލަ ކެފޭއެއްވެސް ހިންގާ މީހެކެވެ. ކޮންމެ ޗުއްޓީއެއްގައި އަނބިދަރިން ގޮވައިގެން އޭނާ ރަށަށް ދެއެވެ. މި އަހަރު ސްކޫލް ކުދިންގެ ފުރަތަމަ ޓާމުގެ މިޑް ބްރޭކްގައި ރަށަށް ގެންދިއުމަށް ނާހިދާގެ ފިރިމީހާ މާލެ އައީ މިދިޔަ ބުރާސްފަތި ދުވަހުއެވެ. އިއްޔެ ގާތްގަނޑަކަށް ހަވީރު 4:15 ހާއިރު މާލެއިން ފުލިދުއަށް ދިއުމަށް، ނާހިދާގެ ދެމަފިރިން ފުރީ އެ ދެމަފިރިންގެ ލޮލުގެ ނޫރުކަމުގައިވާ7އަހަރުގެ ދަރިފުޅު ޖައިޝް ޖިނާހުއާއި4އަހަރުގެ ދަރިފުޅު ޖުޔަލް ޖިނާހު ގޮވައިގެންނެވެ. ވ. އަތޮޅަށް ދަތުރުކުރާ 29 މީހުންގެ ޖާގައިގެ "ޑްރީމް ސްޕީޑް 2" ފެރީ ލޯންޗުގައި 12 މީހުންނާއެކު މާލެއިން ފުރިއިރުވެސް މޫސުން ވަރަށް ގޯހެވެ.\nވ. އަތޮޅަށް ދަތުރު ކުރަނިކޮށް ލޯންޗެއް ބަންދުން ޖަހާލި ހާދިސާގައި ގެއްލުނު ނާހިދާގެ ހަގު ދަރިފުޅު (ވ) އަދި ދޮށީ ދަރިފުޅު (ކ)\nލޯންޗުގައި7އަހަރުގެ ދަރިފުޅު އިނީ ނާހިދާގެ ފިރިމީހާގެ އުނގުގައެވެ. އަދި4އަހަރުގެ ދަަރިފުޅު އިނީ ނާހިދާގެ އުނގުގައެވެ. ސަން ސިޔާމް އޮޅުވެލި ރިސޯޓު ކައިރިން ކަނޑު ގަދަވެ ރާޅު ބޮޑުވެ ވައި ބާރުވެ ލޯންޗަށް ހިފަހައްޓާލެވޭ ވަރެއް ނުވެއެވެ. އިސާހިތަކު ލޯންޗުގެ ހަލް ފަޅައިގެން ދިޔަކަހަލަ އިހުސާސަކާއެކު އިތުރަށް ކުރިއަށް ދާން ނުކެރި ކައްޕި ލޯންޗް އަނބުރާލިއެވެ.\nއެ ވަގުތު ކޮޅު!\nއަނބުރާލި ލޯންޗުގެ ބިއްލޫރިގަނޑު ތަޅައިގެން ދިޔުމާއި ޖެހި ބޮޑު ރާޅާއެކު ފަހަތު ސަތަރިގަނޑު ފަޅައިގެންގޮސް ދަތުރުކުރި3މީހަކު ކަނޑަށް ވެއްޓުނީ ރާޅުން ލޯންޗު ނައްޓާލަން ކައްޕިއަށް ފަޅި ސިކުންތެއްވެސް ނުލިބިއެވެ. ކުރިމަތިން އައި ރާޅާއެކު ލަގެޖުތަކއެކު ނާހިދާ އުރައިގެން އިން4އަހަރުގެ ދަރިފުޅުވެސް ވިއްސައިގެން ގޮސް ލޯންޗުގެ ފަހަތު ސަތަރުގަނޑު ފަޅައިގެން ދިއުމާއެކު އެ ދަރިފުޅު ވެއްޓުނީ މޫދަށެވެ. އެ ރާޅުގެ ބާރު މިނުގައި ނާހިދާވެސް މޫދަށް ވެއްޓުނެވެ. މިހާދިސާގައި އެ ދެމަފިރިންގެ7އަހަރުގެ ދަރިފުޅު ސަލާމަތް ވިއެވެ.\nނާހިދާއާއި ދަރިފުޅު މޫދަށް ވެއްޓުމާއެކު އެ ދެމައިން ސަލާމަތް ކުރަން އޭނާގެ ފިރިމީހާ މޫދަށް ފުންމާލިއެވެ. އަދި އެ ހާދިސާގައި އިތުރު މީހަކުވެސް މޫދަށް ވެއްޓުނެވެ. ނަމަވެސް އޭނާ ސަލާމަތް ވިއެވެ. ނާހިދާގެ ފިރިމީހާއަށް ނާހިދާ އަތުޖެހުނު ނަމަވެސް،4އަހަރުގެ ޖުޔަލް ލޮލަށް ފެނި ގެއްލި ދިޔައީ އަތު ނުޖެހިއެވެ.\nކަނޑުމަތީގެ އެ ނުރައްކާ ބިޔަ ރާޅުތަކުގެ ތެރޭގައި އެ ހިތްދަތި ހާދިސާ ހިނގާ، ގެއްލުނު ކުޑަދަރިފުޅު އަދިވެސް ނުފެނެއެވެ. ނަމަވެސް ނާހިދާ ނަގައިގެން ފުރާނަ ނެތް މަސްގަނޑު ލޯންޗުގައި ގުރައިދުއަށް ގެންދިޔައެވެ. ކަނޑުން ނެގި އިރު ނާހިދާގެ ބޯ އޮތީ ފަޅައިގެން ގޮސްފައިވާ ކަމަށް އާއިލާއިން ވަނީ "ދަ ޕްރެސް" އަށް ކަށަވަރު ކޮށްދީފައެވެ. ނާހިދާގެ ފުރާނަ ދިޔައީ ފިރިމީހާ ޖިނާހުގެ އަތްމައްޗަށެވެ.\nމިހާތަނަށް ކުރި މަސައްކަތުން އަދި ކުރަމުން އަންނަ މަސައްކަތުން ނާހިދާގެ4އަހަރުގެ ދަރިފުޅު ފެނިފާ ނުވާއިރު އެމްއެންޑީއެފުން ވަނީ އެކުއްޖާ ފެނިއްޖެނަމަ އަންގަން އެދިފައެވެ. އެމްއެންޑީއެފުން ވަނީ އެ ކުއްޖާ ގެއްލުނު އިރު ލައިގެން ހުރީ ކަޅުކުލައިގެ ޓީޝާޓެއް ކަމަށްވެސް ބުނެފައެވެ.\nޑްރީމް ސްޕީޑް 2" ލޯންޗުގެ ބިއްލޫރިގަނޑު ތެޅިފައި\nމި ހިތާމަވެރި ހާދިސާގައި އެކި ވަރުގެ އަނިޔާލިބުނު4މީހަކަށް ގުރައިދޫ ސިއްހީ މަރުކަޒުން އަންނަނީ ފަރުވާ ދެމުންނެވެ. އޭގެ ތެރެއިން އެކެއްގެ ބޯ ފަޅައިގެން ގޮސްފައި ވާއިރު، ދެވަނަ މީހާގެ ފަޔަށް އަދި ތިންވަނަ މީހާގެ ކަކުލަށް ޒަހަމްތައް ލިބިފައިވާ ކަމަށް އެ މަރުކަޒުގެ މެނޭޖަރު އިބްރާހީމް ޝާދު ވަނީ ވިދާޅުވެފައެވެ.\n"ދަ ޕްރެސް" އަށް މިކަމާ ގުޅިގެން އެންމެފަހުގެ މައުލޫމާތު ހިއްސާކުރައްވަމުން ގުރައިދޫ ކައުންސިލްގެ ރައީސް ހުސައިން ޔާމީން މުހައްމަދު ވިދާޅުވީ ނާހިދާގެ ހަށިގަނޑު މާލެ ގެންދިއުމުގެ މަސައްކަތްތައް ކުރަމުން އަންނަ ކަމަށާއި މޫސުން ތަންދޭނަމަ މިއަދު މާލެ ގެންނާނެ ކަމަށެވެ. އަދި އަނިޔާވެގެން އެ ރަށު ސިއްހީ މަރުކަޒުގައި ފަރުވާދިން މީހުން މިހާރު ދޫކޮށްލުމުގެ މަސައްކަތް ކުރަމުން އަންނަ ކަމަށްވެސް ޔާމީން ވިދާޅުވިއެވެ. މީގެ އިތުރުން ޔާމީން ވިދާޅުވީ ނާހިދާގެ އާއިލާއިން ގުރައިދޫއަށް ދަތުރުކުރާ ކަމުގެ މައުލޫމާތުވެސް ލިބިވަޑައިގެންފައިވާ ކަމަށެވެ.\nއާއިލާއާއި ރައްޓެހިންގެ ބަސް\nނާހިދާއަކީ ވަރަށް ހިތްހެޔޮ މަޖާ މިޒާޖެއްގެ މީހެއްގެ ގޮތުގައި އާއިލާއިން ސިފަކުރާއިރު އޭނާގެ ކުއްލި މަރުގެ ހަބަރާއެކު ފުން ހިތާމައެއް ތަހައްމަލު ކުރަމުން ދާ އޭނާގެ ބޮޑުދައިތަ "ދަ ޕްރެސް" އަށް މައުލޫމާތު ދެމުން ބުނީ ނާހިދާއަކީ ވަރަށް އޯގާތެރި، ހިތްހެޔޮ، އަދި މީހުންނަށް އެހާމެ ރަނގަޅު މީހެއް ކަމަށެވެ. ނާހިދާގެ ބޮޑުދައިތަ އިތުރަށް ވާހަކަދައްކަމުން ބުނީ ނާހިދާގެ ކޮއްކޮ ވެސް މަރުވީ މިފަދަ ހާދިސާއެއްގައި ގެނބިގެން ކަމަށެވެ. ނާހިދާގެ ކޮއްކޮ މަރުވީ ފުލިދޫގައި އާއިލާ ބަޔަކާ އެކު ރަށުގެ ތުނޑިއަށް އެރި އުޅުމުގެ ތެރޭގައި ހިނގި ހާދިސާއެއްގައެވެ.\nވ. އޮޅުވެލި ރިސޯޓު ކައިރިން ލޯންޗެއް އަޑިއަށް ދިޔަ ހާދިސާގައި ނިޔާވި އުމުރުން 33 އަހަރުގެ ނާހިދާ ކ. ގުރައިދޫ ހެލްތު ސެންޓަރަށް ގެންގޮސްފައި / ފޮޓޯ: ދަ ޕްރެސް\nނާހިދާގެ ހަށިގަނޑު މާލެ ގެނެވޭތޯ މަސައްކަތް ކުރާ ކަމަށް ބޮޑުދައިތަ ވެސް ވަނީ ފާހަގަ ކޮށްފައެވެ. އަދި ކުރިއަށްއޮތް5ވަރަކަށް ގަޑިއިރު ތެރޭގައި މޫސުން ތަންދީފިނަމަ ނާހިދާގެ ހަށިގަނޑު މާލެ ގެންނާނެ ކަމަށްވެސް ބޮޑުދައިތަ ވަނީ ބުނެފައެވެ.\nނާހިދާ ކައިވެނި ކުރުމަށް ފުލިދުއަށް ބަދަލުވުމަށް ފަހު އިދާރީ މުވައްޒަފެއްގެ ގޮތުގައި އެ ރަށު ސިއްހީ މަރުކަޒުގައި މަސައްކަތް ކުރިއެވެ. އަދި ނާހިދާ ވަނީ އެރަށު މީހުންގެ ލޯތްބާ އިހުތިރާމް ވެސް ހޯދާފައެވެ. ފުލިދޫއިން ނާހިދާ މާލެ ބަދަލުވެފައި ވަނީ މީގެ އަހަރެއްހާ ދުވަސް ކުރީންނެވެ.\n"ދަ ޕްރެސް" އަށް ނާހިދާގެ ވަރަށް ގާތް ރަހުމަތްތެރިއަކު ބުނީ އޭނާ ނާހިދާ ސިފަކުރާނީ "ޖަވާހިރެއްގެ" ގޮތުގައި ކަމަށެވެ. ނާހިދާއާއެކު ވަރަށް ގިނަ ވަގުތު އެކީގައި ހޭދަކޮށްފައި ވާނެ ކަމަށާއި ނާހިދާއަކީ ވަރަށް ހެޔޮ މިތުރެއް ކަމަށް އޭނާ ބުނެއެވެ. ކޮވިޑްގެ ޕެންޑަމިކް ތެރޭގައި ވަރަށް ގިނަ ދުވަސްތަކެއް ވަންދެން އެކީގައި ފުލިދޫ ޓާސްކް ފޯސްގައި މަސައްކަތް ކުރި ކަމަށާއި ނާހިދާއަކީ ކަމަށް ކަމޭ ހިތާ މަސައްކަތަށް ވަރަށް ފަރުވާތެރި މީހެެއް ކަމަށް ރަހުމަތްތެރިޔާ ވަނީ ކިޔައިދީފައެވެ.\nނާހިދާގެ މަރާއެކު އޭނާ ދަންނަ އެންމެން ވަނީ ފުން ހިތާމައެއްގައެވެ. ހާއްސަކޮށް މުޅި ފުލިދޫ ވަނީ މިހިތާމައިގާ ރޮއްވާލައިފައެވެ.\nމީގެ ދެ އަހަރެއް ކުރިން މިދިޔަ 2019 ވަނަ އަހަރު މިފަދަ ހާދިސާއެއް ހިނގާ އެއް އާއިލާއެއްގެ4މެންބަރުން ވަނީ މިދުނިޔެ ދޫކޮށްފައެވެ. އެ ހާދިސާވެސް ހިނގާފައި ވަނީ މިފަދަ މޫސުން ގޯސް ދުވަސްވަރެއްގައި ދަތުރު ކުރަނިކޮށެވެ. މި ހާދިސާވެސް ހިނގާފައި މިވަނީ ކުރިއަށް އޮތް3ދުވަހު މޫސުން ގޯސްވާނެ ކަމަށް ލަފާކޮށް މޫސުމާ ބެހޭ އިދާރާއިން އެލާޓުތައް ނެރެމުން ދަނިކޮށެވެ. މިފަދަ ހާދިސާތައް މަދުކުރެވޭނީ ކަމާބެހޭ އިދާރާތަކުންދޭ އިރުޝާދުތަކަށް ބޯލަބައިގެންނެވެ. އަދި ދަތުރުފަތުރު ކުރުމުގައި އޮންނަ އުސޫލުތަކާ އެއްގޮތަށް އަމަލުކުރުމުންނެވެ.\nހަބަރު ރިޕޯޓް ކ. ގުރައިދޫ ކަނޑުމަތީގެ ހާދިސާ މަރު


Coca Cola app: coke buin thah geah\nކޮކާ ކޯލާ އެޕް: ކޯކު ބުއިންތައް ހިލޭ ގެއަށް\nބިޒީ ދުވަހެއް ނިންމާލުމަށްފަހު ކޯކު ބޯން ބޭނުން ތަ؟ ފިހާރަ އަކަށް ދިއުމުގެ ބަދަލުގައި މިހާރު ގޭގަ ހުރެގެން ވެސް ކޯކާ ކޯލާގެ ބުއިމަކަށް އޯޑަރު ކުރެވިދާނެ އެވެ. އެގޮތަކީ ކޯކުއެ ޕެވެ.\nކޮކާ ކޯލާއިން ފޯރުކޮށްދޭ ހިދުމަތްތަައް އަންނަނީ ދުވަހުން ދުވަހަށް އިތުރުވަމުންނެވެ. އެ ކުންފުނިން ފޯރުކޮށްދޭ ހިދުމަތްތައް ކަސްޓަމަރުންނަށް ފަސޭހަ ކަމާއެކު ފޯރުކޮށްދޭން ވަނީ އެޕްލިކޭޝަނެއް ވެސް ތައަރާފުކޮށްފަ އެވެ. "ކޯކް2ހޯމް" އެޕްލިކޭޝަން އިން ކަސްޓަމަރަކު ބޭނުންވާ ވައްތަރެއްގެ ކޮކާ ކޯލާ ބެވަރޭޖެއް ގޭގަ ހުރެގެން އޯޑަރު ކުރެވޭނެ އެވެ. އަދި އޯޑަރު ކުރުމުން ގެއަށް ޑެލިވަރީ ވެސް ކޮށްދޭނެ އެވެ.\nކޮކާ ކޯލާ ކުންފުނިން އަންނަނީ ކަސްޓަމަރުންނާއި ރައްޓެހި ގޮތްތަަކަށް ހިދުމަތްތައް ދޭން މަސައްކަތް ކުރަމުންނެވެ. ކުރިއަށް އޮތް ތަނުގައި މި އެޕްލިކޭޝަން އިތުރަށް ތަރައްގީކޮށް ކަސްޓަމަރުންނާއެކު މުވާސަލާތު ކުރުމުގެ ހިދުމަތްތައް ވެސް ތައާރަފުކުރެވޭނެ އެވެ.\nކޮކާ ކޯލާގެ އެޕް ތައާރަފް ކުރަން ބޭއްވި ހަފްލާގެ ތެރެެއިން. -- އަވަސް ފޮޓޯ\n"ކޯކް2ހޯމް" އެޕްލިކޭޝަން އިން އޯޑަރު ކުރަން ފުރަތަމަ އެކައުންޓެއް ހަދާފައި ރަޖިސްޓްރީ ކުރާނީ އެވެ. އަދި އެއަށްފަހު ބޭނުންވާ އެއްޗެއް އޯޑަރު ކުރުމުން ހިލޭ ޑެލިވަރީ ކޮށްދޭނެ އެވެ. މި އެޕުގައި ހިމެނޭ ޑްރިންކު ތަކުގެ ތެރެއިން އެންމެ ގަޔާވާ ޑްރިންކުތައް "ފެވަރިޓް" އަށް ސެލެކްޓު ކުރެވޭނެ އެވެ. ކަސްޓަމަރަކު ބޭނުންވާ ޑްރިންކެއް "ފެވަރިޓް" އެއް ގޮތުގައި ސެލެކްޓް ކުރުމުން އެ ޕްރޮޑަކްޓެއް އޯޑަރު ކުރަން ކޮންމެ ދުވަހަކު ނޮޓިފިކޭޝަން ލިބޭނެ އެވެ. އަދި ދެވަނަ ފަހަރަށް ޕްރޮޑަކްޓެއް އޯޑަރު ކުރަން ބޭނުންވާ ނަމަ ފެވަރިޓް އިން ސެލެކްޓު ކުރުމުން ފަސޭހަ ކަމާއެކު އޯޑަރު ކުރެވޭނެ އެވެ. މި އެޕްލިކޭޝަންގެ ހިދުމަތް މާލެ އާއި ހުޅުމާލެ އަދި އައްޑޫ އިން ލިބޭނެ އެވެ.\nމިއީ ރާއްޖޭގައި އެރޭޓެޑް ވޯޓާ ކޮންޕެނީ (އެމްއޭޑަބްލިއުސީ) އިން ކޮކާ ކޯލާގެ ޑްރިންކްތައް ވިއްކަމުން އަންނަތާ 29 ވަނަ އަހަރެވެ.


SunOnline: Minister Shahid Pakistan ge Foreign Minister aa mashvara kuravvaifi\nމިނިސްޓަރު ޝާހިދު ޕާކިސްތާނުގެ ފޮރިން މިނިސްޓަރާ މަޝްވަރާ ކުރައްވައިފި\n24 Mar 2020, 12:21\nފޮރިން މިނިސްޓަރު އަބްދުﷲ ޝާހިދު -- ފޮޓޯ: ފޮރިން މިނިސްޓްރީ\nފޮރިން މިނިސްޓަރު އަބްދުﷲ ޝާހިދު، ޕާކިސްތާނުގެ ފޮރިން މިނިސްޓަރު ޝާހު މަހުމޫދު ގްރައިޝީއާ ފޯނުން ގުޅުއްވައި، ކޮރޯނާ ވައިރަސް އާއި ގުޅޭގޮތުން މަޝްވަރާ ކުރައްވައިފި އެވެ.\nފޮރިން މިނިސްޓްރީ އިން ބުނީ މިހާރު މުޅި ދުނިޔޭގައި ފެތުރެމުންދާ ކޮރޯނާވައިރަސް އާ ގުޅިގެން ދެ ބޭފުޅުން މަޝްވަރާ ކުރައްވާފައިވާ ކަމަށާއި އެބަލިން ރައްކާތެރިވުމަށާއި ބަލި ފެތުރުން ކޮންޓްރޯލު ކުރުމަށް ކުރާ މަސައްކަތްތަކާ ގުޅޭގޮތުން ވެސް މަޝްވަރާ ކުރެއްވި ކަމަށެވެ.\nޕާކިސްތާނުގައިވެސް މި ބަލި ހަލުވިކަމާއެކު ފެތުރެމުންދާއި ބަލިން ރައްކާތެރިވެ، ބަލި ކޮންޓްރޯލު ކުރުމަށް އެ ގައުމުގެ ސަރުކާރުން އަޅާފައިވާ ފިޔަވަޅުތައް ފާހަގަކޮށް އެ ފިޔަވަޅުތަކަށް މިނިސްޓަރު ޝާހިދު ވަނީ ތައުރީފު ކުރައްވައިފަ އެވެ.\nފަތުރުވެރިކަމާއި އިމްޕޯޓަށް ބަރޯސާވެފައިވާ ރާއްޖޭގެ އިގްތިސޯދަށް ކޮރޯނާގެ ސަބަބުން ކުރަމުންދާ އަދި ކުރާނެ އަސަރުތަކާއި ބެހޭ ގޮތުން މިނިސްޓަރު ޝާހިދު ވަނީ ޕާކިސްތާނުގެ ފޮރިން މިނިސްޓަރަށް މައުލޫމާތު އަރުވާފަ އެވެ. އަދި ކޮރޯނާ އިން ރައްކާތެރިވުމަށް ރާއްޖެއިން ކުރަމުންދާ މަސައްކަތްތަކާ ބެހޭ މައުލޫމާތުވެސް ޕާކިސްތާނުގެ ފޮރިން މިނިސްޓަރާ މިނިސްޓަރު ޝާހިދު ހިއްސާ ކުރެއްވި އެވެ.\nމި ދަނޑިވަޅުގައި ޕާކިސްތާނު ސަރުކާރުން ރާއްޖެއަށް ފޯރުކޮށްދެއްވާ އެހީތެރި ކަމަށާއި، ހާއްސަކޮށް ޕާކިސްތާނުގައި މިވަގުތު ތިބި ދިވެހި ދަރިވަރުންގެ ކަންކަން ބަލަހައްޓަވާކަމަށްޓަކައި ޕާކިސްތާނުގެ ސަރުކާރަށް މިނިސްޓަރު ޝާހިދު ވަނީ ޝުކުރު އަދާކުރައްވައިފަ އެވެ. އަދި މިވަގުތު ރާއްޖޭގައި ތިބި ޕާކިސްތާނުގެ ރައްޔިތުންގެ ހާލުވެސް ދިވެހި ސަރުކާރުން ކައިރިން ބަލަމުންދާނެކަމުގެ ޔަގީންކަން ޕާކިސްތާނުގެ ފޮރިން މިނިސްޓަރަށް މިނިސްޓަރު ޝާހިދު ވަނީ އަރުވައިފަ އެވެ.\nމީގެ އިތުރުން މިނިސްޓަރު ޝާހިދު ވަނީ ދާދިފަހުން ސާކް ގައުމުތަކުގެ ވެރިންގެ މެދުގައި ބޭއްވުނު ވީޑިއޯ ކޮންފަރެންސްގައި ރައީސް އިބްރާހިމް މުހައްމަދު ސޯލިހު ހުށަހެޅުއްވި ކަންތައްތަކަށް އަނެއްކާވެސް އަލިއަޅުއްވާލައްވާފަ އެވެ. އެގޮތުން ސަރަހައްދީ ގައުމުތަކުގެ ސިއްހީ އަދި ކުއްލި ހާލަތާއި ބެހޭ އިދާރާތަކުގެ މެދުގައި އޮންނަ ގުޅުން އިތުރަށް ބަދަހިކޮށް، އެކުގައި މަސައްކަތްކުރުމުގެ އޮނިގަނޑެއް އެކުލަވާލުމުގެ މުހިއްމުކަމާއި، ކޮރޯނާގެ ސަބަބުން ލިބޭ ގެއްލުންތަކުން އަރައިގަތުމާ ބެހޭ ގޮތުން މިނިސްޓަރު ވަނީ ވާހަކަ ދައްކަވައިފަ އެވެ.\nކޮރޯނާ އިމަޖެންސީ ފަންޑަށް ރާއްޖެއިން 200،000 ޑޮލަރު ދިއްކަން ފާހަގަ ކުރައްވާ، ސާކް ޑިވެލޮޕްމަންޓް ފަންޑުގައި ހުރި ފައިސާއިން ފަސް މިލިއަން ޑޮލަރު ކޮރޯނާއާ ގުޅިގެން ހޭދަކުރުމަށް ނިންމި ނިންމުމަށް ރާއްޖެއިން މަރުޙަބާކިޔާ ކަމަށް މިނިސްޓަރު ޝާހިދު ވިދާޅުވި އެވެ.\nދެބޭފުޅުންވެސް ވަނީ ރާއްޖެއާއި ޕާކިސްތާނާ ދެމެދު އޮންނަ ޒަމާންވީ ގުޅުން އިތުރަށް ހަރުދަނާކުރުމާ ބެހޭ ގޮތުން މަޝްވަރާކުރައްވާފަ އެވެ. އަދި މިނިސްޓަރު ޝާހިދު ވަނީ ޕާކިސްތާން ދުވަހުގެ މުނާސަބަތުގައި ފޮރިން މިނިސްޓަރު ގުރޭޝީއަށް ތަހުނިޔާ ވިދާޅުވެ ގުރޭޝީއަށް ފަސޭހަފުޅު ވަގުތެއްގައި ރާއްޖެއަށް ވަޑައިގަތުމަށް ދައުވަތު އަރުވާފަ އެވެ.\nޕާކިސްތާނުގައި "ރަހުނުކޮށްފައި" ހުރި މިސްބާހުގެ ވީޑިއޯއެއް\nޕާކިސްތާނުގައި ދެ ރޭލެއް ޖެހި، 33 މީހަކު މަރުވެއްޖެ\nއީދާ ދިމާކޮށް ޕާކިސްތާނުގައި ފިޔަަވަޅުތައް ހަރުކަށިކޮށްފި


ބޫސްޓަރ ޑޯޒް ޖެހި މީހުންގެ އަދަދު 35000 އިން މައްޗަށް ބޫސްޓަރ ޑޯޒް ޖެހި މީހުންގެ އަދަދު 35000 އިން މައްޗަށް\nވެކްސިންގެ ބޫސްޓަރ ޑޯޒް ޖެހުން. ފޮޓޯ:ޕީއެސްއެމް ނިއުސް\nކޯވިޑުން ދިފާޢުވުމަށް ރާއްޖޭގައި ކުރިއަށްގެންދާ ޤައުމީ ވެކްސިން ޕްރޮގްރާމުގެ ތެރެއިން ބޫސްޓަރ ޑޯޒް ޖެހި މީހުންގެ ޢަދަދު 35000އިން މައްޗަށް އަރައިފިއެވެ.\nއެޗް.ޕީ.އޭއިން އެންމެފަހުން ޢާއްމުކޮށްފައިވާ ތަފާސް ހިސާބުތައް ދައްކާގޮތުން އާދީއްތަ ދުވަހު ވެކްސިންގެ ބޫސްޓަރ ޑޯޒް 2،559 މީހަކު ޖަހާފައިވެއެވެ. އޭގެތެރޭގައި މާލެ ސަރަހައްދުން ބޫސްޓަރ ޑޯޒް ޖެހި 2،415 މީހުންނާއި އަތޮޅުތަކުން ބޫސްޓަރ ޑޯޒް ޖެހި 144 މީހަކު ހިމެނެއެވެ. މިއާއެކު ރާއްޖޭގައި ބޫސްޓަރ ޑޯޒް ޖެހި މީހުންގެ ޢަދަދު މިހާރު ވަނީ 35،086 އަށް އަރާފައެވެ.\nމީގެއިތުރުން 66 މީހުން ވަނީ ކޯވިޑް ވެކްސިންގެ ދެވަނަ ޑޯޒް ޖަހާފައެވެ. މީގެތެރޭގައި މާލޭ ސަރަޙައްދުން ވެކްސިން ފުރިހަމަކުރި 58 މީހުންނާއި، އަތޮޅުތަކުން ވެކްސިންގެ ދެވަނަ ޑޯޒް ޖެހި 8 މީހަކު ހިމެނެއެވެ. އަލަށް ވެކްސިން ފުރިހަމަކުރި މީހުންނާއެކު ރާއްޖެއިން ކޯވިޑް ވެކްސިން ފުރިހަމަކުރި މީހުންގެ ޖުމްލަ ޢަދަދު މިހާރު ވަނީ 368،817 އަށް އަރާފައެވެ.\nކޯވިޑުން ދިފާޢުވުމަށް ދޭ ވެކްސިންގެ ފުރަތަމަ ޑޯޒް މިދިޔަ ބުރާސްފަތި ދުވަހު 32 މީހަކު ވަނީ ޖަހާފައެވެ. މީގެތެރޭގައި މާލޭ ސަރަޙައްދުން ވެކްސިން ޖެހި 29 މީހުންނާއި އަތޮޅުތަކުން3މީހަކު ވަނީ ވެކްސިން ޖަހާފައެވެ. މިއާއެކު ވެކްސިންގެ ފުރަތަމަ ޑޯޒް ޖެހި މީހުންގެ ޖުމްލަ ޢަދަދުވަނީ 397،211 އަށް އަރާފައެވެ.\nފައްޔާޟްއާ އެކު 2023 ކާމިޔާބުކުރުމަށް ރަނގަޅު މިސްރާބަކަށް ދަތުރުކުރެވޭނެ- ރައީސް


Column : Thinadhoo Gai Kashavaru Nuvaa Aabadhee Eh! ތިނަދޫ ގައި ކަށަވަރު ނުވާ އާބާދީއެއް! – Huvadhoo News Column : Thinadhoo Gai Kashavaru Nuvaa Aabadhee Eh! Huvadhoo News\nތިނަދޫ ގައި ކަށަވަރު ނުވާ އާބާދީއެއް!\nމިއީ އަޖައިބުވާ ވަރު ސުވާލެކެވެ. މި ސުވާލުގެ ޖަވާބު އިނގޭ މީހަކު މި އުޑު ހިޔަލު ދަށުގައި ނެތޭ ބުނުމުން އެ ވާނީ މަޖާ ހެއްވާ ކަމަކަށެވެ.\nޖަޒީރާ ކުދި ކުދި ރަށް ތަކެއްގެ ތެރޭގައި ހިމެނޭ ހުވަދު އަތޮޅު ދެކުނުބުރީ ތިނަދޫ ގައި ދިރިއުޅޭ މީހުންގެ އަދަދެއް, ރަޖިސްޓަރީ ވެފައި ތިބި ބައެއްގެ އަދަދެއް ސައްޙަކަމާއެކީ ބުނެލަން އިނގޭ އޮފީހެއް ހޮސްޕިޓަލެއް ތިނަދޫ ގައި ނެތްތާ މިރާއްޖޭގައި ވެސް ނެތުމަކީ ބޮޑު ޖޯކެއް ނޫންތޯއެވެ. އެ އަދަދު ޔަގީން ވާނެ ހެން ލިޔެފައި ފޮތެއް، ގަނޑެއް ނުވަތަ ފެންނާން ހުރި ސިސްޓަމެއް ނެތް ކަމަށްބުނުމަކީ ސުވާލު މައްޗަށް ސުވާލު އުފެދި ގެންދާ ކަމެކެވެ.\nދާދި ފަހުން ތިނަދޫގެ ލޭންޑް ޔޫސް ޕްލޭން ތައްޔާރު ކުރުމަށް ތިނަދޫ ކައުންސިލުން ބޭއްވި ކްލަބް ހައުސް ބައްދަލުވުމެއްގައި ތިނަދޫ ދެކުނު ދާއިރާ ގެ މެމްބަރުން ޢަބްދުﷲ ސަނީފް ވިދާޅުވީ ލޭންޑް ޔޫސް ޕްލޭން ހަދާ އިރު ރަށުގެ އާބާދީގެ ސާފް ޢަދަދު ވެސް ސައްޙަ ކަމާއެކު އިނގެންވެއްޖެ ކަމަށާއި ފިނޭންސް މިނިސްޓްރީން ބަޖެޓް ހަދާ އިރު ފެންނަން އޮންނަނީ 4500 ވަރަކަށް މީހުންގެ އާބާދީ އެއް އޮންނަ ކަމަށެވެ. ނަމަވެސް ތިނަދޫ ގައި ރައްޔިތުންގެ މަޖްލިސް ތަމްސީލު ކުރައްވާ2މެމްބަރުން ތިއްބަވާ ކަމަށާއި2ވަނަ މެމްބަރު އިތުރު ވީ އާބާދީ 5000 އަށް ވުރެ އިތުރުވެގެން ކަމީ ޔަޤީންވާ ކަމެއް ކަމަށެވެ.\nމެމްބަރު މި ވިދާޅުވާ ވާހަކަފުޅަކީ ތެދުފުޅިއެއް ކަމަށް ވަނީ ނަމަ ތިނަދޫ އަށް ބަޖެޓް ކަނޑައެޅިގެން އަންނަ ގޮތާ ޢަދަދާ މެދުވެސް ސުވާލު އުފެދެއެވެ.\nއެހެން ދިމާއަކަށް އެނބުރިލާއިރު ކޮވިޑް-19 ގެ ވެކްސިން ޖެހުމުގެ ޢަދަދު ހުރީ ކިހިނެއްތޯ ބަލައިފައި ނަމަ އެ ވިދާޅުވާ އާބާދީ ގެ އަދަދު އެނގި ދާނެތޯޗެކެވެ. މިހާތަނަށް ވެކްސިންގެ ފުރަތަމަ ޑޯޒް ޖަހާފައިވަނީ 4576 މިހުންކަމަށް ޑރ އަބަދުއްސަމަދު މެމޯރިއަލް ހޮސްޕިޓަލުން އާންމުކޮށްފައިވާ ރިޕޯޓް ތަކުން ދައްކައެވެ. ބާކީ ނުޖެހި ހުރި މީހުންގެ އަދަދު އެނގުމުން އާބާދީ ގެ ޖަވާބު އެންގުނީތާއެވެ. ނޫނެކެވެ. އެކަމެއް އެތާކުން ވެސް އިނގޭ ކަށްނެތެވެ.\nތިނަދޫ ގައި ހުންނަ ޑރ.އަބްދުއްސަމަދު މެމޯރިއަލް ހޮސްޕިޓަލުގެ މީޑިއާ އޮފިޝަލް ސާލިމް އަލީ ވިދާޅުވީ ވެކްސިންގެ ފުރަތަމަ ޑޯޒް ނުޖަހާ ބާކީ ތިބި މީހުންގެ ސީދާ އަދަދު ނޭގޭ ކަމަށާއި އާބާދީ ގެ އަދަދުތައް އިނގޭ ލިސްޓެއް ނެތް ކަމަށެވެ. ވެކްސިން ޖެހުމުގައި ހަރަކާތްތެރިވާ ތިނަދޫ ޕަބްލިކް ހެލްތުގެ އިސް ބޭފުޅަކު ވިދާޅުވީ އާބާދީ ގެ ސީދާ އަދަދު އިނގޭ ލިޔުމެއް ނުވަތަ ލިސްޓެއް ނެތުމުން ތިނަދޫ ގެ އާބާދީ ގެ ވެކްސިން އިންސައްތަ ހަދަން ނޭގޭ ކަމަށާއި ކިތަންމެ ވަރަކަށް ރަށު ތެރޭގައި އިޢުލާން ކޮށް އާދޭސް ކުރަމުން ވެސް ވެކްސިން ޖަހަން އަންނަނީ މަދު ބައެއް ކަމަށެވެ. ނަމަވެސް އޭނާ ބުނީ މީހުން އައުން ހުއްޓުމަކަށް އަދި އައިސްފައި ނުވާ ކަމަށެވެ.\nމި ލިބުނު މައުލޫމާތައް ބަލާއިރު ވެސް ވެކްސިންގެ ފުރަތަމަ ޑޯޒް ޖެހި މީހުންގެ އާބާދީ އޭ ކިޔައިގެން އިވޭ އަޑު ތަކާ ދިމާ ނުވެއެވެ.\nމި މައްސަލަ މިހެން އޮތް ކަމުގައި ވަނީނަމަ ދެން އެންމެ ރަނގަޅު ވާނީ ރަށުގެ ބެލެނިވެރި ފަރާތުން އެހިއްޔާއެވެ.\nތިނަދޫ ރައީސް ސައުދު ޢަލީ ވިދާޅުވީ މެމްބަރު ސަނީފް ދެއްކެވި ވާހަކަވެސް އަޑު އެހި ކަމަށާއި ސައްޚަ އާބާދީ އެނގުމުގައި މެމްބަރު ސަނީފް އެ ފާހަގަ ކުރެއްވި ގޮތަށް ސުވާލު އުފެދޭކަމަށެވެ. ސައުދު އިތުރަށް ވިދާޅުވީ ދެކެވޭ ވާހަކަތަކުގައި ކުރީގެ ވެރިންނާއި މީޑިއާ ތަކުން ތިނަދޫގައި ދިރިއުޅޭ އާބާދީ އަކީ 12000 ކަމަށް ބުނަމުން ދާކަމަށެވެ. އަދި ތިނަދޫގެ ރަޖިސްޓަރީ އިން އެހެން ރަށްރަށަށް ބަދަލު ވެފައިވާ މީހުންނާއި ތިނަދޫ ގައި ދިރިއުޅޭ ބިދޭސީންނާއި ބީރައްޓެހިން އުނި ކޮއްފިނަމަ ތިނަދޫގެ އާބާދީ އަކީ 8700 ކަމަށް ވެސް ބުނެ އުޅޭކަމަށެވެ. އެހެން ކަމަށް ވާނަމަ އަދި މި އެނގެނީ ސައްޚަ އަދަދެއް ކަމަށް ޔަޤީން ނުވެއެވެ.\nކޮންމެއަކަސް މިއީ ވިސްނާލަން މަޖުބޫރު ކުރުވާ މުހިންމު ވާހަކަ އެކެވެ. ރަށެއްގައި ބަޔަކު ވަޒަންވެރިވެ ދައުލަތެއްގެ ހިޔަލުގައި ދިރިއުޅޭ ކަމަށް ވާނަމަ އެތަނުގައި ދިރިއުޅޭ އާބާދީގެ ތަފްސީލު އިނގެން ޖެހޭ ސަރުކާރުގެ މަވައްސަސާއެއް ހުންނަން ޖެހޭނެއެވެ. އަހަރުން އަހަރަށް ބޯ ނުހިމެނި ނަމަވެސް އެ ރަށެއްގެ އާބާދީ ތެރޭގައި ދިރިއުޅޭ ބަޔަކު އިނގެން ޖެހެއެވެ. އާބާދީ އިން އުނިވާ ބަޔަކާ އިތުރުވާ ބަޔަކު އިނގެން ޖެހެއެވެ. ރަށާ ބެހޭ ހުރިހާ މައުލޫމާތެއް “އެއް ބަޓަނަކުން” ތަފްޞީލް ވާން ޖެހޭނެއެވެ. ދުރުން ނަޒަރެއް ދީފައި ބިދޭސީން އެއްވަރަށޭ މިވެނި ބަޔަކު މިވަރަށޭ ބުނެލައިގެން ތިބުމަކީ އޭގެ ފަހަތުން އެތައް އުނދަގުލަކާ ދުއްތުރާ ތަކެއްވެ “އޮޅުންބޮޅުން” ވެގެން ދާނެކަމެކެވެ.\nރާއްޖޭގެ ކޮންމެ ރަށަކަށް ގުޅާލިޔަސް އެރަށެއްގެ އާބާދީ ގެ މައުލޫމާތު ސައްޚަކަމާއެކު ލިބެއެވެ. ހުވަދު އަތޮޅުގެ ވެސް ތިނަދޫ ފިޔަވާ އެހެން ހުރިހާ ރަށެއް މި ދަންނަވާ ކަމުގައި މައްސަލައެއް ނޫޅެއެވެ.\nތިނަދޫ ކައުންސިލުގެ ރައީސް އާއި ކޮށްލި ސުވާލު: ރަށުގެ އާބާދީ ޖުމްލަ ތަފްސީލެއް ނެގުމަށް ނުވިސްނަވަންތޯއެވެ؟\n” އަބާދީގެ ތަފްސީލު ސައްޙަ ކޮށް އެނގެން ނެތުމުން ވަރަށް ބޮޑެތި ދަތިތަކާ ކުރިމަތި ވޭ. އެހެންކަމުން އެކަން ބަލައި ޔަޤީން ކުރުމަށް ސާރވޭ އެއް ހަދަން ޖެހޭ. އެކަން ލަސްނުކޮށް ފައްޓާނަން. އަދި ރަށުގެ އިތުރު މަޢުލޫމާތު ވެސް އެކުލަވާލާނެ ” – ތިނަދޫ ރައީސް ސަޢުދު އަލީގެ ޖަވާބު\nތިނަދޫ ރައީސް ސަޢުދު އެ ވިދާޅުވާ ކަމަކީ މާދަމާ އަށްވެސް ލަސްކޮއްފައި ބާއްވައިގެން ފަރުޖެހޭ ވަރުގެ ކަމެއް ނޫނެވެ. އެކަން ބެލެހެއްޓި “ޑިޖިޓަލް ކުރެވިފައި” އޮތް ނަމަ ކުޑަ މިނުން ކޮވިޑް-19 އަށް ޖަހަމުން މިދާ ވެކްސިން “ޖެހި ނުޖެހި” ބަޔަކު ވެސް އެނގި އެކަމުގައި މަސައްކަތް ކޮށްލަންވެސް ކިހާ ފަސޭހަ ވާނެ ތޯއެވެ. މިއަދު އުޅެން މި ޖެހެނީ ތިނަދޫ ގެ އާބާދީ ސީދާ އަދަދު ކަށަވަރު ނުވެގެންނެވެ. ރައްޔިތުން ތިބީ 1200 ކިޔައިގެންނެވެ. ފޮތުގައި އެ އަދަދު ނެތެވެ. އަދި ކިއެއްތަ, ގޮތުގައި މިއީ 10000 އާބާދީ ހަމަވެގެން “ތިނަދޫ ސިޓީއެއް” ވެސް ނޫނެވެ.\nކިހިނެއް ކުޑަ ކުދިން އިގޭނީ ތި ވެކްސިން އައް ބަލާގެން، ބޯހިމަނަން ޖެހޭނީ!\nތިނަދޫ މީހުންނަކީ އަމިއްލަ އެދުމާއިގެން އުޅޭބަޔެއް.މިހާރުވެސް ތިނަދޫ ކޮންމެ ރައްޔިތަކަށް އެލަވަންސެއްދޭން ހަމަޖައްޔާ ނަންނޯޓް ކުރަން އުޅެބަލަ.އެއިރުން ހިސާބު ކިތާބު އިނގޭނެ.\nރަށުގައި ދިރިއުޅޭ މީހުންގެ ޢަދަދާ،، ރަށު އާބާދީގެ ޢަދަދު އެއީ ދޭއްޗެއްތާ؟\nތިނަދޫގެ ނަން ސަދޫމް ސިޓީއަށް ބަދަލުކޮށްލާ.\nޑީއެންއާރ އިން ލިބޭނެ މިހާރު ކޮންމެ ކުއްޖަކަށްވެސް އޮންނާނީ އައިޑީ ކާޑު ހައްދާފަ\nވަރަށް ހެޔޮ ވާހަކައެއް\nގައިމުވެސް ވޯޓުލެވޭ ޢުމުރު އެނގޭތާ. އެވަރުން ބަޔަކަށް ފުދޭވިއްޔާ


ފުރާނަ ދިއުމަށްފަހުވެސް ސިކުނޑީގައި ދިރުން ހުންނަކަން ހާމަވި...\nފުރާނަ ދިއުމަށްފަހުވެސް ސިކުނޑީގައި ދިރުން ހުންނަކަން ހާމަވި ދިރާސާއިން ސައިންސްވެރިން ސިހިއްޖެ!\nހިތުގެ މަސައްކަތް ހުއްޓުމަށްފަހުވެސް ސިކުނޑީގެ ހަރަކާތް ނުހުއްޓޭކަން ދިރާސާއިން ހާމަވޭ\nމަރުވުމަށްފަހު ދެން ކަންކަން ވާ ގޮތް ސައިންސްވެރިންނަށް ދެނެގަނެވިފައިވަނީ ވަރަށް ކުޑަކޮށް\n10 މާރޗް 2017 | ހުކުރު 05:04\nއިންސާނެއްގެ މަރުވެފައިވާ ހަށިގަނޑު\nހަށިގަނޑުން ފުރާނަ ދިއުމަށްފަހުވެސް ސިކުނޑީގެ ދިރުން ހުންނަކަން ހާމަވާ މުޅިން އައު ދިރާސާއެއް ސައިންސްވެރިން ހާމަކޮށްފިއެވެ.\nކެނެޑާގެ ޔުނިވަރސިޓީ އޮފް ވެސްޓާން އޮންޓޭރިއޯގެ ޑޮކްޓަރުންގެ ޓީމަކުން ހެދި ދިރާސާއަކުން ހާމަވާ ގޮތުގައި ދިރާސާކުރި މީހާގެ ފުރާނަ ދިޔަކަމަށް ޑަކްޓަރީ ގޮތުން ނިންމިތާ ދިހަ މިނެޓްވީ އިރުވެސް އެ މީހާގެ ސިކުނޑީގެ ހަރަކާތްތައް ހުރިކަން ވަނީ ހާމަވެފައެވެ.\nއޭނާގެ ސިކުނޑީގެ ހަރަކާތްތައް ހުރިކަން އިލެކްޓްރޯއެންސެލަފަގްރެފިކް (އީއީޖީ) ރެކޯޑްތަކުން ސާބިތުވިއިރު، މީހަކު މަރުވެއްޖެ ކަން ކަނޑައަޅާ ހުރިހާ ކަމެއް ފުރިހަމަވެފައިވާ ކަމަށް ދިރާސާ ކުރި ޓީމުންވަނީ ހާމަކޮށްފައެވެ. އޭގެ ތެރޭގައި، ވިންދު ހުއްޓިފައި ހުރުމާއި، ލޮލުގެ ކަޅި ހަރަކާތް ކުރުން ހުއްޓުން ހިމެނެއެވެ. އެހެން ނަމަވެސް ދިރާސާއިން ހާމަވި ގޮތުގައި އިންސާނަކު ފުން ނިދީގައި އޮންނަ އިރު ސިކުނޑީގެ ހަރަކާތްތައް ހުންނަ މިންވަރަށް އޭނާ މަރުވި ފަހުންވެސް ސިކުނޑި މަސައްކަތް ކުރަމުން ދިޔަ ކަމަށް ޑޮކްޓަރުންނަށް ވަނީ ދެނެގަނެވިފައެވެ.\nޑޮކްޓަރުންގެ ޓީމުން ރިޕޯޓްކޮށްފައިވާ ގޮތުގައި ދިރާސާ ކުރި5މީހުންގެ ތެރެއިން ފުރާނަ ދިއުމަށްފަހު ސިކުނޑީގެ ހަރަކާތްތައް ގިނަ އިރު ތަކެއް ވަންދެން ހުރިކަން ފާހަގަ ވެގެން ގޮސްފައިވަނީ އެކަކުގެ ކިބައިންނެވެ. ދިރާސާގައި ބުނެފައިވަނީ ތެރެއިން ފުރާނަ ދިއުމަށްފަހު އޭގެ ތެރެއިން ކޮންމެ މީހެއްގެ ސިކުނޑިވެސް ހަރަކާތްކޮށްފައިވަނީ ތަފާތު ކޮށް ކަމަށެވެ.\nމަރުވުމަށްފަހު ސިކުނޑީގެ ހަރަކާތްތައް ހުންނަނީ ކީއްވެގެން ކަމެއް ދިރާސާ ކުރި ސައިންސްވެރިންނަށް ބުނާކަށް ނޭގެއެވެ. ދިރާސާގައި ހިމަނާފައިވަނީ މަދު އަދެއްގެ ބަޔަކު ކަމަށް ވުމާއެކު ވަކި ގޮތަކަށް ނަތީޖާ މާނަ ކުރުމަކީ ރަނގަޅު ގޮތެއް ނޫންކަމަށް ސައިންސްވެރިން ބުނި ނަމަވެސް ދިރާސާއިން ފެންނަ ނަތީޖާއަކީ އޮޅުމެއް ކަމަށް ގަބޫލު ކުރަންދަތި ކަމަށްވެސް ހާމަކޮށްފައިވެއެވެ. ދިރާސާ ހެދުމަށް ބޭނުން ކުރި އާލާތްތަކަކީ ބަރާބަރަށް މަސައްކަތް ކުރި އާލާތްތަކެއްކަން ޓީމަށް ޔަގީން ކުރެވެއެވެ.\nއިންސާނުން މަރުވުމަށްފަހު ދެން ވަމުންދާ ގޮތްތަތަކުގެ ހަގީގަތްތައް ސައިންސަށް ދެނެގަނެވިފައިވަނީ ދާދި ކުޑަ މިންވަރަކަށެވެ.\nފުރާނަ ދިއުމަށްފަހު ވަމުންދާ ގޮތް ދެނެގަތުމަށް މީގެ ކުރީން ކޮށްފައިވާ ދިރާސާތަކަށް ބަލާއިރު އެނގިފައި އޮންނަނީ، މަރުވުމާއެކު ހިނދުކޮޅަކަށް ސިކުނޑީގެ މަސައްކަތްތައް ކުއްލި ގޮތަކަށް މައްޗަށް ގޮސް ހުލިވެގެންދަނީ ކަމުގައެވެ. ސިކުނޑީގެ ހަރަކާތްތައް މައްޗަށްދާ ދިއުމަށް ސައިންސްވެރިން ދީފައިވާ ނަމަކީ "ޑެތް ވޭވްސް" އެވެ. ނަމަވެސް 2011 ވަނަ އަހަރު ނެދަރލޭންޑްސްގެ ރެޑްބައުންޑް ޔުނިވަރސިޓީން ކުރި މި ދިރާސާގައި ބޭނުން ކޮށްފައިވަނީ އިންސާނުންގެ ބަދަލުގައި މީދަލެވެ. އެ ދިރާސާއިން ހާމަވި ގޮތުގައި ހިތުގެ ހަރަކާތްތައް ހުއްޓުމަށްފަހުވެސް ސިކުނޑީގެ ހަރާކަތްތައް ހުރެއެވެ. އެހެން ކަމުން ފުރާނަ ދިއުމާއެކު ހިތާ ސިކުނޑި މަސައްކަތް ކުރަނީ އެއްގޮތަކަށް ނޫންކަން ހާމަވެއެވެ.\nމަރުވުމަށްފަހު ސިކުނޑީގެ ހަރަކާތްތައް ހުންނަކަން ދައްކާ ޗާޓު\nއަލަށް ޝާއިއު ކުރި ދިރާސާގައި ބުނެފައިވަނީ، ދިރާސާކުރި ފަސް މީހުން މަރުވި އިރުވެސް، މަރުވިތާ ފުރަތަމަ މިނެޓުގެ ތެރޭގައި ސިކުނޑީގެ ހަރަކާތްތައް (ޑެލްޓާ ވޭވް) ކުއްލިއަކަށް މައްޗަށް ދިޔަކަން ފާހަގަ ނުކުރެވޭ ކަމަށެވެ. އެހެން ކަމުން މަރުވުމަށްފަހު އިންސާނުންނަށް ވާ ގޮތާއި އެހެން ޖަނަވާރުންނަށް ވާ ގޮތް ތަފާތުވުމަކީ އެކަށީގެންވާ ކަމެއް ކަމުގައި ސައިންސްވެރިން ބުނެއެވެ.\nހުސްވި އަހަރު ޝާއިއު ކުރި ދެ ދިރާސާއެއްގައި ހާމަކޮށްފައިވަނީ އިންސާނުން މަރުވާ ފަހުންވެސް ސެލް ތަކުގައި ހުންނަ "ޖީން"ތައް މަސައްކަތް ކުރާ ކަމަށެވެ. އަދި މަރުވާފަހުން އެތައް ދުވަހެއް ވަންދެންވެސް ޖީން ތަކުގެ ހަރަކާތްތައް ފާހަގަވާ މިންވަރަށް ހުންނަކަން ސާބިތުވާ ކަމަށެވެ.\nކެނެޑާގެ ސައިންސްވެރިންގެ ދިރާސާ "ދަ ކެނޭޑިއަން ޖާނަލް އޮފް ނިއުރޮލޮޖިކަލް ސައިންސަންސް" ގައި ވަނީ ޝާއިއު ކޮށްފައެވެ.\nއެންމެ ފަހުން އަޕްޑޭޓް ކުރީ:4ދުވަަސް ކުރިން\nރިވިއު ކުރީ: ދެލިކޮޕީ\nސެވިއްޔާ ކަޓުވާލުމަށްފަހު ބާސާ ފައިނަލަށް\nއެމްޓީސީސީން ދިވެހިންނަށް ވަޒީފާގެ ފުރުސަތު ހުޅުވާލައިފި\nމާލެ ސަރަހައްދުން ވެކްސިން ޖެހި މީހުންގެ އަދަދު ދަށް!\nބުދަ ދުވަހު އިތުރު 136 މީހަކު ކޮވިޑް-19އަށް ޕޮޒިޓިވްވެއްޖެ\nހަޑިހުތުރު އެއްޗެހި ކިޔައިގެން އަދުރޭގެ މައްޗަށް ކުރާ ދައުވާގެ އަޑުއެހުމެއް މާދަމާ


Palastine Rayyithunah Himaayah Hoadhaidheyn Husha Elhi Qaraar Veto Kohffi - Vaguthu\nފަލަސްތީން ރައްޔިތުންނަށް ހިމާޔަތް ހޯދައިދިނުމަށް ހުށައެޅި ގަރާރު ވީޓޯ ކޮއްފި\nފަލަސްތީން ރައްޔިިތުންނަށް ބައިނަލްއަގުވާމީ ހިމާޔަތް ހޯދައިދިނުމުގެ ގޮތުން އދ.ގެ ސަލާމަތީ މަޖިލީހަށް ކުވައިތުން ހުށައެޅި ގަރާރު އެމެރިކާއިން ވީޓޯ ކޮއްފިއެވެ.\nކުވޭތުން މި ގަރާރު ފުރަތަމަ ހުށަހެޅީ މީގެ 10 ދުވަސް ކުރިންނެވެ. އެއީ ގާޒާ ބޯޑަރުގައި އިޒްރޭލުން ހިންގި އުދުވާނުގައި ފަލަސްތީނުގެ އެތައް ބަޔަކު ޝަހީދުކޮށްލުމާ ގުޅިގެންނެވެ.\nކުވޭތުގެ ގަރާރާ ގުޅޭ ގޮތުން އިއްޔެ ސަލާމަތީ މަޖިލީހުގައި ނެގި ވޯޓުގައި ގަރާރާއި އެކޮޅަށް ވޯޓުގައި ބައިވެރިވި 15 ގައުމުގެ ތެރެއިން ރަޝިއާ, ފްރާސް , ޗައިނާ ގެ އިތުރުން އިތުރު7ގައުމެއް ވޯޓް ދިނެވެ.\nއދގެ ސަލާމަތީ މަޖިލީހުގެ ވޯޓު ނާކާމިޔާބު ވުމުން، މި މައްސަލަ މައްސަލަ އާއްމު މަޖިލީހަށް ގެންދާނެ ކަމަށް ބެލެވޭ ކަމަށް ޑިޕްލޮމެޓުން ބުނެ އެވެ.\nމި ގަރާރުގައި ވަނީ އިސްރާއީލުން ހިފާފައިވާ ބިންތަކުގައި ފަލަސްތީނުގެ މަދަނީ އާބާދީ ހިމާޔަތް ކުރަން ބައިނަލްއަގުވާމީ ގޮތުން އެޅިދާނެ ފިޔަވަޅުތަކެވެ.\nއެމެރިކާ އިން މި ގަރާރު ވީޓޯ ކުރާނެ ކަމަށް ބެކެވޭއިރު ސަލާމަތީ މަޖިލީހުގައި އަރަބި ގައުމުތައް ތަމްސީލް ކުރާ ހަމައެކަނި ގައުމު ކަމަށްވާ ކުވޭތުން އުއްމީދު ކުރަނީ އެކަށީގެންވާ އަދަދަކަށް ވޯޓު ލިބޭނެ ކަމަށެވެ.\nއެމެރިކާ އިން ދެކޭ ގޮތުގައި އެއީ އިޒްރޭލަށް ވަރަށް ބޮޑަށް ބޭއިންސާފުކޮށްފައިވާ ގަރާރެކެވެ. އިސްރާއީލުގެ ސަފީރު ޑެނީ ޑެނޮން ބުނެފައިވަނީ ކުވޭތުގެ ގަރާރަކީ ބޮޑު ލަދުވެތި ކަމެއް ކަމަށާއި އެއީ ހަމާސް އަށް އެހީތެރިވެދޭން ޑްރާފްޓްކުރި ގަރާރެއް ކަމަށެވެ.\nމި ގަރާރު ހުށައޅާފައިވާއިރު ފަލަސްތީނު ރައްޔިތުން މާޗް 30 ވަނަ ދުވަހުން ފެެށިގެން ގެންދަނީ "ގްރޭޓާރ މާޗް އޮފް ރިޓާރން" ގެ ނަމުގައި ފަލަސްތީނު ރެފިއުޖީންނާއި އަދި އެބައިމީހުންގެ ދަރިން އަނބުރާ އަލުން ފަލަސްތީނުގެ ބިމަށް އާދެވޭނެ ގޮތް ހަދައިދިނުމަށް އެދި މުޒާހަރާތަކެއް ފަށާފައެވެ.\nފަލަސްތީންގެ ބިމަށް ވެރިވެގަތްތާ 70 އަހަރު ފުރުމާއި ދިމާކޮށް އެކަމާއި ދެކޮޅަށް ފަލަސްތީންގެ ޣައްޒާގައި މުޒާހަރާ ކުރަމުންދާ ފަލަސްތީންގެ ރައްޔިތުންގެ ގަޔަށް އިސްރާއީލްގެ އަނިޔާވެރި ސިފައިން ވަނީ ބަޑި ޖަހާފައެވެ. ސްނައިޕަރުން ދިން ހަމަލާތަކުގައި މަދުވެގެން ފަލަސްތީނުގެ 130 މީހުން ޝަހީދު ވެފައިވާއިރު، އިސްރާއީލުގެ ހަމަލާތަކުގައި 13،000 އަށްވުރެ ގިނަ މީހުންވަނީ ޒަޚަމްކޮށްލާފައެވެ.


Audit ge dhaairaa kuri eruvumah India aai eku ehbas vumeh\nއޮޑިޓްގެ ދާއިރާ ކުރިއެރުވުމަށް އިންޑިއާއާ އެކު އެއްބަސްވުމެއް\nއޮޑިޓް ދާއިރާ ކުރިއެރުވުމަށް އިންޑިއާއާ އެކު އެއްބަސްވުމެއްގައި ސޮއި ކޮށްފި --- ފޮޓޯ: އޮޑިޓާ ޖެނެރަލް އޮފީސް\nރާއްޖޭގެ އޮޑިޓް ދާއިރާ ކުރިއެރުވުމަށް އޮޑިޓާ ޖެނެރަލް އޮފީހާއި އިންޑިއާގެ ކޮންޓްރޯލާ އަދި އޮޑިޓާ ޖެނެރަލް (ސީއޭޖީ)އާ ދެމެދު އެއްބަސްވުމެއްގައި ސޮއިކޮށްފި އެވެ.\nއޮޑިޓާ ޖެނަރަލް އޮފީހުގައި މިއަދު ބޭއްވި ރަސްމިއްޔާތެއްގައި އެއްބަސްވުމުގައި އޮޑިޓާ ޖެނެރަލް އޮފީހުގެ ފަރާތުން ސޮއި ކުރެއްވީ އޮޑިޓާ ޖެނެރަލް ހުސައިން ނިޔާޒީ އެވެ. އަދި ސީއޭޖީގެ ފަރާތުން ކޮންޓްރޯލާ އެންޑް އޮޑިޓާ ޖެނެރަލް އޮފް އިންޑިއާ ގިރީޝް ޗަންދްރާ މުރްމޫ އެވެ.\nއެއްބަސްވުމުގެ ދަށުން ރާއްޖެއާއި އިންޑިއާގެ އޮޑިޓް އޮފީހުގެ ގުޅުން ބަދަހިކޮށް އޮޑިޓް ދާއިރާއިން ދެ ގައުމު ކުރިއެރުވުމަށް މަސައްކަތް ކުރާނެ އެވެ. އަދި ދެ ގައުމުގެ އޮޑިޓަރުންނަށް އަމާޒުކޮށްގެން އެކި ތަމްރީންތައް ވެސް ބާއްވާނެ އެވެ.\nމިރަސްމިއްޔާތުގައި ވާހަކަފުޅު ދައްކަވަމުން އޮޑިޓާ ޖެނެރަލް ހުސައިން ނިޔާޒީ ވިދާޅުވީ ރާއްޖޭގެ އެކި ދާއިރާތައް ކުރިއަރައިގެން ދާއިރު އޮޑިޓް ދާއިރާ ވެސް ކުރިއެރުވުން މުހިއްމު ކަމަށާއި އިންޑިއާގެ ސީއޭޖީ އަކީ ބައިނަލްއަގުވާމީ ގޮތުން ވެސް ތަޖުރިބާ ލިބިފައިވާ ބައެއް ކަމަށެވެ. އެހެންކަމުން އެއްބަސްވުމުގެ ދަށުން ސީއޭޖީގެ ތަޖުރިބާގެ ފައިދާ ރާއްޖެ އަށް ކުރާނެ ކަމަށް ވިދާޅުވި އެވެ.\nގިރީޝް ވިދާޅުވީ އެއްބަސްވުމުގެ ދަށުން ރާއްޖެ އާއި އިންޑިއާ އާއި ދެމެދު އިތުރަށް ގުޅުން ބަދަހިވާނެ ކަމަށެވެ.\n"އޮޑިޓް އަދި ޕަބްލިކް ފައިނޭންސް ދާއިރާއިން ކުރިއެރުންތައް ލިބޭނެ ކަމުގެ ޔަގީންކަން އެބައޮތް. ސްމާޓް އޮޑިޓިން ޕްރެކްޓިސް ބޭނުން ކުރުމާއި ކެޕޭސިޓީ އިތުރު ކުރުމަށް މަސައްކަތް ކުރާނަން،" ގިރީޝް ވިދާޅުވި އެވެ.\nއޮޑިޓްގެ ދާއިރާ އިން މީހުން ބިނާކުރުމަށް ހާއްސަ އިސްކަމެއް ދިނުމުގެ ގޮތުން ރާއްޖޭގައި މަތީ ތައުލީމުދޭ އިދާރާތަކާ ގުޅިގެން ވެސް މަސައްކަތްތަކެއް ކުރުމަށް އޮޑިޓް އޮފީހުން ވަނީ ނިންމާފަ އެވެ.\nއިންޑިއާ އޮޑިޓާ ޖެނެރަލް އޮފީސް\nއޮޑިޓް އޮފީހުގެ ތަމްރީން ޕްރޮގްރާމެއް ފަށައިފި


Fiyaage vass kamunudhiyas mi faidhaa thah engumun dhookohlleveykah neiy! - One Online\nފިޔާ، ހަމާއި އިސްތަށިގަނޑަށް ފުރިހަމަ ފަރުވާއެއް --\nސާފު އުޖާލާ ނަލަ މޫނަކާއި ފުރިހަމަ ރިވެތި އިސްތަށިގަނޑެއް ކޮންމެ ޖިންސެއްގެ މީހަކަސް ނުހަނު ބޭނުންވެއެވެ. ލޮލަށް ފެންނަ ރީތިކަމަށް ހިތް ދެވުމަކީ އިންސާނީ ފިތުރަތުގައި ލައްވާފައިވާ ކަމެކެވެ. އެހެންކަމުން ޒީނަތްތެރިވުމަށް ހޯދޭ ހޯދުންތަކާއި ކުރެވޭ ހޭދަތައްވެސް ކުޑައެއް ނޫނެވެ. ސިއްހަތާއެކު ހަށިގަނޑުގެ ބޭރުފުށުގެ ރީތިކަމަށް ސަމާލުކަންދިނުމަކީ ފެށުނީއްސުރެވެސް ހުރިހާ ޒަމާނެއްގައިވެސް އޮންނަ ކަމެކެވެ.\nމޫނުގައި އުނގުޅާ ފާޑުފާޑުގެ ކްރީމްތަކާއި ބްލީޗިން ކްރީމްތަކާއި އިސްތަށިގަނޑު ސާފުކޮށް ރީތިކުރުމަށް ބޭނުންކުރާ ޝޭމްޕޫ، ތެޔޮ، ކްރީމް، ސެރަމް، ލޯޝަން، ސްޕްރޭ، މިހެންގޮސް ތަފާތު ބާވަތްތަކުގެ ތަކެއްޗަކީ ހޯދުންތަކާއި ދިރާސާކުރުންތަކަށްފަހު ބޭނުންކުރެވި، ތަޖުރިބާކުރެވި ނަތީޖާ ރަނގަޅުވެއްޖެނަމަ މީހުންގެ ތެރޭގައި މަގުބޫލުވެގެންދާ ތަކެއްޗެވެ. އަމިއްލަ ހަށިގަނޑުގެ ރީތިކަމަށް ޖީބުން ކުރެވޭ ހޭދަ ކުޑައެއް ނޫނެވެ. އަޖުމަ ބަލައިލުމަށްފަހު ކަމުދާ ހިސާބުން އޭގެ އަގަށް ބެލުމެއް ނޯވެއެވެ. ސަބަބަކީ މިއިން ކޮންމެ ކަމަކީވެސް ހިތްހަމަޖެހުމަށް ކުރާ ކަމަކަށް ވާކަމެވެ. އަމިއްލަ ހިތްހަމަޖެހުމާއެކު އަނެކާގެ ހިތްހަމަޖެހުންވެސް މިކަމުގައި އޮންނަކަން ގައިމެވެ.\nކިޔުކަންބާއާއި ޓޮމާޓޯ އަދި ރޯކިރާއި މާމުއީގެ އިތުރުން ބިހާއި ލުނބޯ ހިމެނެނީ ޒީނަތްތެރިވުމަށް ބޭނުންކުރާ ތަކެތީގެ ތެރެއިން ތާއަބަދުމެ ފެންނަ އާންމު ތަކެތީގެ ތެރޭގައެވެ. އެލޯވެރާގެ އުފެއްދުންތައް ހިމެނިފައިވަނީ އާންމުކޮށް ކޮންމެ މީހަކަށްވެސް އެނގޭ ކަމުދާ ބާވަތްތަކުގެ ތެރޭގައެވެ. ނަމަވެސް ފަހަކަށް އައިސް މަޑުމަޑުން އެހެނިހެން ތަފާތު ބާވަތްތައް ޒީނަތްތެރިކަމުގެ ދުނިޔޭގައި މިވަނީ އާންމުވާން ފަށައިފައެވެ. މިގޮތުން ހަނޑުލާއި އަލުތްވާއި ފިޔާ ހިމެނިފައި މިވަނީ ކެއުމުގެ ތާވަލުގެ ބޭރުގައި ޒީނަތްތެރިވުމަށް ތައްޔާރުކުރެވޭ އަޖައިބުވާ ފަދަ ބާވަތްތަކެއްގެ އަސްލުކަމުގައެވެ.\nފިޔާ ވަހަކީ ވަރަށް އުނދަގޫ ވަހެކެވެ. މީރުކޮށް ކައްކާ ކާއެއްޗެހީގެ ރަހައިގެ ބޮޑު ދައުރެއް އޮންނަ ފިޔާ ނޮޅައި، ކޮށައި ނިމޭއިރު އެ މަސައްކަތް ކުރާ މީހާގެ އަތާއި ލައިގެން ހުންނަ ހެދުމުގައި ވަސް ހިފުމުގެ އިތުރަށް ލޮލަށްވެސް އެހާ އުނދަގޫވެއެވެ. އެހެންނަމަވެސް ކާއެއްޗެހީގެ ތެރޭގައި ފިޔާ ނެތުމަކީ ވަރަށް ބޮޑު އުނި ކަމެކެވެ. ރަހަ އެއްގޮތަކަށްވެސް ކަމުނުދާ ވަރުގެ އުނިކަމެކެވެ.\nކެއްކުމަށް ފިޔާ ކޮށުމަށްފަހު އެތައް ގޮތަކަށް ސައިބޯންޏާއި ހޭންޑްވޮޝް ބޭނުންކޮށްގެންވެސް އަތުން ވަސް ފިލުވުމަކީ ދަތިކަމެކެވެ. ސަބަބަކީ ފިޔާ ވަހަކީ އެއްގޮތަކަށްވެސް ކަމުދާ ވަހަކަށް ނުވާ ކަމެވެ.\nއެކަމަކު ފިޔާ ބޭނުންކޮށްގެން ޒީނަތްތެރިވުމަށް ނުހަނު ކާމިޔާބު އެތައް ކަމެއް ކުރެވޭކަން އެނގުމުން ކޮންމެ ވަހެއް ދުވިޔަސް ފަރުވާލެއް ނެތި 'ވަރިހަމަ' ކަމަށް ނިންމައި، ފިޔަލުގެ ބާވަތްތައް ބޭނުން ކުރާނެކަން ޔަގީނެވެ. އިސްތަށިގަނޑާއި ހަމަށް ވަރަށްވެސް ފުރިހަމަ ފަރުވާއެއް އޮތް ފިޔަލުގެ ވަހަށްވުރެ އޭގެ ބޭނުން މާބޮޑެވެ. ޒީނަތްތެރިވުމަށާއި ސިއްހަތަށްވެސް ނުހަނު ރަނގަޅު ފައިދާހުރި އެއްޗަކަށް ފިޔާ ވާއިރު އޭގައި މީރު ވަހެއް ހުރުން ލާޒިމެއް ނުވާނެތާއެވެ!..\nއިސްތަށިގަނޑަށް ވަރަށް ރަނގަޅު ހެޔޮ ބަދަލުތަކެއް ގެނުވާ އެއްޗަކަށް 'ފިޔާތެޔޮ' ވެފައިވާ އިރު، އޭގެން 'ފިޔާސެރަމް' އާއި 'ފިޔާސްޕްރޭ' ވަނީ ތައްޔާރުކުރެވިފައެވެ. އިސްތަށިގަނޑު ކަފިވުމާއި ބޮލުން ހަން ފޮޅުމާއި އިސްތަށި ފޭބުމުގެ މައްސަލަތަކަށް ފިޔަލުގެ ވައްތަރުތަކަކީ ވަރަށްވެސް ރަނގަޅު ހައްލެކެވެ. އިސްތަށިގަނޑަށް ދިހުމާއި ދިރުން ގެނެސް ވަރުގަދަކޮށް ދުޅަހެޔޮކޮށްދީ ދިގުކޮށްދޭ ފިޔަލުގެ ބާވަތްތައް ގޭގައިވެސް ތައްޔާރުކުރުމަކީ ވަރަށް ފަސޭހަ ކަމެކެވެ. ފިޔާ ނޮޅައި ސާފުކޮށް އޭގެ ދިޔަ ފެލައި، 'އެސެންޝަލް އޮއިލް'ގެ ކޮންމެވެސް އެއް ވައްތަރަކުން ދެތިން ތެޔޮތިކި (ފިޔާވަސް ކޮންމެވެސް ވަރަކަށް ކުޑަކުރުމަށް) ފިޔާ ދިޔައަށް އެއްކުރުމަށްފަހު ބޮލުގައިލާ ތެލަކަށް ބޭނުން ކުރެވޭނެއެވެ.\nފިޔާތެޔޮ ފަދައިން ހަނޑޫފެނަކީވެސް އިސްތަށިގަނޑު ރީތިކޮށް ފަރިކޮށް ބޭއްވުމަށް ބޭނުންކުރަން ވަރަށް ރަނގަޅު ވައްތަރެކެވެ. ހަނޑުލުގައި ހިމެނޭ ވިޓަމިން ބީ، އަދި ވިޓަމިން ސީ އާއި ވިޓަމިން އީގެ އިތުރުން އެމިނޯ އެސިޑުގެ ސަބަބުން އިސްތަށިގަނޑަށް ދިރުން ގެނެސް، އިސްތަށި ފޭބުން ދުރުކޮށް އިސްތަށިގަނޑު ދިގުކޮށްދެއެވެ.\nޖޯޑެއްގެ ސާފު ހަނޑޫ ފެންފޮދަކުން ކުޑަކޮށް ދޮވެލުމަށްފަހު އެ ފެންފޮދު އުކާލާށެވެ. ދެން ދެ ޖޯޑެއްގެ ފެނަށް އެ ހަނޑޫކޮޅު އެޅުމަށްފަހު ހާމައަށް ސާފުވައި ޖެހޭ ގޮތަށް އަވިނުދޭ ތަނެއްގައި ބަހައްޓާށެވެ. ތިރީހަކަށް މިނެޓް ފަހުން އެ ހަނޑޫފެނާއި ހަނޑޫކޮޅުވެސް މަތިބަންދުކުރެވޭ ކަހަލަ ބޮޑު ބިއްލޫރި ފުޅިއަކަށް އެޅުމަށްފަހު، އެއް ދުވަސް ވަންދެން (24ގަޑިއިރު) ވަންދެން މަތި ބަންދުކޮށްފައި ބަހައްޓާށެވެ. އަނެއް ދުވަހު ހަނޑޫ ފެން އެތި އެއްޗަކަށް އެޅުމަށްފަހު އިސްތަށިގަނޑަށް އަޅާށެވެ. މުޅި އިސްތަށިގަނޑުގައި ފެނުގެ އަސަރު ޖެއްސުމަށް ސްޕްރޭކުރެވޭ ކަހަލަ ފުޅިއަކަށް އަޅައިގެން ބޭނުންކުރެވިދާނެއެވެ. ބޮލުގެ ތަލައިގައި ރަނގަޅަށް ޖެއްސުމަށް ފުނާ ބޭނުން ކުރެވިދާނެއެވެ. 20 މިިނެޓުގެ ބޯ މަސާޖަކަށްފަހު ރީތިފެނުން ބޯ ދޮވެލާށެވެ. ޝޭމްޕޫ ކުރުމުގައި އާދައިގެ ބާވަތެއް ބޭނުން ކުރިޔަސް މައްސަލައެއް ނެތެވެ. ކޮންޑިޝަނާ ކުރުމުގެ މާބޮޑު ބޭނުމެއް ނޯންނާނެއެވެ، މިހާރު އިސްތަށިގަނޑަށް ތާޒާކަމާއި ދިރުމާއި ދިހުމެއް ގެނެސްދޭނެކަން ގައިމެވެ. ހަނޑޫފެނުގައި ހުރި ނުބައި ވަސް ހަނދާނެއް ނުހުންނާނެކަން ގައިމެވެ.\nރީތި ހިނިތުންވެލުމަކަށް އޮފް ހުދު ނަލަ ދަތްޕިލައެއްގެ ދައުރު ވަރަށް މުހިންމެވެ. ފިޔައާއި ލޮނުމެދު ބޭނުންކޮށްގެން ދަތްތައް ސާފުކޮށް ހުދުކޮށް ބެހެއްޓުމަށް ބޭހެއް ތައްޔާރުކުރެވިދާނެއެވެ. ފިޔާގައި ހިމެނޭ ސަލްފާ ކޮމްޕައުންޑުގެ ސަބަބުން އަނގައިގެ ތެރޭގައި ހުންނަ ދަތްތަކުގައި ދަމިލަ ޖެއްސުމަށް އެއްކުރެވޭ ޒައްރާތައް ނައްތާލައެވެ. ފިޔައާއި ލޮނުމެދު ޗޮޕްކޮށް އެތިކޮޅެއް ހެދުމަށްފަހު ގޭގައި ކުރިންވެސް ބޭނުން ކުރަމުން އަންނަ ދަތްއުނގުޅާ ބޭހާ އެއްކޮށްގެން ދަތް އުނގުޅުމުން، ދަތްތަކަށް އޮފްކަމަކާއި ސާފު ހުދު ކުލައެއް ގެނުވައެވެ. އެއަށްފަހު އަނގައިގެ ވަސް ރަނގަޅު ކުރުމަށް މީރުވަސް ދުވާ ސްޕްރޭއެއް ބޭނުން ކުރެވިދާނެއެވެ. އަދުގެ ތަރައްގީވެ ކުރިއަރަމުންދާ ތަހުޒީބު ޒަމާނީ ދުނިޔޭގައި ނުބައި، ކަމުނުދާ ވަހެއް ދުވަންޏާ މީރުވަހެއް ދުވާ ގޮތަށް ބޭނުންކުރެވޭނެ ސިއްހަތަށް ގެއްލުން ނުވާ ކިތަންމެ ބާވަތްތަކެއް އެބަހުއްޓެވެ.\nފިޔާ ބޭނުންކޮށްގެން މޫނުގެ ހަންގަނޑަށް ދެވޭ ފަރުވާތައްވެސް މަދެއް ނޫނެވެ. ފިޔާގައި ހިމެނޭ ވިޓަމިން އޭ، އީ އަދި ސީގެ އިތުރުން އެންޓިއޮކްސިޑެންޓްސް އާއި ސަލްފާގެ ސަބަބުން ހަމަށް ތާޒާކަމާއި އުޖާލާކަން ގެނެސް، ކުދި ރޫ ޖެހުމާއި ހަންގަނޑު ދޫވުން ކަހަލަ ކަންތަކުން ރައްކާތެރިކޮށްދެއެވެ. އެއްބިހުގެ ގޮބޮޅިއާއި ސައިސަމުސަލެއްގެ ޒައިތޫނިތެލަށް ދެ ފިޔައިގެ ދިޔައާއި ދެ ސައިސަމުސާ ކިއުކަމްބާ ދިޔަ އެއްކުރުމަށްފަހު 15 މިނެޓު ވަންދެން މޫނުގައި މާސްކު އެޅުމަށްފަހު ތާފަނާ ފެނުން ދޮވެލާށެވެ. އަސްތާ! މޫނަށް އެ އަންނަ ތާޒާކަމާއި ރީތިކަން ފިޔާގައި ޒަވި ވަސް ވެސް ކަމުދާ ވަހަކަށް ވާހައި ނަލަވެފައި ފުރިހަމައެވެ. ދެން ފަހަރަކުން އޯޓްމީލް މާސްކެއް ތަޖުރިބާކޮށްލާށެވެ. ރަނގަޅަށް ފެނު ކައްކާފައި ހުރި ޖޯޑެއްގެ އޯޓްމީލް، ހެޔޮވަރުގެ ފިޔައަކާއެކު މިކްސްޗަރުގައި އެއްކޮށްލުމަށްފަހު މާސްކު އަޅާށެވެ. ބޭނުމިއްޔާ މާސްކު ތަންކޮޅެއް ބޯ ގަދަފަދަކޮށްލުމަށް މާމުއިވެސް އެއްކުރެވިދާނެއެވެ. ދިހަ މިނެޓަށްފަހު ތާފަނާ ފެނުން މޫނު ސާފުކޮށްލާށެވެ. މޮއިސްޗަރައިޒާއެއް ބޭނުންކުރުމަށް ހަނދާން ނައްތައިނުލާށެވެ. މި މާސްކު ބޭނުންކުރުމަށްފަހު ލޯގަނޑުން މޫނު ބަލައިލުމުން ފިޔާ ވަހާވެސް ރުހެވޭނެކަން ގައިމެވެ.\nތާޒާ ފިޔައެއްގެ ދިޔައިން ޖޫސް ތައްޔާރުކުރުމަށްފަހު އެ ޖޫސް ހަފުތާއަކު ދެ ފަހަރު ނޫނީ ތިން ފަހަރު ބުއިމުން ހަށިގަނޑުން އަންދާލާ ކެލޮރީސްގެ މިންވަރު ގަބޫލުކުރަންވެސް ދަތިވާހާ ގިނައެވެ. އިތުރު އެއްވެސް އެއްޗެއް އެއް ކުރުމަކާ ނުލައި، ހަމައެކަނި ފިޔައަކާއި ފެން ބޭނުންކޮށްގެން ހިކުމަށް ރަނގަޅު ބުއިމެއް ތައްޔާރުކުރެވިދާނެއެވެ. ފިޔާގައި ހިމެނޭ ކުރުސެޓިން (quercetin) ހަށިގަނޑުގައި އިތުރުވަމުންދާ ކޮލެސްޓްރޯލާއި ފެޓްސްގެ މިންވަރު ދަށްކުރުވައެވެ. އަދި ލޭގެ މައްސަލަތަކާއި ހިތުގެ މައްސަލަތައް ކަހަލަ ކޮލެސްޓްރޯލާއި ފަލަވުމުގެ ސަބަބުން ޖެހޭ މައްސަލަތަކަށް ހައްލެއް ގެނެސްދެއެވެ.\nކިތަންމެ ވަހާއި ރަހަ ނުބައި ވިޔަސް އޭގެ ފައިދާ މިވަރު ކަމަށް ވާނަމަ، އެވަހާއި ރަހަވެސް ކަމުދާން ފަށާނެކަން ޔަގީނެވެ. ސަބަބަކީ އެއްޗެއްގެ ހާއްސަކަމާއި މުހިންމުކަމަކީ އެ އެއްޗެއްގެ ސިފައާއި ވައްޓަފާޅިއެއް ނޫނެވެ. އެކަމަކު އެ އެއްޗަކުން ލިބޭ ފައިދާއާއި ހިފޭ ބޭނުމަކީ އެއްޗެއް ހާއްސަވެ މުހިންމުވާ ސަބަބެވެ. އެހެނީ ކޮންމެ ކަމެއްގެވެސް ކޮންމެ އެއްޗެއްގެވެސް ބޭނުމަކީ ހިތްހަމަޖެހުން ކަމަށްވާތީއެވެ.\nގުޅޭ ޓެގު ސިއްހަތު އަލުވި ބިއުޓީ ދުޅަހެޔޮ ސިއްހަތު


6 rashehge gondudhoh himaayaiy kurumuge mashroou ge design adhi EIA ge massaiykaiy havaalukoffi - One Online\nހަ ރަށެއްގެ ގޮނޑުދޮށް ހިމާޔަތް ކުރުމުގެ މަޝްރޫއުގެ ޑިޒައިން އަދި އީއައިއޭގެ މަސައްކަތް ބަޔަކާ ހަވާލުކޮށް ސޮއިކުރުމަށް ބޭއްވި ރަސްމިއްޔާތުގެ ތެރެއިން--- ފޮޓޯ: ޕްލޭނިން މިނިސްޓްރީ\nހަ ރަށެއްގެ ގޮނޑުދޮށް ހިމާޔަތް ކުރުމުގެ މަޝްރޫއުގެ ޑިޒައިން އަދި އީއައިއޭގެ މަސައްކަތް ހަވާލުކޮށްފި\nހަ ރަށެއްގެ ގޮނޑުދޮށް ހިމާޔަތް ކުރުމުގެ މަޝްރޫއުގެ ޑިޒައިން އަދި އީއައިއޭގެ މަސައްކަތް ކުރުމަށް، ޑިވެލޮޕްމަންޓް ކޮލެބްރޭޓިވް ޕާޓްނާޝިޕް ޕްރައިވެޓް ލިމިޓެޑް ޖޭވީ ވޯޓާ ސޮލިއުޝަންސް ޕްރައިވެޓް ލިމިޓެޑާ މިއަދު ހަވާލުކޮށްފިއެވެ.\nމިނިސްޓްރީ އޮފް ޕްލޭނިން އެންޑް އިންފްރާސްޓްރަކްޗާ އިން ބުނީ މި މަޝްރޫއުތައް ހިންގުމަށް ހަމަޖައްސާފައިވާ ރަށްތަކަކީ ކ.ތުލުސްދޫ، ށ.މިލަންދޫ، ޅ.ކުރެންދޫ، ޅ.އޮޅުވެލިފުށި، ހއ.އުލިގަމު އަދި އދ.އޮމަދޫ ކަމަށެވެ.\nމި ހަ ރަށުގެ މަޝްރޫއަށް ޖުމްލަ 1.5 މިލިއަން ރުފިޔާ ހަރަދުވާނެ ކަމަށާއި މަސައްކަތް އެ ކުންފުންޏާ ހަވާލުކޮށްފައިވަނީ 126 ދުވަހުގެ ތެރޭގައި ނިންމުމަށް ކަމަށް ޕްލޭނިން މިނިސްޓްރީން މައުލޫމާތުދެއެވެ.\nޕްލޭނިން މިނިސްޓްރީގައި މިއަދު އޮތް ރަސްމިއްޔާތުގައި މި ހަ ރަށުގެ މަސައްކަތް ކުރުމަށް ހަވާލުކޮށް ކޮންޓްރެކްޓުގައި މިނިސްޓްރީގެ ފަރާތުން ސޮއިކުރެއްވީ ޑިރެކްޓަރ ޖެނެރަލް ޝާނާ ފާރޫގެވެ. އަދި ޑިވެލޮޕްމަންޓް ކޮލެބްރޭޓިވް ޕާޓްނާޝިޕް ޕްރައިވެޓް ލިމިޓެޑް ޖޭވީ ވޯޓާ ސޮލިއުޝަންސް ޕްރައިވެޓް ލިމިޓެޑުގެ ފަރާތުން ސޮއިކުރެއްވީ ޑިވެލޮޕްމަންޓް ކޮލެބްރޭޓިވް ޕާޓްނާޝިޕް ޕްރައިވެޓް ލިމިޓެޑްގެ އިންޖިނިއަރު އަބްދުﷲ ނައުޝާދެވެ.


18 aharun mahchah booster dose fashaifi\n18 އަހަރުން މައްޗަށް ބޫސްޓާ ޑޯޒް ފަށައިފި\nމީހެއްގެ ގަޔަށް ވެކްސިން ޖަހަނީ: 18 އަހަރުން މަތީގެ އެންމެންނަށް ބޫސްޓާ ޑޯޒް ދޭން މިއަދު ވަނީ ފަށައިފައި -- އަވަސް ފޮޓޯ\nއަށާރަ އަހަރުން މަތީގެ އެންމެނަށް ކޮވިޑް-19 އިގެ ވެކްސިންގެ ބޫސްޓާ ޑޯޒް ޖަހައިދޭން ފަށައިފި އެވެ.\nބޫސްޓާ ޑޯޒް ޖެހުމަށް އޮންލައިންކޮށް އެޕޮއިންޓަމަންޓް ހެއްދޭނެ އިންތިޒާމު އެޗްޕީއޭ އިން ވަނީ ހަމަޖައްސާފަ އެވެ.\nބޫސްޓާ ޑޯޒްގެ ގޮތުގައި ޖަހައިދެމުން ދނީ ފައިޒާ ވެކްސިނެވެ. ހަ ތަނަކުން އެޕޮއިންމެންޓް ހައްދައިގެން ބޫސްޓާ ޑޯޒް ޖެހެ އެވެ. އެއީ ހުޅުމާލެ ހޮސްޕިޓަލާއި ދަރުމަވަންތަ ހޮސްޕިޓަލާއި ސެނަހިޔާ އާއި ދަމަނަވެއްޓާއި ދަރުބާރުގެ އަދި ވިލިމާލެ ހޮސްޕިޓަލެވެ.\nކުރިން ބޫސްޓާ ޑޯޒް ޖަހައިދެމުން ދިޔައީ ވަކި ހާއްސަ ގްރޫޕްތަކަކަށެވެ. އެގޮތުން ހައި ރިސްކް މީހުންނާއި، 50 އަހަރުން މަތީގެ މީހުންގެ އިތުރުން ފްރޮންޓްލައިންގައި މަސައްކަތްކުރާ ސިއްހީ ހިދުމަތްތެރިންނަށް ބޫސްޓާ ޑޯޒް ދޭން ވަނީ ކުރިން ފަށައިފަ އެވެ.\nމިހާތަނަށް ރާއްޖެއިން 29،815 މީހުން ވަނީ ބޫސްޓާ ޑޯޒް ފުރިހަމަކޮށްފަ އެވެ. އަދި އާބާދީގެ 80 ޕަސެންޓް މީހުން ވެކްސިންގެ ދެ ޑޯޒް ފުރިހަމަ ކޮށްފައިވާ ކަމަށް އެޗްޕީއޭ އިން ވަނީ ބުނެފަ އެވެ.\nޑަބްލިއުއެޗްއޯގެ ކޮވެކްސް ފެސިލިޓީގެ ދަށުން ފައިޒާ ވެކްސިންގެ 100،620 ޑޯޒް ހިލޭ ލިބިފައިވެ އެވެ. އެކަމަކު އާންމުކޮށް ހުޅުވާލައިގެން ބޫސްޓާ ޑޯޒް ދިނުން ލަސްވީ އެކަމަށް ބޭނުންވާ ސިރިންޖާ ލިބުން ދަތިވުމުންނެވެ.\nއެޗްޕީއޭ ކޮވިޑް-19 ކޮވިޑް ވެކްސިން + ފައިޒާ\nބޫސްޓާ ޑޯޒް ޖެހި މީހުންގެ އަދަދު 22،000 އަށް


Flyme ge aa boat miadhu Raajje annaane\nފްލައިމީގެ އާ ބޯޓު މިއަދު ރާއްޖެ އަންނާނެ\nފްލައިމީގެ އޭޓީއާރު 600-72 މަރުކާގެ މަތިންދާ ބޯޓެއް. -- ފޮޓޯ: ވިލާ އެއާ\nވިލާ އެއާގެ ފްލައިމީން ގަނެފައިވާ އާ މަތިންދާބޯޓު މިއަދުގެ ވަގުތެއްގައި ރާއްޖެ އަންނާނެކަމަށް އެ ކުންފުނިން ބުނެފި އެވެ.\nފްލައިމީ ހިންގާ ވިލާ އެއާއިން ބުނީ އެ ކުންފުނިން ފަލައިމީގެ ފްލީޓަށް އިތުރުކުރި އޭޓީއާރު 600-72 މަރުކާގެ މަތިންދާ ބޯޓު މިއަދުގެ ވަގުތެއްގައި ރާއްޖެ ގެނެވޭނެ ކަމަށެވެ.\nފްލައިމީއަށް އަލަށް ގަތް 72 ފަސަންޖަރުންގެ ޖާގައިގެ ބޯޓްގެ އަގު 20 މިލިއަން އެމެރިކާ ޑޮލަރަށް އަރައެވެ.\nވިލާ އެއާގެ މެނޭޖިންގް ޑިރެކްޓަރު އަބްދުﷲ ނާޝިދު ވިދާޅުވި ގޮތުގައި މިއަދު ގެންނަ ބޯޓު ވަރަށް އަވަހަށް ފްލައިމީގެ އޮޕަރޭޝަންތަކުގައި ބޭނުންކުރަން ފަށާނެ ކަމަށެވެ. އަދި އެ ބޯޓާއެކު ފްލައިމީގެ އޮޕަރޭޝަންސްތައް ފުޅާކުރަން އެ އެއާލައިނުން ހިފާފައިވާ އަމާޒަށް އިތުރު ކުރިއެރުމެއް ލިބިގެންދާނެކަމަށްވެސް ނާޝިދު ވިދާޅުވި އެވެ.\n"ފްލައިމީން ވަރަށް އަވަހަށް އިފުރު އެއާޕޯޓަށް ދަތުރުތައް ފަށާނެ. އަދި މާފަރު އެއާޕޯޓުވެސް ކޮމާޝަލް އޮޕަރޭޝަންތަކަށް ހުޅުވާލުމާއެކު، އެތަނަށްވެސް ފްލައިމީން ދަތުރުތައް ފަށާނެ،" ނާޝިދު ހާމަކުރެއްވި އެވެ.\nއެތެރޭގެ އުދުހުންތައް ފުޅާ ކުރުމުގެ ގޮތުން ވިލާ އެއާއިން ދަނީ ސީޕްލޭންގެ ހިދުމަތް ފަށަން ސީޕްލޭން ގެންނަން ވެސް މަސައްކަތް ކުރަމުންނެވެ. އެ ކުންފުނިން ދާދިފަހުން ވަނީ މި ބޯޓުގެ ކުރެހުންވެސް ދައްކާލާފަ އެވެ.\nފްލައިމީ މޯޑިވްސް ސިވިލް އޭވިއޭޝަން އޮތޯރިޓީ


Furathama jeeluge iPhonuthah eBaygai, 20,000 dollarah vure agu bodu | Mihaaru\nއައިފޯނު ތައާފުރުކުރި ފަހުން 10 އަހަރު ވާން އަންނައިރު ވެސް ފުރަތަމަ ޖީލުގެ އައިފޯނުތައް މާ އަގުބޮޑު\nފުރަތަމަ ޖީލުގެ އައިފޯނުތައް އީބޭގައި، 20،000 ޑޮލަރަށް ވުރެ މަތީގައި\n12 ޑިސެމްބަރ 2016 - 06:284comments\nއެކަމަކު އޮރިޖިނަލް އައިފޯނުތައް، އީބޭގައި މިހާރު ވެސް އެބަ ވިއްކަ އެވެ. ޒަމާނަށް ބަލާއިރު އެއިން ފޯނެއްގައި އާރެއް ބާރެއް ނެތް ނަމަވެސް، އަގުތައް ހުރީ ކަނި ކަނޑައިގެންދާ ވަރުގަ އެވެ. ވިހި ހާސް ޑޮލަރުން މަތީގަ އެވެ.\nދުނިޔެ އަށް އެންމެ ފުރަތަމަ އައިފޯނެއް ދައްކާލީ ޖެނުއަރީ 9، 2007 ގަ އެވެ. މެކްވޯލްޑް ކޮންފަރެންސްގައި، އެޕަލްގެ ސީއީއޯ، ސްޓީވް ޖޮބްސް އެވެ. ބައިވެރިންނަށް އައިފޯނު ފެނުމާ އެކު، އެ ތަނުގައި ތިބިހާ ބަޔަކު، އެ ފޯނަށް ބޭނުންވި އެވެ. އެ ފޯނުގެ މޮޅުކަމުގެ ވާހަކަ އެ އަށް ފަހު ނިމުމަކަށް އަދި ވެސް ނާދެ އެވެ.\nއައިފޯނުގެ ފުރަތަމަ އަދަދުގައި ދެތިން މޮޑެލްއެއް އާންމުކުރި އެވެ. އެއީ އިންޓާނަލް ސްޓޯރޭޖް 16ޖީބީ، 8ޖީބީ އަދި 4ޖީބީ އެވެ. "އެމްއެމްއެސް" ސަޕޯޓެއް ނުކުރެ އެވެ. ޒަމާނީ ފޯނުތަކާ އަޅާބަލާ ނަމަ ކެމެރާގައި ކަމެއް ނެތެވެ. ފުރަތަމަ އައިފޯނުގައި އިނީ2މެގަޕިކްސެލް ކެމެރާއެކެވެ. އޮޓޯ ފޯކަސް، ފްލޭޝް އަދި ބްލޫޓޫތު ޓެކްނޮލޮޖީއެއް ނެތެވެ. ސަޕޯޓްކުރަނީ "އެޖް" ނެޓްވޯކެވެ. އައިފޯނު 3ޖީ އަށް ބަދަލުކުރީ ޖެހިގެން އައި އަހަރު އެވެ.\nއައިފޯނު ތައާރަފުކުރިއިރު އެ އަށް ވުރެ މޮޅު ފޯނެއް ނެތެވެ. ފޯނަށް ގެނެވިދާނެ ކިތަންމެ ކުރިއެރުމެއް ހުރި ނަމަވެސް، ސްމާޓްފޯން މާކެޓަށް އެޕަލް ވަދެގަތުމުގައި، ސްޓީވް ޖޮބްސް ވަރަށް މޮޅަށް ކުޅުއްވި އެވެ. އައިފޯނު ހިޓަކަށް ހެއްދެވީ ސްކްރީންގައި ހުރި އޮމާންކަމެއްގެ މޮޅުކަމުންނެވެ.\nއައިފޯނަށް 10 އަހަރު ފުރެން އަންނައިރު، އެ ސީރީޒް މިހާރު އުޅެނީ ހަތް ވަނަ ޖީލުގަ އެވެ. ނަމަވެސް ފުރަތަމަ ޖީލުގެ ފޯނުތަކުގެ ހައިސިއްޔަތު، ފައިސާއިން ގުނާ ނަމަ އެހެން ހުރިހާ ޖީލަކަށް ވުރެ ބޮޑެވެ. މަދު ބަޔަކަށް ނޫނީ އެއިން ފޯނެއް ލިބޭކަށް ނެތެވެ. ބޭނުންތެރިކަން އެ ވަނީ އުފުލިފަ އެވެ. އެ އަގުގައި ފުރަތަމަ ޖީލުގެ ފޯނެއް ގަތް ނަމަވެސް، ބޭނުންކުރާކަށް އެކަކު ވެސް ބޭނުމެއް ނުވާނެ އެވެ. ދުވަސްތަކެއް ފަހު މިހާރަށް ވުރެ ބޮޑު އަގުގައި ވިކޭނެ އެވެ. ބުއްދިވެރީ ފޮށި ނުކަނޑައި އާސާރުކޮށްފައި ބޭއްވުމެވެ.\nފުރަތަމަ ޖީލުގެ އައިފޯނުތައް އީބޭގައި ބޮޑު އަގުގައި\nއިތުރު ލިޔުންތައް އައިފޯން އެޕަލް ސްމާޓް ފޯން އައިއޯއެސް އީބޭ


Raajje gai 2023 vana aharu Indian Ocean Island games beyvvum'ah...\nކުޅިވަރު - އައިއޯއައިޖީ ގޭމްސް 2023\nރާއްޖޭގައި 2023 ވަނަ އަހަރުގެ އިންޑިއަން އޯޝަން އައިލޭންޑް ގޭމްސް ބޭއްވުމަށް ބިޑުކުރަނީ\nރާއްޖެއިން ވަނީ 2015 ވަނަ އަހަރުވެސް އައިއޯޖީ ގޭމްސްއަށް ބިޑުކޮށްފައި\nކ. މާލެ 11 ޖޫން 2019 | އަންގާރަ 08:11 2,547\nޔޫތު މިނިސްޓްރާ އެކު އެމްއޯސީން ބޭއްވި ބައްދަލުވުމުގެ ތެރެއިން - ޔޫތު މިނިސްޓްރީ\nރާއްޖޭގައި 2023 ވަނަ އަހަރުގެ އިންޑިއަން އޯޝަން އައިލޭންޑް ގޭމްސް (އައިއޯއައިޖީ) ބޭއްވުމަށް ބިޑުކުރުމާ ބެހޭ ގޮތުން މަޝްވަރާކޮށްފިއެވެ.\nއައިއޯޖީ ގޭމްސް 2023 ވަނަ އަހަރު ރާއްޖޭގައި ބޭއްވުމާ މެދު މަޝްވަރާކޮށްފައި ވަނީ ޔޫތު މިނިސްޓްރ އަހުމަދު މަހްލޫފް އާއި މޯލްޑިވްސް އޮލިމްޕިކް ކޮމިޓީ (އެމްއޯސީ) އެވެ.\nއައިއޯއައިޖީ ގޭމްސް ރާއްޖޭގައި ބާއްވަން ސަރުކާރުން އެއްބަސްވީ، އަންނަ މަހު މޮރިޝަސްގައި އޮންނަ އައިއޯއައިޖީ ގޭމްސްއަށް ވަޑައިގަތުމަށް ރައީސުލްޖުމްހޫރިއްޔާ އިބްރާހިމް މުހައްމަދު ސޯލިހަށް ދައުވަތު އެރުވުމަށް މިދިޔަ ފެބްރުއަރީ މަހު ބޭއްވި ބައްދަލުވެއްގައެވެ.\nއައިއޯއައިޖީ ގޭމްސް 2023 ވަނަ އަހަރު ރާއްޖޭގައި ބޭއްވުމަށް ސަރުކާރުން އެއްބަސްވީ މިދިޔަ ފެބްރުއަރީ މަހުގެ ތެރޭގައެވެ. އެ އަށް ފަހު އައިއޯއައިޖީ ގޭމްސް ބޭއްވުމަށް ރާއްޖޭގައި ހުރި ވަސީލަތްތަކަކީ ކޮބައިތޯ ބަލައި ފެންވަރު ރަނގަޅު ބިޑެއް ހުށަހެޅުމަށް އެމްއޯސީން އަންނަނީ މަސައްކަތް ކުރަމުންނެވެ.\nއައިއޯޖީ ގޭމްސް ބޭއްވުމަށް ރާއްޖެއިން 2015 ވަނަ އަހަރުވެސް ބިޑުކުރިއެވެ. ނަމަވެސް އެފަހަރު ސަރުކާރުގެ ފަރާތުން މާބޮޑު އެއްބާރުލުމެއް ނުލިބުމުން، ބިޑު ކާމިޔާބުނުކުރެވެއެވެ. އެފަހަރު ބިޑު ކާމިޔާބުކޮށްފައިވަނީ ރީޔޫނިއަންއިންނެވެ.\nރާއްޖޭގެ ތާރީހުގައި މިހާތަނަށް ބައިނަލްއަގުވާމީ ބޮޑު މުބާރާތަކުން ރަން މެޑަލް ހޯދިފައިވަނީ ވެސް އައިއޯއައިޖީގައެވެ. އެއީ 2015 ވަނަ އަހަރު ރީޔޫނިއަންގައި ބޭއްވި ގޭމްސްގެ 100 މީޓަރު ދުވުމުން ހަސަން ސާއިދު ހޯދި ރަން މެޑެލްއެވެ.\nއައިއޯއައިޖީ ގޭމްސްއަކީ 1979 ވަނަ އަހަރުން ފެށިގެން ބާއްވަމުން އަންނަ ކުޅިވަރުގެ އީދެކެވެ. މި ގޭމްސް މިހާތަނަށް ބާއްވާފައިވާ ގައުމުތަކަކީ މޮރިޝަސް، މަޑަގަސްކަރަ އަދި ސީޝެލްސް އަދި ރިޔޫނިއަން އައިލޭންޑްސް އެވެ.


Supreme court ge Secretary General ah uhthama fandiyaaru inzaaru dhin massala balanee\nސުޕްރީމް ކޯޓުގެ ސެކްރެޓަރީ ޖެނެރަލަށް އުއްތަމަ ފަނޑިޔާރު އިންޒާރު ދިން މައްސަލަ ބަލަނީ\nސުޕްރީމް ކޯޓުގެ ސެކްރެޓަރީ ޖެނެރަލް އަށް އުއްތަމަ ފަނޑިޔާރު ޑރ. އަހްމަދު އަބްދުﷲ ދީދީ އިންޒާރު ދެއްވި ކަމަށް ބުނާ މައްސަލައިގައި އުއްތަމަ ފަނޑިޔާރުގެ ސުލޫކީ މައްސަލައެއް ބެލުމަށް ޖުޑިޝަލް ސާވިސް ކޮމިޝަން (ޖޭއެސްސީ) އިން ނިންމައިފި އެވެ.\nޖޭއެސްސީން ބުނެފައިވަނީ، ޖުޑިޝަލް ސާވިސް ކޮމިޝަންގެ ޤާނޫނަށް ގެނެވުނު އިސްލާހާއި ގުޅިގެން ޑިޕާޓްމެންޓް އޮފް ޖުޑިޝަލް އެޑްމިނިސްޓްރޭޝަނުން ނެރެފައިވާ ގަވާއިދުތަކަށާއި، އުސޫލުތަކަށް އަމަލުނުކުރުމަށް ސުޕްރީމް ކޯޓުގެ ސެކްރެޓެރީ ޖެނެރަލަށް އުއްތަމަފަނޑިޔާރު ޑރ. އަހުމަދު އަބްދުﷲ އަންގަވާފައިވާކަމަށެވެ.\nއަދި ސުޕްރީމް ކޯޓުގެ ސެކްރެޓަރީ ޖެނެރަލްގެ މަސައްކަތްޕުޅަށް އުއްތަމަ ފަނޑިޔާރު ހުރަސްއަޅުއްވައި، ޑީޖޭއޭ އާއި އެއްވެސް މުއާމަލާތެއް ނުކުރުމަށާއި ޑީޖޭއޭ އާއި ގުޅިގެން ސުޕްރީމްކޯޓުގެ ސެކްރަޓަރީ ޖެނެރަލް ބަގާވާތެއް ކުރައްވަން އުޅުއްވާކަމަށް އުއްތަމަ ފަނޑިޔާރު ތުހުމަތު ކުރައްވާކަމަށް ޖޭއެސްސީ މައުލޫމާތު ދީފައިވާވެއެވެ. އަދި އުއްތަމަ ފަނޑިޔާރު ސުޕްރީމް ކޯޓުގެ ސެކްރަޓަރީ ޖެނެރަލަށް ވަޒީފާގެ ބިރު ދައްކާފައިވާކަމަށާއި، އެމައްސަލަ ސުލޫކީ މައްސަލަ އެއްގެ ގޮތުގައި ބެލުމަށް ޖޭއެސްސީން ނިންމާފައިވާކަމަށް އެކޮމިޝަނުން މައުލޫމާތުދީފައިވެ އެވެ.\nއުއްތަމަ ފަނޑިޔާރު ގެ ސުލޫކީ އިތުރު މައްސަލައެއް ބެލުމަށް ޖޭއެސްސީން ނިންމާފައިވާއިރު، ކޯޓުތަކުގެ އިދާރީ ހިންގުން "ޕެރެލައިޒް" ކުރުމަށް ބަޔަކު މަސައްކަތް ކުރަމުން ދާކަމަށް އުއްތަމަ ފަނޑިޔާރު ވަނީ ތުހުމަތު ކުރައްވާފައެވެ.\nއުއްތަމަ ފަނޑިޔާރުގެ އިތުރުން ސުޕްރީމް ކޯޓުގެ އިތުރު3ފަނޑިޔާރެއްގެ ސުލޫކީ މައްސަލަ ޖޭއެސްސީން އަންނަނީ ބަލަމުންނެވެ. އަދި އެ ކޯޓުގެ ފަނޑިޔާރު ކަމުގައި ހުރި އަބްދުﷲ ދީދީގެ މައްޗަށް ސުލޫކީ މައްސަލަ އެއް ސާބިތުވެ އޭނާ ވަނީ މަޤާމުން ވަކިކޮށްފަ އެވެ.\nޑރ. ޙުސެން ފާއިޒް އަކީ ވަރށް މާތް ބޭފުޅެއް. ބަސް މަދު ކިޔަމަންތެރި ބޭފުޅެއް. އެ ބޭފުޅާ ވިދާޅު ވަނީޫ ރައީސް އޮފީހުގަ މަސައްކަތް ކުރައްވާފަ މި ކަހަލަ ތަނަކަށް އާދެވުނީމަ ވަރަށް ތަފާތު އހުސާސް ކުރެވޭ ކަމަށް. އަދި މަސައްކަތުގެ ޕްރެސަރ އިހުސާސް ކުރަން ޖެހޭ ކަމާއި ފަނޑިޔުންގެ ރުން ކުރު ކަމާއި އެމީހުން ބޭނުންވާ ގޮތަށް ހުރިހައި ކަމެއް ކށްދޭން ޖެހޭ ކަމާއި ވަކިން ޚާއްސަކޮށް އމގެ ހަރުކަށިކަމަކީ ފާހަގަ ކުރެވޭ ަކމެއް ކަމުގަ. މާތްﷲ ހުސެއިންއަށް ކެތްތެރިކަން ދެއްވާށި.


Kulhedhey meehun nukulhedhey meehunnah hedhdhevi raanee | Bithufangi\n2018 ވަނަ އަހަރު ސައިންސުވެރިން ސިފަކުރަނީ " ތޫފާންތަކުގެ އަހަރު " ގެ ގޮތުގައެވެ. ކުޑަނަމަވެސް ފުދުންތެރި މި ރާއްޖެއަށް މާތް ﷲ ގެ ތަނަވަސް ރަހުމަތްފުޅުން 2018 އަކީ "އުންމީދީ އަހަރެއް" ގެ ގޮތުގައި ވެގެން ދާނެއެވެ. އެގޮތުން 2018 ވަނަ އަހަރު ފެށިގެން އައީ 500 އެތަށް އާއިލާއަކަށް ފަސޭހަޔާއި ލިއްބައިދިން އުފާވެރިކަމަކުންނެވެ. " ހިތާނީ ފެސްޓިވަލް " ގެ ނަމުގައި ސަދަގާތު ފައުންޑޭޝަނުން ބޭއްވި ހަރާކާތުގެ ނިމުން ފާހަގަ ކުރުމައިގެންނެވެ. މި ހަރާކުތުގެ ޝަރަފްވެރި މެހުމާނަކަށް ހުންނެވީ ދިވެހިން އެބޭފުޅަކަށް އިހްތިރާމާ ގަދަރު ދެވިގެންވީ " ސަން ޝިޔާމް " އެވެ. ޖަލްސާގައި ވާހަކަ ދައްކަވަމުން ޝިޔާމް ރާއްޖޭގެ ފަސްޓްލޭޑީ މެޑަމް ފާތުންއަށް ކުރެއްވި ހުށާމަދެއްގައި ދެއްކެވުނު ވާހަކައެއް މީސް މީޑިއާގައި ނިކަން " ވައިރަލް " ވެއްޖެއެވެ.\nފަސްޓް ލޭޑީ މެޑަމް ފާތުމަތު އިބްރާހީމަށް އިޝާރާތްކުރަށްވާ މި ޖީލަށް ﷲ ދެއްވި ރަހުމަތެއްކަމަށް ވިދާޅުވެ ޝިޔާމް ވިދާޅުވީ "މި އިންނެވި ރާނީ އެކުރާ ކަމަކީ ކުޅެދޭ މީހުން ނުކުޅެދޭ މީހުންނަށް ހެދުން، އަންހެނުން އަންހެނުންގެ ބާރުވެރިކަން ކުރުވުން، އަދި މީހުންނަށް އޯގާތެރިކަމާއި ލޯބިއެއީ ކޯއްޗެއްކަން އެރާނީ އެބަ ދަސްކޮށްދެއްވާ" ކަމަށެވެ. ވާހަކަފުޅު ނިމެވުމަށްފަހު އަލުންވަނީ އެ ކުށައް މައާފަށް އެދިވަޑައިގެންފައެވެ. އެއާއިއެކު ހަފްލާގެ ބައިވެރިންގެ ތުންފަތްތަކަށް ވެރިކުރުވީ " ލާނެތް " ހިންޏެކެވެ. ފެނިގެން ދިޔައީ ރާއްޖޭގެ މިހާރުގެ މަހާރެހެންދިވެސް ތައުހީދުގެ ކަލިމަ ވިދާޅުވެ ހިނނިފުޅު ވެޑުއްވިތަނެވެ. ޝިޔާމަށް ދޫއޮޅުނީއެވެ.\nކުންހީއެކެވެ. ޝިޔާމަށް ވިދާޅު ވެވުނީ ގޯސްކޮން ކަމަށް މީހުނަށް ހީފުޅުވެލެއްވި ނަމަވެސް ވިދާޅުވީ ވަރަށް ބޮޑު ތެދުފުޅެކެވެ. ކުޅެދޭ މީހުން ނުކުޅެދިފައި ތިބުމަށް ވުރެ ބޮޑު ނުކުޅެދުން ތެރިކަމެއް އޮންނާނެތޯއެވެ؟ ކުޅެދުންތެރި ކަމާއި އެކު ދެއަތް އުރާގެން ތިއްބެވުމަށްވުރެ ބޮޑަށް ހާއްސަ އެހީތެރިކަމެއް ބޭއްނުންވާނެކަމެއް އޮންނާނެތޯއެވެ؟ ޝިޔާމު ވިދާޅުވީ ރަނގަޅަށެވެ. ކަމަނާއަކީ ކުޅެދޭ މީހުން ނުކުޅެދޭ މީހުންނަށް ހެއްދެވި ރާނީ އެވެ.\nރާއްޖޭގެ ވެރިކަން ކުރެއްވި ކޮންމެ ރައީސަކީ އެއް އަނބިކަނބަލެއް ނުވަތަ އެއަށް ވުރެ ގިނައިން އަނބި އަނބިކަނބަލުން ތިއްބެވި ބޭބޭ ފުޅުންނެވެ. ނަމަވެސް ކަމަނާ އަށްވުރެ ހިންގުންތެރި ބޭކަނބަލަކު ނުފެނެއެވެ. ފެނުނީ އަތްއުރާގެން ތިއްބެވި މަހާރެހެންދިންނެވެ. ބޮޑާކަމާއެކު އެކަނބަލުންގެ ފައިބުޑަށް ތިރިވެ ސަލާންޖެއްސުމުގެ އުސޫލު ގެންގުޅުއްވިތަނެވެ. އެހެންކަމަށް ވާނަމަ މަހާރެހެންދި ހެދިފައި ތިބުމަށްވުރެ ބޮޑު ނުކުޅުދުންތެރިކަމެއް އޮންނާނެތޯއެވެ؟\nބޮޑާކަމާއެކު ލިބާފުގެ ފަސްބައި ދަމަމުން ޖަލްސާތަށް ފަޅުފިލުއްވި މަހާރެހެންދިންވެސް ދެކިފީމުއެވެ. ރައްޔިތެއްގެ ހާލު ބައްލަވާލެއްވުމެއް ކީއްކުރަންތޯއެވެ އެއިން ރައްޔިތަކާއި ސަލާންކޮއްލުމެއް ނެތެވެ. ހިތް ތިރިކަމާއެކު ރައްޔިތަކާއި ވާހަކަ ދައްކާލިތަނެއް ނުދެކެމެވެ. ނަމަވެސް އަދު ކަމަނާ ކުރުފަލި ޖައްސަވާ ކަނޑިކި އަރުވައި ޖައްސަވާ އެއްގެއިން އަނެއްގެއިން އެއްރަށުން އަނެއްރަށުން އެކެއްގެ ހާލު ބައްލަވަމުން އަނެކެއްގެ ބޭނުންތަށް ފުއްދަވަމުން ތިޔަ ގެން ދަވަނީ ހަމަ ކުޅެދޭ މީހުން ނުކުޅެދޭ މީހުންނަށް ހައްދަވަމުންނެވެ.\nއިޖްތިމާއީ ގޮތުން އަލިފުން ޔާ އަށް ކުރައްވަމުން ތިޔަ ގެންދަވާ މަސައްކަތްޕުޅު ތަކަކީ ހަމަ ކަމަނާގެ ކުޅެދުންތެރި ކަމުގެ ނަމޫނާއެވެ. ނަމޫނާ މަހާރެހެންދިއެއްގެ ކުޅެދުންތެރިކަމެވެ. ދެއަތް އުރާގެން ބޮޑާކަމުގެ ދާނުގައި ތިއްބެވި ފައިތުވެފައިވާ މަހާރެހެނަދިންގެ ނުކުޅެދުންތެރި ކަމެވެ. އެފަދަ ކޮންމެ ނަން ހިނގާ ކަނބަލެއްގެވެސް ނުކުޅެދުންތެރި ކަމެވެ. ކަމަނާއެވެ. ގަބޫލުފުޅު ކުރަށްވާށެވެ. ތިޔައީ ކުޅެދޭ މީހުން ނެކުޅެދޭ މީހުންނަށް ހެއްދެވި ރާނީ އެވެ.


ނޭޕާލްގެ ބިރުވެރި ބިންހެލުން އޭދަފުށީ ޑޮކްޓަރެއްގެ ދުލުން\nޑރ. ދުޝޫމާ ނޫސްވެރިންނާ ވާހަކަ ދައްކަވަނީ — ހަވީރު ފޮޓޯ:\nރިކްޓަ މިންގަނޑުން 7.8 ގެ ބާރު މިނުގައި ނޭޕާލަށް މިދިޔަ ހޮނިހިރު ދުވަހު އައި ބާރުގަދަ ބިންހެލުމަކީ އެ ގައުމުގެ ތާރީޚުގައި ވެސް ފަހަކަށް އައިސް ކުރިމަތިވި އެންމެ ބާރުގަދަ ބިންހެލުމެވެ.\nވޭތުވެދިޔަ 80 އަހަރު ތެރޭ ނޭޕާލަށް އައި އެންމެ ބާރުގަދަ ބިން ހެލުމުގައި މިހާތަަނަށް ވަނީ 5،000 އަށް ވުރެ ގިނަ މީހުން މަރުވެފަ އެވެ.\nނޭޕާލަށް ކުރިމަތިވި މި ހާދިސާ އެންމެ ބޮޑަށް ތަޖުރިބާ ކުރައްވަން ޖެހިވަޑައިގެން އެއް ދިވެހިންގެ ބަޔަކަށް، ސްޕެޝަލައިޒްޑް ވުމަށް ކަތަމަންޑޫގައި ކިޔަވާ ވިދާޅުވަމުން އަންނަ ޑޮކްޓަރުންގެ ތެރެއިން އޭދަފުއްޓަށް އުފަން ޑރ. ދުޝޫމާ އަބްދުއްރައްޒާގު ހިމެނި ވަޑައިގަންނަވަ އެވެ.\nރާއްޖެ އައުމަށް ދުސޫމާ ބަހުގައި\nއެ ތަޖުރިބާ ދުސޫމާ މިއަދު ވަނީ މީޑިޔާ އާ ހިއްސާ ކުރައްވާފަ އެެވެ.\nބިންހެލުން އައި ގަޑީގައި ޑރ. ދުޝޫމާ ހުންނެވީ ހޮސްޕިޓަލުގެ ކުޑަކުދިންގެ އައިސީޔޫގަ އެވެ. އޭރު އެތަނުގައި ތިން ކުއްޖަކު ބާއްވާފައި އޮތް ކަމަށް އޭނާ ވިދާޅުވި އެވެ.\n“ކަރުދާސްކޮޅެއް ވަޔާ ވިހުރޭހެން އިމާރާތް ހެލެން ފެށުމާއެކު އައިސީޔޫގައި ހުރި އޮކްސިޖަން ފުޅިތައް ލޫސްވެ، ގޭސް ބޭރުވާން ފެށި. އަދި އެތަނުގައި ތިބި ބައެއް ކުދިންނަށް އޮކްސިޖަން ނުލިބިގެން މަރުވި،” ނޭޕާލްގައި ކިޔަވާ ދިވެހި ކުދިންގެ ޖަމިއްޔާގެ ރައީސްކަން ވެސް ކުރައްވަމުން ގެންދަވާ ދުޝޫމާ ވިދާޅުވި އެވެ.\n“ވަރަށް ހިތްދަތިވި ވަގުތުކޮޅެއް އެއީ. އެކަމަކު އޮކްސިޖަން ނުލާ ވެސް އަޅުގަނޑުމެން މަސައްކަތް ކުރީ އެ ކުދިން އިމާރާތުން ބޭރަށް ނެރެވޭތޯ،”\nއޭނާ ވިދާޅުވީ ހޮސްޕިޓަލަށް އެ ވަގުތު ގެންދަމުން ދިޔަ، ޒަހަމްވެފައިވާ މީހުންނަށް ދިވެހި ޑޮކްޓަރުންނާއި ދިވެހި ކިޔަވާ ކުދިންގެ ފަރާތުން ވެސް ބޮޑު އެހީތެރިކަމެއް ފޯރުކޮށްދެމުން ދިޔަ ކަމަށެވެ. އަދި ފޮރިން މިނިސްޓްރީގެ ފަރާތުން ކަތަމަންޑޫގައި ތިބި ހުރިހާ ދިވެހިންނަށް ވެސް ބޮޑު އެހީތެރިކަމެއް ލިބުނު ކަމަށާއި ކާތަކެއްޗަށް ދަތި ނުވާ ކަމަށް ވިދާޅުވި އެވެ.\nނޭޕާލަށް އައި ބާރުގަދަ ބިންހެލުމެއްގައި ވެއްޓުނު އިމާރާތެއްގެ ދަށުން މީހަކު ސަލާމަތްކޮށްގެން ގެންދަނީ: މި ބިންހެލުމުގައި އެތައް ސަތޭކަ ބަޔަކު މަރުވެ ބޮޑެތި ގެއްލުންތަކެއް ވަނީ ލިބިފައި.–ފޮޓޯ: ނޭޕާލް11ރޭޑިއޯ\nދުސޫމާ ވިދާޅުވި ގޮތުގައި މިހާރު ނޭޕާލަށް އެންމެ ބޮޑަށް ދިމާވެފައިވާ ދައްޗަކީ ޑޮކްޓަރުން ނެތުމެއް ނޫނެވެ. ޒަރޫރީ ބޭނުންތަކަށް ބޭނުންކޮށް އުޅޭ ބޭސްތައް ނެތުމުގެ މައްސަލައެވެ.\nބިންހެލުމާއި ގުޅިގެން އެތައް ހާސް ރައްޔިތުންނަށް އެކިވަރުގެ އަނިޔާ ލިބިފައިވާއިރު، 8 މިލިއަނަށް ވުރެ ގިނަ މީހުންނަށް ބިންހެލުމުގެ އަސަރުކޮށްފައިވެ އެވެ. މީގެ އިތުރުން ނޭޕާލްގައި ހުރި އިމާރާތްތަކާއި އެތައް ރައްޔިތުންގެ ގެތަކެއް ސުންނާފަތިވުމާއި ގުޅިގެން ނޭޕާލް ވަނީ އަލުން އާރާސްތުކުރަން ޖެހޭ ފަދަ ހާލަތެއްގައިއެވެ.


ދުޢާކުރުމާއި ﷲ އެއްކައުވަންތަކުރުމާ ދެމެދުގައިވާ ގުޅުން – DhiSalafiyyah\nދުޢާކުރުމާއި ﷲ އެއްކައުވަންތަކުރުމާ ދެމެދުގައިވާ ގުޅުން\n05/06/2012 ޢަޤީދާއާއި ފިރުޤާތައް, މުހިއްމު ލިޔުންތައް, ދީންއައްޝައިޚް މުޙައްމަދު ސިނާން\nދުޢާ އަކީ ވަރަށްވެސް މުހިއްމު އަޅުކަމެކެވެ. އެންމެހާ ރަސޫލުންނާއި ނަބިއްޔުން ފޮނުއްވެވުނު އެންމެ ބޮޑު މަޤްޞަދަކީ ﷲ ސުބުޙާނަހޫ ވަތަޢާލާއީ ޙައްޤުވެގެން އަޅުކަންވެވޭ އިލާހުކަން މީސްތަކުންނަށް ބަޔާންކޮށްދެއްވުމެވެ. އަދި އެއިލާހީ، އެއިލާހާއެކު އިތުރު އެއްވެސް އެހެން ފަރާތެއްނުވާ އެއްކައުވަންތަ އިލާހުކަމުގައި ބަޔާންކޮށްދެއްވުމެވެ.\nޤުރުއާނާއި ސުންނަތުގެ ދަލީލުތަކަށް ރިޢާޔަތްކުރައްވައި، ޢިލްމުވެރިން ﷲ ސުބުޙާނަހޫ ވަތަޢާލާ އެއްކައުވަންތަކުރުން (التوحيد) ތިން ބަޔަކަށް ބައްސަވާލައްވައެވެ.\n(1) ربّ ވަންތަކަމުގައި އެއްކައުވަންތަކުރުން (تَوْحِيْدُ الرُّبُوبِيَّةِ): އެއީ ﷲ ސުބުޙާނަހޫ ވަތަޢާލާ ކުރައްވާ އެންމެހައި ޢަމަލުފުޅެއްގައި އެއިލާހު އެއްކައުވަންތަކުރުމެވެ. އެއިން އެއްވެސް ކަމެއްގައި އެއިލާހާ އެއްވެސް ފަރާތެއް ޝަރީކުނުކުރުމެވެ. މިސާލަކަށް: ޚަލްޤުކުރެއްވުމާއި، ތަދުބީރުކުރެއްވުމާއި، ރިޒުޤުދެއްވުމާއި، މަރުގެންނެވުމާއި، ދިރުއްވުން ފަދަ ކަންތައްތަކެވެ.\n(2) އަޅުކަންކުރުމުގައި އެއްކައުވަންތަކުރުން (تَوْحِيْدُ الأُلُوهِيَّةِ): އެއީ އެންމެހައި އަޅުކަމެއްގައި ﷲ ސުބުޙާނަހޫ ވަތަޢާލާ އެއްކައުވަންތަކުރުމެވެ. އެބަހީ ހުރިހާ އަޅުކަމެއް އެއިލާހަށް ޚާލިޞްކުރުމެވެ. އެއްވެސް އަޅުކަމެއްގައި އެއިލާހާ އެހެން ފަރާތެއް ޝަރީކުނުކުރުމެވެ.\n(3) އިސްމުފުޅުތަކުގަޔާއި ސިފަފުޅުތަކުގައި އެއްކައުވަންތަކުރުން (تَوْحِيْدُ الأَسْمَاءِ وَالصِّفَاتِ): އެއީ ޤުރުއާނާއި ސުންނަތުން ސާބިތުވާ ﷲ ސުބުޙާނަހޫ ވަތަޢާލާގެ އިސްމުފުޅުތަކާއި ސިފަފުޅުތައް އެއްވެސް ތައުވީލު ކުރުމަކާއި، ވައްތަރު ކުރުމަކާއި ނުލައި އެއިލާހުގެ ޒާތުފުޅަށް ސާބިތުކުރުމެވެ. ﷲ ސުބުޙާނަހޫ ވަތަޢާލާ ވަޙީ ކުރައްވާފައިވެއެވެ. ((لَيْسَ كَمِثْلِهِ شَيْءٌ وَهُوَ السَّمِيعُ البَصِيرُ)) الشورى: ١١ މާނައީ: “އެއިލާހާ އެއްފަދަ އެއްވެސް އެއްޗެއް ނުވެއެވެ. އަދި އެއިލާހީ މޮޅަށް އައްސަވާވޮޑިގެންވާ، މޮޅަށް ބައްލަވާ ވޮޑިގެންވާ އިލާހެވެ.” ﷲ ސުބުޙާނަހޫ ވަތަޢާލާގެ އިސްމިފުޅުތަކާއި ސިފަފުޅުތަކުގައި ޝިރުކުކުރެވޭ ގޮތަކީ، އެއިލާހުގެ އިސްމުފުޅެއް އެހެން ފަރާތަކަށް ނިސްބަތްކުރުމެވެ. ނުވަތަ އެއިލާހުގެ ސިފަފުޅަކުން އެހެން ފަރާތެއް ސިފަކުރުމެވެ. ނުވަތަ އެއިލާހުގެ އިސްމުފުޅުތަކަށާއި ސިފަފުޅުތަކަށް އިންކާރުކުރުމެވެ. ނުވަތަ ބައެއް އިސްމުފުޅުތަކާއި ބައެއް ސިފަފުޅުތައް ޤަބޫލުކޮށް އަދި ބައެއް އިސްމުފުޅުތަކަށާއި، ބައެއް ސިފަފުޅުތަކަށް އިންކާރުކުރުމެވެ. ނުވަތަ އެއިލާހުގެ އިސްމުފުޅުތަކާއި ސިފަފުޅުތައް ތައުވީލުކުރުމެވެ.\nﷲ ސުބުޙާނަހޫ ވަތަޢާލާއަށް އިޚްލާޞްތެރިވެ، ހަމައެކަނި އެއިލާހަށް ދުޢާކުރާމީހާ އެ އިޤުރާރުވަނީ، ﷲ ސުބުޙާނަހޫ ވަތަޢާލާ އެއްކައުވަންތަކުރުމުގެ މިތިން ބަޔަށެވެ. އެހެނީ ޝަރުޢުގައި ބަޔާންވެގެންނުވާ އެއްވެސް ފަރާތެއް މެދުވެރިނުކޮށް ހަމައެކަނި އެއިލާހަށް ދުޢާކުރާމީހާ އެ އިޤުރާރުވަނީ އެއިލާހަކީ މިކާއިނާތުގައިވާ އެންމެހާ އެއްޗެއް ހައްދަވައި، އެހުރިހާ ތަކެއްޗެއް ތަދުބީރު ކުރައްވައި، އަދި ހަމައެކަނި އެއިލާހަކީ އެންމެހާ ދުޢާތައް އިޖާބަކުރައްވާ ފަރާތްކަމެވެ. އަދި އެމީހަކު އެއީމާންވެ ތެދުކޮށް ކަށަވަރުކުރަނީ ﷲ ސުބުޙާނަހޫ ވަތަޢާލާގެ ކީރިތި ފޮތުގައި، އެއިލާހީ ޚަލްޤުކުރައްވައި، އެންމެހާ ކަންތައްތައް ތަދުބީރުކުރައްވާ ފަރާތްކަމުގައި ބަޔާންވެގެން އައިސްފައިވާ އާޔަތްތަކަށެވެ. އަދި އެމީހާ އެދައްކައިދެނީ އެމީހަކީ މިއާޔަތްތަކަށް ބަހުންނާއި ޢަމަލުން ތެދުކޮށް ކިޔަމަންތެރިވާ މީހެއްކަމެވެ.\nހަމައެފަދައިން ކުރީގައި ބަޔާންކުރެވިފައިވާނޭ ފަދައިން ދުޢާކުރުމަކީ އަޅުކަމެކެވެ. އެއްވެސް އަޅުކަމެއް އެއިލާހަށް ފިޔަވައި ނުވަތަ އެއިލާހަށް އަދާކުރާ އަޅުކަމެއްގައި އެހެން ފަރާތެއް ކިތަންމެ ކުޑަކޮށް ނަމަވެސް ބައިވެރިކޮށްފިކަމުގައިވާނަމަ، އެއަޅުކަމެއް ޝިރުކުގެ ތެރެއަށް ވަންނާނެއެވެ. ވުމާއިއެކު، ﷲ ސުބުޙާނަހޫ ވަތަޢާލާއަށް އިޚްލާޞްތެރިވެ، ހަމައެކަނި އެއިލާހަށް ދުޢާކުރާމީހާ އެއިޤުރާރުވަނީ ޝަހާދަތުގެ ކަލިމަ “لاَ إِلٰهَ إلاَّ اللهُ” އަށެވެ. އެހެނީ އެފަދަ މީހެއް ޤަބޫލުކުރާގޮތުގައި ﷲ ސުބުޙާނަހޫ ވަތަޢާލާއީ ޙައްޤުގޮތުގައި އަޅުކަންވެވޭ އިލާހެވެ.\nހަމަމިފަދައިން، ދުޢާކުރުމުގައި އިސްމުފުޅުތަކުގަޔާއި ޞިފަފުޅުތަކުގައި ﷲ ސުބުޙާނަހޫ ވަތަޢާލާ އެއްކައުވަންތަކުރުން ހިމެނިފައިވެއެވެ. އެހެނީ ދުޢާކުރުމުގައި އެއިލާހުގެ އިސްމުފުޅުތަކާއި ޞިފަފުޅުތައް ބޭނުންކުރުމަކީ ދުޢާކުރުމުގެ އަދަބެކެވެ. އަދި އެއިލާހުގެ ނަބިއްޔުން ދުޢާކުރައްވާފައިވާ ގޮތެވެ. އެބޭކަލުން ކުރައްވާފައިވާ ދުޢާތަކަށް ވިސްނާލައިފި ކަމުގައިވާނަމަ މިކަމުގެ ރިވެތި މިސާލު ފެނިގެންދާނެއެވެ. ހަމައެފަދައިން ﷲ ސުބުޙާނަހޫ ވަތަޢާލާ ވަނީ އެއިލާހުގެ އިސްމުފުޅުތަކުންނާއި ޞިފަފުޅުތަކުން ދުޢާ ކުރުމަށް އަންގަވާފައެވެ. އެއިލާހު ވަޙީ ކުރައްވާފައިވެއެވެ. ((قُلْ ادْعُوا اللَّهَ أَوْ ادْعُوا الرَّحْمَنَ أَيّاً مَا تَدْعُوا فَلَهُ الأَسْمَاءُ الْحُسْنَى )) الإسراء: ١١٠ މާނައީ: “ކަލޭގެފާނު ވިދާޅުވާށެވެ. ތިޔަބައިމީހުން ﷲ ގެ އިސްމުފުޅުން ދުޢާ ކުރާށެވެ. ނުވަތަ رحمٰن ގެ އިސްމުފުޅުން ދުޢާކުރާށެވެ. ތިޔަބައިމީހުން (އެއިލާހުގެ އިސްމިފުޅުތަކުން) ކޮންމެ އިސްމުފުޅަކުން ދުޢާ ކުރިޔަސް (ހަމަހަމައެވެ.) ފަހެ، އެއިލާހަށް الأَسْمَاءُ الْحُسْنَى (އޭ ކިޔުނު އިސްމުފުޅުތައް) ވެއެވެ.”\nއެއިލާހަށް އިޚްލާޞްތެރިކަމާއެކު ދުޢާކުރާމީހާ، ދުޢާ ކުރާއިރު އެމީހާގެ ހިތުގައި ޔަޤީންކަން އުފެދިގެންވާނީ އެއިލާހީ މީސްތަކުންކުރާ ދުޢާތައް މޮޅަށް އައްސަވާވޮޑިގެންވާ، ރަޙީމްވަންތަ، ގިނަގިނައިން ފާފަފުއްސަވާ ފަރާތްކަމެވެ. އެހައިރުން އެމީހާ އެކުރާ ދުޢާއަކާ ގުޅޭގޮތުން އެއިލާހަށް ލިބިވޮޑިގެންވާ އިސްމުފުޅުތަކާއި ސިފަފުޅުތަކަށް އިޤުރާރުވެވުނީއެވެ. އެއިލާހުގެ އިސްމުފުޅުތަކާއި ޞިފަފުޅުތަކުގެ ތެރެއިން السميع، البصير، الرحيم، الغفور ފަދަ އެތައް އިސްމުފުޅުތަކާއި ޞިފަފުޅުތަކެއް ދުޢާ ކުރުމުގައި ހިމެނިގެންދާނެއެވެ.\nއިންސާނަކަށް ލިބޭނެ އެންމެބޮޑު ނިޢުމަތަކީ ﷲ ސުބުޙާނަހޫ ވަތަޢާލާއީ އެއްކައުވަންތަ ފަރާތްތަކަމުގައި ޤަބޫލުކޮށް ކަށަވަރުކުރުމުގެ ނިޢުމަތެވެ. ވުމާއިއެކު، ދުޢާކުރުމަކީ ﷲ ސުބުޙާނަހޫ ވަތަޢާލާ އެއްކައުވަންތަ ކުރުމުގެ ތިންބަޔާ ގުޅިލާމެހިފައިވާ އަޅުކަމެކެވެ. ހަމައެހެންމެ މިތަވްޙީދުގެ އަހުލުވެރިއަކަށްވުމުގެ ބޮޑު ނިޢުމަތް ޙާޞިލުވުމަށް އޮތް މަގެކެވެ.\nއަޅުގަނޑުމެންނީ ﷲ ސުބުޙާނަހޫ ވަތަޢާލާއަށް ޙައްޤުގޮތުގައި އަޅުކަންކުރާ ބައެއް ކަމުގައި ލައްވާށި!


އަންވަރު އިބްރާހީމް 06 September 2018, 09:55\nސްނޯފައިބައިފައިވާ ރަށުގެ ހިމަ ގޯޅިތަކުން އަހަރެން ހިނގަމުން ދިޔައީމެވެ. އެއްވެސް މީހެއްގެ ހިލަމެއް ނެތް މަގުތަކުގައި ވަނީ ނާމަންކަމެވެ. އިރުގެ އަލިކަމެއް ނެތް ދުނިޔެއިން ފެންނަނީ އަނދިރިކަމެވެ. ތެތް ފިނި ވައިރޯޅީގެ ހިމޭން އަޑު، ކަންފަތުގައި ބޫން އަޅުވަމުންދާއިރު ލޮލުގެ ކުރިމަތީ ވަނީ ފުސްކަމާއި ބަނަކަމެވެ. އެ ފުސްކަމުގެ ތެރެއިން އަހަރެން ހުއްޓުވީ މަތިމަތިން ފިނިހެދުން ލައިގެން ހުރި އަހަރެންގެ ލޯބިވެރިޔާއެވެ.\n"ދެންމެއެއްނު ބުނީ ގޭގަޔޭ ހުރީ. ކުޑަކޮށް ބަލިވެޔޭ އުޅެނީ. ދެން ކިހިނެއް އެހައި އަވަހަށް މި ތަނަށް ތި އާދެވުނީ؟" ލިބުނު ހައިރާންކަމާއެކު އަހަރެންނަށް އަހައިލެވުނެވެ.\n"މަޖުބޫރުވީ. ގޮތް ހުސްވީ. ރަށުގެ އެތައް ބަޔަކު ސިއްހީމަރުކަޒަށް ގެންދިޔަ ޚަބަރު ލިބުމުން އަހަރެން ވެސް ގޭގައި ހުންނަން ބޭނުންނުވީ. ބޮޑުދައިތަ ވެސް ހާލު ބޮޑުވެގެން ސިއްހީ މަރުކަޒަށް ގެންދިޔަ ވާހަކަ ވެސް އަޑުއެހިން. އެހެންވީމާ މި ފިނީގައި ވެސް ހިތްވަރު ކުރަން އެބަ ޖެހެއެއްނު" އަހަރެންގެ ލޯބިވެރިޔާގެ އަޑުގައިވަނީ ވޭނީ އިހުސާސެވެ. ތުރުތުރު އެޅުމުގެ ތެރެއިން އެ ހަށިގަނޑު ހީކަރުވާފައިވާ މިންވަރު އަހަރެންނަށް ފާހަގަވިއެވެ. ނަމަވެސް އެ ބަސްތަކުން އަހަރެންނަށް ލިބުނީ އިތުރު ހިތްވަރެކެވެ. ލޯބިވެރިޔާގެ ކެރުމާއި ކެތްތެރިކަމަށް ކުރެވުނީ އިތުރު ތަޢުރީފެވެ.\n"ތިޔައީ އަންހެނުންނަކީ. ހަގީގަތުގައި ވެސް އަހަރެންގެ ހިތުން ޖާގައެއް ހައްގުވާ ހަމައެކަނި މީހަކީ ތިޔައީ. އަހަރެންގެ ފުރާނަ ގުރުބާން ކުރާނީ ހަމައެކަނި ރޫމީއަށް" އަހަރެންގެ ވާހަކަ ނުނިމެނީސް ރޫމީގެ ވާހަކަ ފެށިއެވެ.\nތަޢުރީފަކީ ހުސްވާނެ އެއްޗެއް ނޫން. ހުސްވާނީ ހަމައެކަނި އަހަރެމެން. އަހަރެމެންނަކީ ވަގުތީ ބައެއް. މިއަދު އުޅެފައި މާދަމާއެއް ނުފެންނާނެ. މާދަމާ ފެނުނަސް އަނެއް ދުވަހުން ނުފެނިދާނެ. އެއީ ދުނިޔޭގެ އާދަ"\n"ތިދައްކަނީ ކޮން ވާހަކައެއް؟" ރޫމީ ދައްކަން ފެށި ވާހަކަތަކުން އަހަރެންނަށް ސުވާލުކުރެވުނެވެ.\n"މިއީ... މިދައްކަނީ ކަންކަން ދިމާވާ ގޮތުގެ ވާހަކަ. މަރަކީ އެއްވެސް ފަރާތަކަށް ހުއްޓުވޭނެ އެއްޗެއް ނޫން. މަރު އަންނާނެ ވަގުތެއް އަންނާނެ ގޮތެއް އެއްވެސް މީހަކަށް ނޭނގޭނެ" އަނެއްކާ ވެސް ރޫމީ ދެއްކީ ހަމަ ކުރީން ދެއްކި ވާހަކައެވެ.\n"ތިކަން އަހަރެން ވެސް ގަބޫލުކުރަން. އެހެން ނަމަވެސް އިރާދަކުރެއްވިއްޔާ ރޫމީގެ ބޮޑު ދައިތައަށް އަވަސް ޝިފާއެއް ލިބޭނެ. އަހަރެމެންނަށް އޮތީ ކެތްތެރިވުން. މިންވަރު ކުރައްވާ ގޮތަށް އީމާންވުން. ހިނގާދަމާ ސިއްހީ މަރުކަޒަށް" އަހަރެން އެދުނީ ސިއްހީ މަރުކަޒަށް ދާށެވެ.\n"ކެތްތެރިވަނީ ބައެއް މީހުން. އަނެއް ބަޔަކަށް ކެތްކުރުމަކީ ކުރެވޭ ވަރުކަމެއް ނޫން. އަހަރެންނަށް ޔަގީން ސަމާހަށް ވެސް ކެތްނުކުރެވޭނެކަން" މަޑު ހިނގުމުގައި ކުރިއަށް ދިޔަ ރޫމީ ދައްކަމުން ދިޔަ ވާހަކަތަކުން އަހަރެންގެ ހިތް ދިޔައީ ނުތަނަވަސް ވަމުންނެވެ.\n"ކޮންކަމަކާ އަހަރެންނަށް ކެތްނުކުރެވެންވީ؟ ކީއްވެ ތިހެން ތި ބުނީ؟" އަހަރެން ސުވާލުކުރީމެވެ.


Exit poll in kuri hoadhumun Modi ah Nasheed maruhabaa dhanavaifi\nރައީސް، އިބްރާހިމް މުހައްމަދު ސޯލިހު، ހުވާކުރެއްވުމުގެ ހަފްލާ ތެރެއިން ނަޝީދު އާއި މޯދީ ބައްދަލުކުރައްވަނީ- ނަޝީދު ވަނީ ނަރެންދްރާ މޯދީ އަށް މަރުހަބާ ދަންނަވާފަ-- އަވަސް ފޮޓޯ | އަބްދުﷲ އަބީދު\nއިންޑިއާގެ އާންމު އިންތިހާބުގެ އެކްޒިޓް ޕޯލުން ބޮޑުވަޒީރު ނަރެންދުރަ މޯދީގެ ޕާޓީ، ބީޖޭޕީއިން ކުރި ހޯދާފައިވާތީ ކުރީގެ ރައީސް މުހައްމަދު ނަޝީދު މަރުހަބާ ދަންނަވައިފި އެވެ.\nމޯދީއަށް މަރުހަބާ ދަންނަވާ ކުރެއްވި ޓުވީޓުގައި ނަޝީދު ވިދާޅުވީ، ރާއްޖޭގެ ސަރުކާރާއި ރައްޔިތުން މީގެ ކުރިން އިންޑިއާ ބޭއްވި ގާތް ގުޅުން ކުރިއަށް އޮތް ތަނުގައި ވެސް ބާއްވާނެ ކަމަށެވެ. ބޮޑެތި މީޑިއާތަކުން ނަގާފައިވާ އިލެކްޝަންގެ ޕޯލްތަކުން ފެންނަ ގޮތުގައި އިންތިހާބުގައި ވާދަކުރި އެއްވެސް ޕާޓީއަކަށް މިފަހަރު މެޖޯރިޓީ ލިބުމަކީ ފަސޭހަކަމަކަށް ނުވާނެ އެވެ.\nއަދި ކޮންމެ ޕާޓީއެއް ހޮވުނު ނަމަވެސް އެހެން ޕާޓީތަކުގެ އެހީއާ ނުލާ މެޖޯރިޓީ ސަރުކާރެއް ގާއިމެއް ނުކުރެވޭނެ އެވެ. ނަރެންދްރަ މޯދީ ވެސް ނިސްބަތްވާ ބީޖޭޕީ އިން އިންތިހާބުގައި ވާދަކުރަނީ ކޯލިޝަނެއްގެ ތެރެއިންނެވެ.\nރައީސް އިބްރާހީމް މުހައްމަދު ސޯލިހުގެ ސަރުކާރުން ގެންދަނީ ކުރީގެ ސަރުކާރުން އިންޑިއާއި އެކު ހީނަރުވެފައިވާ ގުޅުން ރަނގަޅު ކުރުމަށް ގިނަ މަސައްކަތެއް ކުރަމުންނެވެ.\nއެގޮތުން ފޮރިން މިނިސްޓަރު އަބްދުﷲ ޝާހިދު ވަނީ ރައީސް ސޯލިހުގެ ސަރުކާރަށް މިވީ ހަމަސް ދުވަހުގެ ތެރޭގައި އިންޑިއާއަށް ދެ ފަހަރު ޒިޔާރަތް ކުރައްވާފަ އެވެ. ރައީސް ސޯލިހު ވެސް ވެރިކަމާ ހަވާލުވި ފަހުން އެންމެ ފުރަތަމަ ރަސްމީ ދަތުރުފުޅެއް ކުރެއްވީ އިންޑިއާއަށެވެ. ނަރެންދްރާ މޯދީ ރައީސް ސޯލިހު ވެރިކަމުގެ ހުވާ ކުރުމުގެ ރަސްމިއްޔާތަށް ވަޑައިގެންނެވި އިރު އެގައުމުގެ ފޮރިން މިނިސްޓަރު ސުޝްމާ ސުވަރާޖް ވެސް ވަނީ މިފަހުން ރާއްޖެއަށް ޒިޔާރަތް ކުރައްވާފަ އެވެ.\nރައީސް މުހައްމަދު ނަޝީދު އިންޑިއާ ރައީސް އިބްރާހިމް މުހައްމަދު ސޯލިހު + އިންޑިޔާގެ ބޮޑުވަޒީރު މޯދީ އަބްދުﷲ ޝާހިދު އިންޑިއާގެ އިންތިހާބު 2019


World Cup: Group F (South Korea) - Vaguthu\nވޯލްޑް ކަޕް: ގްރޫޕް އެފް (ދެކުނު ކޮރެއާ)\nދެކުނު ކޮރެޔާ ޓީމުގެ ކުޅުންތެރިން - ފޮޓޯ: އޭއެފްޕީ\nދެކުނު ކޮރެއާ (ގުރޫޕް އެފް)\nފީފާ ރޭންކިން: 61\nފުރަތަމަ ވޯލްޑް ކަޕް ކުޅުނީ: 1954\nހަތަރު ވަނަ (2002)ވޯލްޑް ކަޕްގެ އެންމެ ރަނގަޅު ނަތީޖާ:\nފީފާ ވޯލްޑް ކަޕަށް އެންމެ ފުރަތަމަ ދެކުނު ކޮރެޔާ ކޮލިފައިވީ 1954 ވަނަ އަހަރުއެވެ. އޭގެފަހުން 1986 އިން 1998 ވަނަ އަހަރާ ހަމައަށް ވޯލްޑް ކަޕްގެ ގުރޫޕް ސްޓޭޖުގައި ދެކުނު ކޮރެއާ ވާދަކުރި އެވެ.\nދެކުނު ކޮރެއާ އާއި ޖަޕާންގައި 2002 ވަނަ އަހަރު އޮތް ވޯލްޑް ކަޕަކީ ދެކުނު ކޮރެއާ އަށް އެންމެ ކާމިޔާބު މުބާރާތެވެ. އެ މުބާރާތުގެ ހަތަރު ވަނަ ދެކުނު ކޮރެއާ ހޯދި އެވެ. އަދި 2010 ވަނަ އަހަރުގެ މުބާރާތުގެ ދެވަނަ ބުރަށް ދެކުނު ކޮރެއާ ދަތުރުކުރި އެވެ.\nއެންމެ ފަހުން ބްރެޒިލްގައި 2014 ވަނަ އަހަރު އޮތް މުބާރާތް ދެކުނު ކޮރެއާ ނިންމާލީ ގުރޫޕް ސްޓޭޖުންނެވެ.\nނަން: ޝިން ޓައި އޮންގް\nގައުމު: ދެކުނު ކޮރެއާ\n(49 އަހަރު) 8 އޯގަސްޓް 1968 އުފަން ތާރީހު:\nޝިން އަކީ ދެކުނު ކޮރެއާގައި ގިނަ ތަޖުރިބާތަކެއް ހޯދާފައިވާ ކޯޗެކެވެ. އަދި ކުރިން އޭނާ ވަނީ ރަނގަޅު ފެންވަރެއްގައި އެ ޤައުމުގައި ކުޅެފަ އެވެ. ކޮރެއާގެ ޤައުމީ ޓީމަށް ވެސް އޭނާ ކުޅުނެވެ.\nޝިން ކޮރެއާގެ ޤައުމީ ޓީމާ ހަވާލުވީ 2014 ވަނަ އަހަރެވެ. އޭނާގެ އިރުޝާދުގެ ދަށުން ދެކުނު ކޮރެއާ އިން ވަނީ ރަނގަޅު ނަތީޖާޓަކެއް ނެރިފަ އެވެ.\nސޮންގް ހިއުންގް މިން\nޓޮޓެންހަމް އަށް ކުޅެމުނާ ސޮން އަކީ ދެކުނު ކޮރެއާގެ ޓީމުގައި މި ވަގުތު ހުރި ހުނަރުވެރި އެއް ކުޅުންތެރިޔާ އެވެ. ސޮން ޤައުމީ ޓީމަށް ކުޅެން ފެށީ 2010 ވަނަ އަހަރެވެ.\nމި ފަހަރުގެ ވޯލްޑް ކަޕް ކޮލިފައިންގައި ސޮން މުހިއްމު ލަނޑުތަކެއް ސޮން ކާމިޔާބުކުރިއިރު އޭނާ ވަނީ ކޮލިފިކޭޝަންގައި 18 ލަނޑު ޖަހައިފައެވެ. އަދި ސޮން ވަނީ ކޮރެއާ ޓީމަށް މިހާތަނަށް ކުޅުނު 35 މެޗުގައި 28 ލަނޑު ޖަހާފައެވެ.\nސޮން އަކީ ދެކުނު ކޮރެއާ ގައި ވަރަށް މަގުބޫލު ކުޅުންތެރިއެކެވެ.\nމިޑްފީލްޑަރު ކޫޗާ ޗިއޮލް އަކީ ދެކުނު ކޮރެއާ ޓީމުގައި މި ވަގުތު ހުރި އެންމެ ތަޖުރިބާކާރު އެއް ކުޅުންތެރިޔާ އެވެ.\nޑިސިޕްލިނަރީ މައްސަލަތަކާ ގުޅިގެން މީގެ ކުރިން ޤައުމީ ޓީމުގެ ކެރިއަރަށް ހުރަސް އެޅުނު ނަމަވެސް، އޭނާ އަކީ ދެކުނު ކޮރެއާގެ ޓީމަށް މުހިންމު ކުޅުންތެރިއެކެވެ. އޭނާ ވަނީ މިހާތަނަށް ގައުމީ ޓީމަށް 77 މެޗު ކުޅެ، 19 ލަނޑު ޖަހާފައެވެ.\nކޫޖާ ޗިއޮލް މިހާރު ކުޅެމުންދަނީ ޖަރުމަންގެ އޮގްސްބާގަށެވެ.


Juvenile Courtah anhen fandiyaaraku hoadhan iulaanukohfi – Iru\nޖުވެނައިލް ކޯޓަށް އަންހެން ފަނޑިޔާރަކު ހޯދަން އިއުލާނުކޮށްފި\nޖުވެނައިލް ކޯޓަށް އަންހެން ފަނޑިޔާރަކު ހޯދަން އިއުލާނުކޮށްފި އެވެ.\nޖުޑީޝަލް ސާވިސް ކޮމިޝަނުން މިއަދު ކުރި އިއުލާނެއްގައި ބުނެފައިވަނީ ކުޑަކުދިންގެ އަދުލުގެ ގާނޫގެ22 ވަނަ މާއްދާގެ ހަ ދަށުން ދެ ޖިންސުގެ ފަނޑިޔާރުން ޖުވެނައިލް ކޯޓަށް އައްޔަން ކުރަން ޖެހޭ ކަމަށެވެ. ވަކި ޖިންސެއްގެ ފަނޑިޔާރަކު އެ ކޯޓަށް ހޯދަން އިއުލާނު ކުރީ މި ގާނޫނުގެ ދަށުން ކަމަށް ބުނެ އެވެ.\nފަނޑިޔާރު ކަމަށް ކުރިމަތިލާ ފަރާތްތަކުގައި ހުންނަން ޖެހޭ ޝަރުތުތަކުގެ ތެރޭގައި އިސްލާމީ ޝަރީޢާ ނުވަތަ ގާނޫނު ނުވަތަ ގާނޫނާއި އިސްލާމީ ޝަރީޢާގެ ރޮނގުން ފުރަތަމަ ޑިގްރީ ހާސިލުކޮށްފައިވުން ހިމެނެ އެވެ. ފަނޑިޔާރުކަމުގައި ނުވަތަ ޤާނޫނީ ވަކީލުކަން ކުރުމުގައި މަދުވެގެން ދެ އަހަރު ދުވަހުގެ ތަޖުރިބާ ހުންނަން ޖެހެ އެވެ. އަދި އުމުރުން 25 އަހަރުވެފައިވާ އަންހެނަކަށް ވާންޖެހެ އެވެ.\nމި މަގާމުގެ މުސާރައަކީ 30،000 ރުފިޔާ އެވެ. ލިވިން އެލަވަންސްގެ ގޮތުގައި 15،000 ރުފިޔާ އަދި ރިސްކު އެލަވަންސްގެ ގޮތުގައި 1،650 ރުފިޔާ ލިބެ އެވެ.\nމި ގޮތުން މި މަޤާމަށް ކުރިމަތިލައްވާ ފަރާތްތަކުން މި މަހުގެ 26 ވަނަ ދުވަހުގެ މެންދުރުފަހު 13:00 ގެ ކުރިން އީމެއިލް ޒަރީޢާއިން ފަނޑިޔާރުކަމަށް އެދި ހުށަހަޅާ ފޯމާއި ލިޔުންތައް ކޮމިޝަންގެ ރަސްމީ އީމެއިލް އެޑްރެހަށް ފޮނުވުމުން ފޯމު ބަލައިގަންނާނެކަމަށް ޖޭއެސްސީން ބުނެއެވެ. އަދި ސްޕީރިއަރ ކޯޓުތަކުގެ ފަނޑިޔާރުކަމަށް އެދޭ ފޯމާއި އިޤުރާރު ފޯމު www.jsc.gov.mv ވެބްސައިޓުން ޑައުންލޯޑް ކުރެވޭނެކަމަށް ވެސް ޖޭއެސްސީން ވަނީ ބުނެފައެވެ.


ACL injury akaa gulhigen van Dijk dhigu muhdhathakah kulhumaai dhurah | Jazeera\tއޭސީއެލް އިންޖަރީއަކާ ގުޅިގެން ވެންޑައިކް ދިގު މުއްދަތަކަށް ކުޅުމާއި ދުރަށް - Jazeera\nއޭސީއެލް އިންޖަރީއަކާ ގުޅިގެން ވެންޑައިކް ދިގު މުއްދަތަކަށް ކުޅުމާއި ދުރަށް\nސާއިފް ޝިޔާދު October 19, 2020 53 views0\nކަކުލުގެ އެންޓީރިއަރ ކުރީޝިއޭޓް ލިގަމެންޓް (އޭސީއެލް) އަށް ލިބުނު އަނިޔާއަކާއި ގުޅިގެން ލިވަޕޫލްއަށް ކުޅެމުން އަންނަ ނެދަލޭންޑްސްގެ ޑިފެންޑަރު ވާޖިލް ވެންޑައިކް ދިގު މުއްދަތަކަށް ކުޅުމާއި ދުރަށް ދާން ޖެހިއްޖެއެވެ. އޭނާއަށް އަނިޔާވީ ލިވަޕޫލް އާއި ވާދަވެރި އެވަޓަން 2-2 އިން އެއްވަރުވި މެޗުގައެވެ. އުމުރުން 29 އަހަރުގެ ވެންޑައިކްއަށް އަނިޔާވީ އެވަޓަންގެ ކީޕަރު ޖޯޑަން ޕިކްފޯޑް ކުރި ޓެކްލެއްގެ ސަބަބުންނެވެ.\nމި އަނިޔާއާ ގުޅިގެން އޭނާ ކުޅުމާއި ދުރުގައި ހުންނަން ޖެހޭނެ ވަކި މުއްދަތެއް އަދި ސާފުވެފައެއް ނުވެއެވެ. ސޯޝަލް މީޑިއާގައި އާއްމުކުރި ޕޯސްޓެއްގައި ވެންޑައިކް ބުނީ އަނިޔާއިން ރަނގަޅުވުމަށް އޮތް ޗެލެންޖަށް އޭނާ ހުރީ ފުރިހަމައަށް ތައްޔާރުވެގެން ކަމަށެވެ. އަދި މިހާރު ހުރިހާ ފޯކަސްއެއް ވެސް ހުރީ އަނިޔާއިން ރަނގަޅުވާން ކަމަށާއި ވީއެންމެ އަވަހަކަށް އަނިޔާއިން އެނބުރި އައުމަށް މަސައްކަތް ކުރާނެ ކަމަށް އޭނާ ބުންޏެވެ.\nއޭސީއެލްގެ އަނިޔާއިން ރިކަވަރ ވުމަށް ދިގު މުއްދަތެއް ހޭދަވާއިރު ލިވަޕޫލްއިން ވަނީ އޭނާ އަލުން އަނބުރާ ކުޅުމުގެ ތެރެއަށް އަންނާނެ ދުވަހެއް ހާމަކުރުމަށް ދެކޮޅު ހަދާފައެވެ. އޭނާގެ ސާޖަރީ ވަގުތުން ހަދަން ނުޖެހޭއިރު އަދި އެ އިންތިޒާމްތައް ހަމަޖައްސަން ލިވަޕޫލްއިން ފަށާފައެއް ނުވެއެވެ.\n2018 ވަނަ އަހަރު 75 މިލިއަން ޕައުންޑަށް ލިވަޕޫލްއަށް ބަދަލުވުމަށްފަހު ވެންޑައިކް އަންނަނީ އެ ޓީމުގެ ޑިފެންސްގައި މުހިންމު ދައުރެއް އަދާކުރަމުންނެވެ. އެވަޓަންގެ މެޗުގެ ކުރިން އޭނާ ލިވަޕޫލްއަށް މި ސީޒަނުގައި ކުޅެފައިވަނީ ހަތް މެޗުގައެވެ.


ކެންސަރު ބަލީގަ ޑޮކްޓަރުން އުންމީދު ކަނޑާލި ދަރިފުޅު، ދެމަފިރިން އެކުގަ ކުރި ދުޢާއިން ރަނގަޅުވި ގޮތުގެ ވާހަކަ\nޓަބޯތީ އަކީ ޓެންޒޭނިއާގެ މުސްލިމެކެވެ. އޭނާގެ އުމުރުން 40 އަހަރުވާން ކައިރިވެފައި ހުއްޓާ ފިރިހެން ދަރިފުޅަކު ލިބުނުވެ. އެކަންވީ އޭނާގެ ޙަޔާތުގައި ލިބުނު އެންމެ ބޮޑު އުފާ ކަމުގައެވެ.\nއެއުފާވެރިކަން ހިތާމައިގެ ބޮޑު ކޯރަކަށް ބަދަލުވެގެން ދިއައީ ދަރިފުޅުގެ އުމުރުން އެންމެ ފަސް އަހަރުވީތަނާ ދަރިފުޅުގެ ލެއަށް ކެންސަރު ޖެހިފައިވާކަން އެނގުމުންނެވެ. އެކަމަށް ފަރުވާ ކުރާނެ ފައިސާ އަތުގައި ނެތުމުން ޓަބޯތީ ނުކުމެ ސަލާންޖަހަން ފެށިއެވެ. ވަޒީފާ އަދާކުރުމަށްލިބޭ ހުސްވަގުތުތަކުގައި މުޅި އަވަށުގައި ސަލާން ޖަހަމުން ހިނގައެވެ. ބައެއް ދުވަސް ދުވަހު ދަރިފުޅު ކޮނޑަށް އަރުވައިގެން ވެސް އެ މަސައްކަތުގައި އުޅެއެވެ.\nދަރިފުޅުގެ ހާލު ބޮޑުވެ ހޮސްޕިޓަލުގައި އެޑްމިޓްކުރަނު ޖެހުނު އިރުވެސް އަތުގައި ހުރީ ވަރަށް މަދު ފައިސާ ކޮޅެކެވެ. އަނެއްކޮޅުން ޑޮކްޓަރުން ބުނަމުން ދިއައީ ދޭންޖެހޭ ފަރުވާ ދިން ނަމަވެސް ރަނގަޅުވާނެ ކަމުގެ އުންމީދުވެސް ވަރަށް ކުޑަ ކަމަށެވެ.\nމިހާލުގައި އުޅެމުން ދަނިކޮށް ހޮސްޕިޓަލުން ބައްދަލުވި އުމުރުން ދުވަސްވީ މީހަކު އޭނާއަށް ބުންޏެވެ. "އަޚާއެވެ. އަހަރެންގެ އަތުގައި ދޭނެ މާގިނަ ފައިސާއެއް ނެތެވެ. ނަމަވެސް ނަޞޭޙަތެއް ދީފާނަމެވެ. ފުރަތަމަ ކަމެއްގެ ގޮތުން ތިބާއަކީ އަދި ތިބާގެ އަނބިމީހާއަކީ ފަރުޟު ނަމާދުތަކާއި ސުންނަތް ނަމާދުތައް ކުރާ ބައަކަށް ވާށެވެ. ރޭގަނޑު ހޮސްޕިޓަލުގައި ދަރިފުޅު ގާތު ތިބި ނަމަވެސް ދަމުނަމާދުވެސް ކުރާށެވެ. ދެމަފިރިން އެކުގައި ﷲ ތަޢާލާއަށް ދުޢާ ކުރުން ގިނަކުރާށެވެ. ﷲ ތަޢަލާއަށް ފުރިހަމައަށް އިތުބާރުކުރާށެވެ. އިރާދަކުރެއްވިއްޔާ ރަނގަޅު ހައްލެއް ﷲ ތަޢާލާ ދެއްކަވާނެއެވެ."\nޓަބޯތީ އޭނާގެ ނަޞޭޙަތް ޤަބޫލުކުރިއެވެ. އެފަދައިން އަމަލުކުރަން ފެށިއެވެ. ރޭގަނޑުގެ ފަހުބައިގައި ދަމު ނަމާދުކޮށް ދެމަފިރިން އެކުގައި ދުޢާކުރުން އިތުރުކުރިއެވެ. އެއާއިއެކުވެސް ޓަބޯތީ ދިއައީ ދަރިފުޅަށް ފަރުވާ ކުރާނެ ފައިށާ ހޯދޭތޯ މަސައްކަތް ކުރަމުންނެވެ.\nއަމަލުތައް ބަދަލު ކުރިތާ 14 ވަރަކަށް ދުވަސް ފަހެވެ. ޢާންމުކޮށް ކުރާ ޓެސްޓްތައް ކުރުމަށްފަހު ޑޮކްޓަރު ބުނީ ވަރަށް އާދައާ ޚިލާފް ކަންތައްތަކެއް އެދުވަހުގެ ޓެސްޓްތަކުން ފެނިފައިވާ ކަމަށެވެ. ނަމަވެސް އިތުރު އެއްވެސް މައުލޫމާތެއް ހާމަކުރާނީ އިތުރު 10 ދުވަހު ޓެސްޓްތައް ކުރުމަށްފަހުގައި ކަމަށެވެ.\nޓަބޯތީ އާއި އޭނާގެ އަނބިމީހާ އަށް ޖެހުނީ އިތުރު 10 ދުވަހަށް އިންތިޒާރުކުރާށެވެ. ދަރިފުޅު އަބަދަށް ގެއްލެނީކަން ނުވަތަ ހެޔޮ ބަދަލެއް އަންނަނީކަން އޮޅުންފިލާނީ 10 ދުވަސް ފަހުންކަމަށްވާތީއެވެ. އެމީހާ ބުނި ފަދައިން ﷲ ތަޢާލާއަށް އިތުބާރުކޮށް ދެމަފިރިން ގެންދިއައީ ހެޔޮ އަމަލުތައް ކުރުން އިތުރުކުރަމުންނެވެ. ދެމަފިރިން އެކުގައި ދުޢާކުރުން ދިއައީ ގިނަކުރަމުންނެވެ.\n10 ދުވަސްފަހުން ޑޮކްޓަރުގެ ކޮޓަރިއަށް ދެމަފިރިން ގެންދިއުމަށްފަހު ބުންޏެވެ. "މިބާވަތުގެ ކެންސަރުބަލީގެ ޕޭޝަންޓުންނަށް ބޭސްކުރާތާ 30 އަހަރުވީއިރުވެސް ނުފެންނަ ކަމެއް މިވަނީ ދަރިފުޅުގެ ކިބައިން ފެނިފައެވެ. އެކަމާއިބެހޭ ގޮތުން އެއްވެސް އެއްޗެއް ބުނާކަށް އަދި ނެތީމެވެ. އަދިވެސް އިތުރަށް ޓެސްޓްތައް ހެދުމަށްފަހު ނޫނީ ބުނަން ހަމަ އުނދަގޫވަނީއެވެ. ނަމަވެސް ދަރިފުޅު ދެން ގެއަށް ގެންދާށެވެ. ވީހައި ރަނގަޅަކަށް ދަރިފުޅުގެ ކަންކަން ބަލަހައްޓާށެވެ. އެއްވެސް ކަމެއް ގޯސްވާކަމަށް ލަފާކުރެވޭނަމަ އަވަހަށް އަންނާށެވެ. ހޮސްޕިޓަލުން ދޭ ލިޔުމާއި އެއްގޮތަށް ޓެސްޓްތައް ހަދަން ހޮސްޕިޓަލަށް ގެންނާށެވެ. މީގެފަހުން ދަރިފުލުގެ ހުރިހާ ކަމެއް ކޮށްދޭނީ ހޮސްޕިޓަލުގެ ޚަރަދުގައެވެ. އަދި މިފަހަރުގެ ހޮސްޕިޓަލު ބިލް ވެސް ދައްކާނެ ކަމެއް ނެތެވެ. ބިލުގެ ކަންތައްވެސް ހޮސްޕިޓަލުން ޙަވާލުވީއެވެ."\nޑޮކޮޓަރުގެ ވާހަކައާއިއެކު ދެމަފިރިން އެކުގައި ޝުކުރުގެ ސަޖިދަ ކުރިއެވެ. ލިބުނު އުފަލާއި އަދި ހައިރާންކަމާއެކު ދަރިފުޅު ގޮވައިގެން ދެމަފިރިން ގެއަށް ދިއައީއެވެ.\nމިވާހަކަ މިކިޔައިދެނީ ޑޮކްޓަރުން އެދުވަހު އުންމީދު ކަނޑައިލި ކުއްޖާއެވެ. އަހަރެންގެ މިހާރުގެ އުމުރަކީ 28 އަހަރެވެ. އަންބަކާއި3ދަރިން އެބަ ތިއްބެވެ. ދިރިއުޅެނީ ކުޑަ ވިޔަފާރިއަކުން ލިބޭ އާމްދަނީންނެވެ. އެބުނާ ކެންސަރު ބަލި އަހަރެންގެ ލޭގައި އަދިވެސް އެބަހުރި ކަމަށް ޑޮކްޓަރުން ބުނެއެވެ. ނަމަވެސް އެބަލި ހުރިކަމުގެ އެއްވެސް އުނދަގުލެއް އަހަރެންނަކަށް ނުކުރެއެވެ. ދިރިއުޅެނީ ޢާންމު ދިރިއުޅުމެވެ. ކައި ބޮއި މިހަދަނީ ހަމަ އެހެން މީހުންވެސް ކައިބޮއި ހަދާ ތަކެއްޗެވެ.\nމިއުމުރުގެ އެހެން ޒުވާނުންނާއި އަހަރެންނާއި ތަފާތެއް ހުރިނަމަ އެ ތަފާތަކީ އުމުރުން7އަހަރުވީންސުރެ އެންމެ ނަމާދެއް ވެސް ނުއަޅަމެވެ. 20 ވަރަކަށް އަހަރުން ފެށިގެން ދަމުނަމާދުވެސް ކުރަމެވެ. ދަމު ނަމާދުކުރަނީ ފަތިސް ނަމާދުގެ ކުރިއަށް ހޭލައިގެން މިސްކިތަށް ގޮހެވެ. އެއީ އަހަރެންނަށް ﷲ މިންވަރު ކުރެއްވެވި ނިޢްމަތްތަކަށް ޝުކުރުވެރިވުމަށެވެ.\n- މިޞުރުގެ ނޫހެއްގައިވާ ލިޔުމެއްގެ ޚުލާޞާ ތަރުޖަމާއެއް


Pakistan alun lockdown kuran WHO lafaa dheefi\nޕާކިސްތާނު އަލުން ލޮކްޑައުން ކުރަން ޑަބްލިޔުއެޗްއޯއިން ލަފާ ދީފި\nޕާކިސްތާނުގައި އެޅި ލޮކްޑައުން ލުއި ކުރުމާއެކު ކޮވިޑް-19 ޖެހޭ ނިސްބަތް މިހާރު ވަނީ އެތައް ގުނައެއް އިތުރުވެފައި. -- ފޮޓޯ: އޭޕީ\nއިސްލާމްއާބާދު (ޖޫން 11) - ކޮވިޑް-19 އާ ގުޅިގެން ޕާކިސްތާނުގައި އެޅި ލޮކްޑައުން ލުއި ކުރުމާއެކު، އަނެއްކާވެސް ބަލި ފެތުރޭ މިންވަރު އިންތިހާއަށް އިތުރުވުމާ ގުޅިގެން ބަލި އެންމެ ބާރަށް ފެތުރޭ ސަރަހައްދުތައް އަލުން ލޮކްޑައުން ކުރުމަށް ދުނިޔޭގެ ސިއްހަތު ޖަމިއްޔާ ޑަބްލިޔުއެޗްއޯ އިން ލަފާ ދީފި އެވެ.\nޕާކިސްތާނަށް ކަނޑައަޅާފައި ހުންނަ ޑަބްލިޔުއެޗްއޯގެ އެންމެ އިސް މަންދޫބު ޕާލިތަ މަހިޕާލަ، ޕާކިސްތާނުގެ ސަރުކާރަށް ފޮނުވި ސިޓީއެއްގައި ވިދާޅުވީ، ލޮކްޑައުން ނެގުމަށް ފުރިހަމަވާން ޖެހޭ މައިގަނޑު ހަ ކަމެއް ޑަބްލިޔުއެޗްއޯ އިން ކަނޑައަޅާފައިވާ ކަމަށެވެ.\n"ނަމަވެސް، މިއަދާ ހަމައަށް އެއިން އެއްވެސް ކަމެއް ޕާކިސްތާނުގައި ހާސިލު ވެފައެއް ނުވޭ،" އެ ސިޓީގައި މަހިޕާލަ ވިދާޅުވެފައިވެ އެވެ.\nޕާކިސްތާނުގެ ބޮޑުވަޒީރު އިމްރާން ހާން އިސްވެ ވަނީ އެ ގައުމުގެ އެކި ޕްރޮވިންސްތަކުގައި ލޮކްޑައުން އިއުލާނު ކުރައްވައިފަ އެވެ. ނަމަވެސް، ފިތުރު އީދަށް ފަހު، ގިނަ ސަރަހައްދުތަކުގައި ވަނީ ލޮކްޑައުންގެ ފިޔަވަޅުތައް ވަރަށް ބޮޑަށް ލުއި ކޮށްފަ އެވެ.\nމީގެ ކުރިން އާންމުކޮށް ދުވާލަކު 1،700 އެއްހާ ކޭސް ފެންނަމުން ދިޔަ ނަމަވެސް، ލޮކްޑައުން ލުއި ކުރުމާއެކު ބަލި ޖެހޭ ނިސްބަތް މިހާރު ވަނީ އެތައް ގުނައެއް އިތުރުވެފަ އެވެ. އެގޮތުން، މިދިއަ އަންގާރަ ދުވަހު 5،385 އާ މީހުން ވަނީ އެ ބައްޔަށް ޕޮޒިޓިވްވެފަ އެވެ.\nޕާކިސްތާނުގައި މިހާތަނަށް އެ ބަލި ޖެހުނު މީހުންގެ ޖުމްލަ އަދަދު 113،702 ގައި ހުރި އިރު، އޭގެ ތެރެއިން 2،312 މީހުން ވަނީ އެ ބަލީގެ ޝިކާރައަކަށްވެފަ އެވެ.\nއަލުން ލޮކްޑައުން ކުރުމުގެ އިތުރުން، އެ ބައްޔަށް ޓެސްޓު ކުރާ މިންވަރު އިތުރުކުރުމަށް ވެސް ޑަބްލިޔުއެޗްއޯ އިން ވަނީ އިލްތިމާސް ކޮށްފަ އެވެ. އެގޮތުން، ދުވާލަކު ޓެސްޓު ކުރާ އަދަދު މަދުވެގެން ބައި ލައްކަ އަށް އިތުރު ކުރަންޖެހޭ ކަމަށް ޑަބްލިޔުއެޗްއޯ އިން ބުނެފައިވެ އެވެ.\nނަމަވެސް، ޕާކިސްތާނު ފަދަ ފަގީރުން ގިނަ ގައުމެއް ލޮކްޑައުން ކޮށްފައި ނުބޭއްވޭނެކަމަށް އިމްރާން ހާން މިދިޔަ ހޯމަ ދުވަހު ވެސް ވަނީ ވިދާޅުވެފަ އެވެ.\nއަލުން ލޮކްޑައުނަކަށް ނުގޮސް، ޕާކިސްތާނުގައި 800،000 އެއްހާ މީހުނަށް ބަލި ޖެހެނޭ ކަމަށް ޑަބްލިޔުއެޗްއޯ އިން ލަފާ ކުރެ އެވެ. އަދި އެ އަދަދަށް ފަރުވާ ދެވޭނެ ގާބިލުކަމެއް ނެތި، އޭގެ ތެރެއިން ގިނަ ބައެއްގެ ފުރާނަ ގެއްލުމުގެ ބިރު ބޮޑުކަމަށް ވެސް އެ ޖަމިއްޔާ އިން ވަނީ ބުނެފަ އެވެ.\nޕާކިސްތާން ޑަބްލިޔޫއެޗްއޯ ކޮރޯނާ ވައިރަސް + ކޮވިޑް-19 ކޮވިޑް-19 އިގެ ބަލާއާފާތް